cyanic-selkie/wikianc huggingface dataset:
ᱚᱱᱚᱱᱛᱚ ᱵᱚᱲᱚᱫᱮᱵᱽᱡᱤᱣᱩ ᱢᱩᱸᱫᱽᱨᱤ
ᱱᱟᱜᱟᱢ
ᱱᱚᱶᱟ ᱢᱩᱸᱫᱨᱤ ᱨᱮ ᱚᱞ ᱟᱠᱟᱱ ᱠᱟᱛᱷᱟ ᱞᱮᱠᱟᱛᱮ ᱱᱚᱶᱟ ᱫᱟ ᱑᱒᱙᱒ ᱨᱮ ᱛᱮᱭᱟᱨ ᱠᱟᱱᱟ ᱾ ᱚᱞ ᱞᱣᱠᱟᱛᱮ ᱡᱚᱱᱟᱨᱫᱚᱱ ᱢᱚᱝᱜᱚᱨᱟᱡᱽ ᱚᱠᱛᱚ ᱨᱮ ᱛᱮᱭᱟᱨ ᱠᱟᱱᱟ ᱾ ᱩᱱ ᱚᱠᱛᱚ ᱱᱚᱶᱟ ᱴᱷᱟᱶ ᱫᱚ ᱢᱚᱝᱜᱚᱨᱟᱡᱽᱻᱟᱜ ᱨᱟᱡᱽᱜᱟᱲ ᱛᱟᱦᱮᱸᱞᱮᱱᱟ ᱾ ᱪᱚᱭᱛᱚᱱᱭᱚ ᱪᱚᱨᱚᱬ ᱝᱮ ᱱᱚᱶᱟ ᱢᱩᱸᱫᱽᱨᱤ ᱵᱮᱱᱟᱣᱻᱤᱡ ᱢᱮᱱᱛᱮ ᱠᱚ ᱢᱚᱱᱮ ᱭᱟ ᱾
ᱢᱩᱸᱫᱽᱨᱤ
ᱢᱩᱸᱫᱽᱨᱤ ᱯᱟ.ᱪᱨᱤ ᱛᱟᱞᱟ ᱨᱮ ᱱᱟᱶᱟ ᱢᱩᱸᱫᱽᱨᱤ ᱢᱮᱱᱟᱭᱟ, ᱱᱚᱶᱟ ᱨᱮ ᱵᱚᱲᱚᱫᱮᱵᱽᱻᱟᱜ ᱢᱩᱨᱛᱤ ᱠᱟ ᱵᱚᱝᱜᱟ ᱟᱭ ᱠᱟᱱᱟ ᱾ ᱢᱩᱸᱫᱽᱨᱤ ᱨᱮᱭᱟᱜ ᱞᱮᱝᱜᱟ ᱯᱟᱦᱴᱟ ᱨᱮ ᱱᱚᱵᱚᱜᱽᱨᱚᱦᱚ ᱠᱟᱣᱟᱜ ᱢᱩᱨᱛᱤ ᱥᱟᱝ ᱜᱚᱬᱮᱥ ᱢᱩᱨᱛᱤ ᱟᱨ ᱡᱚᱡᱚᱢ ᱯᱟᱦᱴᱟ ᱨᱮ ᱠᱨᱩᱥᱱᱚ-ᱵᱚᱲᱚᱨᱟᱢ ᱟᱜ ᱜᱤᱫᱽᱨᱟ ᱵᱮᱲᱟ ᱨᱮᱭᱟᱜ ᱪᱤᱛᱟ.ᱨ ᱠᱚ ᱥᱟᱫᱚᱨ ᱟᱠᱟᱫᱟ ᱾
ᱵᱟ.ᱲᱛᱤ ᱡᱚᱱᱚᱲ
ᱛᱷᱚᱠ:ᱵᱟᱞᱮᱥᱚᱨ
ᱭᱚᱜᱟ
ᱭᱚᱜᱟ ᱫᱚ ᱥᱮᱫᱟᱭ ᱵᱷᱟᱨᱚᱛ ᱨᱮᱭᱟᱜ ᱯᱟᱞᱮ ᱖᱐᱐᱐ ᱵᱚᱪᱷᱚᱨ ᱢᱟᱬᱟᱝ ᱨᱮ ᱮᱦᱚᱵ ᱟᱠᱟᱱ ᱦᱚᱲᱢᱚ, ᱢᱚᱱ ᱟᱨ ᱟᱛᱢᱟ ᱛᱷᱤᱨ ᱫᱚᱦᱚᱭ ᱞᱟᱹᱜᱤᱫ ᱢᱤᱫᱴᱟᱝ ᱛᱚᱦᱚᱨ ᱠᱟᱱᱟ᱾ ᱭᱚᱜᱟ ᱨᱮᱭᱟᱜ ᱟᱹᱰᱤ ᱜᱟᱱ ᱪᱟᱸᱜᱟ ᱟᱨ ᱦᱮᱣᱟ ᱢᱮᱱᱟᱜᱼᱟ᱾ ᱦᱤᱱᱫᱩ ᱫᱷᱚᱨᱚᱢ, ᱵᱩᱫᱽᱫᱷᱚ ᱫᱷᱚᱨᱚᱢ ᱟᱨ ᱡᱚᱭᱱᱚ ᱫᱷᱚᱨᱚᱢ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱥᱟᱫᱷᱱᱟ ᱦᱚᱨ ᱢᱮᱱᱟᱜᱼᱟ᱾  ᱟᱹᱰᱤ ᱜᱟᱱ ᱭᱚᱜᱟ ᱠᱷᱚᱱᱟᱜ ᱨᱟᱡᱽ ᱭᱚᱜᱟ ᱟᱨ ᱦᱚᱴᱷ ᱭᱚᱜᱟ ᱵᱤᱥᱛᱤ ᱦᱚᱲ ᱠᱚ ᱵᱟᱰᱟᱭ ᱟᱠᱟᱜᱼᱟ᱾
ᱵᱮᱫᱽ ᱡᱩᱜᱽ ᱢᱟᱬᱟᱝ ᱨᱮᱜᱮ ᱭᱚᱜᱟ ᱫᱚ ᱮᱦᱚᱵ ᱞᱮᱱᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ᱾ ᱥᱤᱱᱫᱷᱩ ᱥᱚᱥᱱᱚᱜ ᱠᱷᱚᱱ ᱧᱟᱢ ᱟᱠᱟᱱ ᱯᱚᱥᱩᱯᱚᱛᱤᱭᱟᱜ ᱢᱩᱨᱛᱤ ᱠᱷᱚᱱ ᱭᱚᱜᱟ ᱫᱚ ᱟᱹᱰᱤ ᱥᱮᱫᱟᱭᱟᱜ ᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ᱾ ᱨᱩᱠ ᱵᱮᱫᱚ ᱟᱨ ᱩᱯᱚᱱᱤᱥᱚᱫᱽ ᱠᱚᱨᱮ ᱦᱚᱸ ᱭᱚᱜᱟ ᱵᱟᱵᱚᱛ ᱛᱮ ᱚᱞ ᱢᱮᱱᱟᱜᱼᱟ᱾ ᱯᱚᱛᱚᱧᱡᱚᱞᱤᱭᱟ ᱭᱚᱜᱟᱥᱩᱛᱨᱚ ᱯᱚᱛᱚᱵ ᱭᱚᱜᱟ ᱵᱟᱵᱚᱛ ᱫᱚ ᱯᱩᱭᱞᱩ ᱯᱚᱛᱚᱵ ᱠᱟᱱᱟ᱾ ᱵᱷᱚᱜᱚᱵᱚᱛ ᱜᱤᱛᱟ ᱨᱮᱦᱚᱸ ᱭᱚᱜᱟ ᱵᱟᱵᱚᱛ ᱛᱮ ᱚᱞ ᱢᱮᱱᱟᱜᱼᱟ᱾
ᱭᱚᱜᱟ ᱟᱹᱲᱟᱹ ᱨᱮᱭᱟᱜ ᱡᱟᱱᱟᱢ
ᱭᱚᱜᱟ ᱟᱹᱲᱟᱹ ᱫᱚ ᱥᱚᱸᱥᱠᱨᱩᱛ ᱠᱮᱭᱟᱜ ᱭᱩᱡᱽ ᱫᱷᱟᱹᱛᱩ ᱠᱷᱚᱱ ᱦᱟᱛᱟᱣ ᱟᱠᱟᱱᱟ᱾ ᱱᱚᱶᱟ ᱨᱮᱭᱟᱜ ᱢᱮᱱᱮᱛ ᱫᱚ ᱢᱤᱫ ᱴᱷᱮᱱ ᱥᱮᱞᱮᱫ᱾ ᱟᱫᱷᱭᱟᱛᱢᱤᱠ ᱞᱮᱠᱟ ᱛᱮᱫᱚ ᱱᱚᱶᱟ ᱟᱛᱢᱟ ᱟᱨ ᱯᱚᱨᱚᱢᱟᱛᱢᱟ ᱨᱮᱭᱟᱜ ᱢᱤᱞᱚᱱ ᱵᱩᱡᱷᱟᱹᱜᱼᱟ᱾
ᱨᱟᱡᱽ ᱭᱚᱜᱟ
ᱢᱚᱦᱚᱨᱥᱤ ᱯᱚᱛᱚᱧᱡᱚᱲᱤ ᱚᱞ ᱟᱠᱟᱫ ᱭᱚᱜᱟ ᱫᱚ ᱨᱟᱡᱽ ᱭᱚᱜᱟ ᱠᱚ ᱢᱮᱛᱟᱜᱼᱟ᱾ ᱱᱚᱶᱟ ᱭᱚᱜᱟ ᱫᱚ ᱡᱤᱥᱩ ᱡᱟᱱᱟᱢ ᱨᱮᱭᱟᱜ ᱢᱤᱫ ᱥᱟᱭᱟᱝ ᱨᱮ ᱚᱞ ᱟᱟᱠᱱᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ᱾ ᱱᱚᱶᱟ ᱯᱩᱛᱷᱤ ᱨᱮᱫᱚ ᱭᱚᱜᱟ ᱨᱮᱭᱟᱜ ᱫᱟᱨᱥᱚᱱᱤᱠ ᱟᱨ ᱟᱫᱷᱭᱟᱛᱢᱤᱠ ᱵᱤᱥᱲᱤ ᱢᱮᱱᱟᱜᱼᱟ᱾ ᱱᱚᱶᱟ ᱯᱩᱛᱷᱤ ᱨᱮᱫᱚ ᱚᱥᱴᱟᱝᱜᱚ ᱭᱚᱜᱟ ᱥᱟᱫᱷᱚᱱ, ᱭᱚᱢᱚ ᱱᱤᱭᱚᱢ, ᱯᱨᱟᱱᱟᱭᱟᱢ, ᱫᱷᱮᱭᱟᱱ, ᱥᱚᱢᱟᱫᱷᱤ ᱮᱢᱟᱱ ᱵᱟᱵᱚᱫ ᱛᱮ ᱚᱞ ᱢᱮᱱᱟᱜᱼᱟ᱾ ᱢᱤᱫᱴᱤᱡ ᱥᱟᱫᱷᱩ ᱱᱚᱶᱟ ᱠᱚ ᱥᱟᱫᱷᱱᱟ ᱫᱟᱨᱟᱭ ᱛᱮ ᱥᱟᱹᱱᱛᱤ ᱧᱟᱟᱢ ᱠᱮᱭᱟ᱾
ᱡᱮᱜᱮᱛ ᱭᱚᱜᱟ ᱢᱟᱦᱟᱸ
᱑᱑ ᱰᱤᱥᱮᱢᱵᱚᱨ ᱒᱐᱑᱔ ᱥᱟᱞ ᱨᱮ United Nations General Assembly ᱨᱮ ᱠᱚ ᱴᱷᱟᱹᱶᱠᱟᱹ ᱠᱮᱜᱼᱟ ᱡᱮ ᱑᱑ ᱡᱩᱱ ᱫᱚ ᱡᱮᱜᱮᱛ ᱭᱚᱜᱟ ᱢᱟᱦᱟᱸ ᱵᱚ ᱢᱟᱱᱟᱶᱟ᱾ ᱱᱚᱶᱟ ᱵᱟᱵᱚᱛ ᱛᱮ ᱵᱷᱟᱨᱚᱛ ᱨᱮᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱚᱫᱤ ᱒᱗ ᱥᱮᱯᱴᱮᱢᱵᱚᱨ ᱒᱐᱑᱔ ᱥᱟᱞ ᱨᱮ UN General Assembly ᱨᱮ ᱞᱟᱹᱭ ᱞᱮᱜᱼᱟ᱾
ᱯᱩᱭᱞᱩ ᱡᱮᱜᱮᱛ ᱭᱚᱜᱟ ᱢᱟᱦᱟ ᱫᱚ ᱒᱑ ᱡᱩᱱ ᱒᱐᱑᱕ ᱥᱟᱞ ᱨᱮ ᱢᱟᱱᱟᱶ ᱞᱮᱱᱟ᱾ ᱵᱷᱟᱨᱚᱛ ᱨᱮᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱚᱫᱤ ᱫᱚ ᱓᱕,᱐᱐᱐ ᱦᱚᱲ ᱥᱟᱶ ᱒᱑ ᱜᱚᱴᱟᱝ ᱭᱚᱜᱟ ᱟᱥᱚᱱ ᱓᱕ ᱢᱤᱱᱤᱴ ᱫᱷᱟᱹᱵᱤᱡ ᱨᱟᱡᱽᱯᱚᱛᱷ ᱱᱟᱶᱟ ᱫᱤᱞᱞᱤ ᱨᱮ ᱢᱟᱱᱟᱶ ᱞᱮᱜᱼᱟ᱾ ᱓᱕,᱙᱘᱕ ᱦᱚᱲ ᱠᱚ ᱥᱮᱞᱮᱫ ᱞᱮᱱ ᱠᱷᱟᱹᱛᱤᱨ ᱱᱚᱶᱟ ᱫᱚ ᱜᱤᱱᱤᱡᱽ ᱵᱩᱠ ᱨᱮᱠᱚᱨᱰ ᱨᱮᱦᱚᱸ ᱴᱷᱟᱶ ᱮ ᱧᱟᱢ ᱠᱮᱜᱼᱟ᱾
ᱤᱢᱟᱢᱤ ᱯᱮᱯᱚᱨ ᱢᱤᱞᱥ ᱞᱤᱢᱤᱴᱮᱰ
Emami Papers Mills Limited ᱤᱢᱟᱢᱤ ᱯᱮᱯᱚᱨ ᱢᱤᱞᱥ ᱞᱤᱢᱤᱴᱮᱰ ᱫᱟ ᱵᱟᱞᱮᱥᱚᱨ ᱡᱤᱞᱞᱟ. ᱨᱮ ᱢᱮᱱᱟᱜ ᱟᱠᱟᱫ ᱢᱤᱫ ᱠᱟᱜᱚᱡᱽ ᱛᱮᱭᱟᱨ ᱠᱳᱢᱯᱟ.ᱱᱤ ᱠᱟᱱᱟᱭ ᱾ ᱱᱚᱰᱮ ᱫᱚ ᱒᱐᱐᱐ ᱠᱷᱚᱱ ᱡᱟ.ᱥᱛᱤ ᱦᱚᱲ ᱠᱚ ᱠᱟ.ᱢᱤ ᱠᱟᱱᱟ ᱾ ᱯᱷᱟᱨᱪᱟ ᱯᱩᱸᱰ ᱠᱟᱜᱚᱡ ᱥᱟᱝ ᱠᱷᱚᱵᱚᱨ ᱠᱟᱜᱚᱡᱽ ᱦᱚᱸ ᱛᱮᱭᱟᱨᱚᱜ ᱠᱟᱱᱟ ᱾ ᱱᱚᱶᱟ ᱠᱟᱨᱠᱷᱟᱱᱟ ᱨᱮ ᱯᱮᱭᱟ ᱥᱮᱬᱟ ᱥᱮᱬᱟ ᱠᱟᱜᱚᱡᱽ ᱛᱮᱭᱟᱨ ᱢᱤᱥᱤᱱ ᱟᱨ ᱵᱟᱨᱭᱟ ᱤᱞᱮᱠᱴᱨᱤ ᱛᱮᱭᱟᱨ ᱢᱤᱟᱤᱱ ᱢᱮᱱᱟᱜᱻᱟ ᱾ ᱢᱤᱫ ᱫᱤᱱ ᱨᱮ ᱱᱚᱶᱟ ᱠᱟᱨᱠᱷᱟᱱᱟ ᱠᱷᱚᱱ ᱕᱐᱐ ᱴᱚᱱ ᱠᱟᱜᱚᱡᱽ ᱩᱰᱩᱠᱚᱜ ᱠᱟᱱᱟ ᱾
ᱯᱷᱚᱨᱤᱫᱽᱠᱚᱴ ᱦᱚᱱᱚᱛ
ᱦᱚᱲ ᱮᱞ
᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱷᱚᱨᱤᱫᱽᱠᱚᱴ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱖᱑᱗,᱕᱐᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱚᱞᱚᱢᱚᱱ ᱫᱤᱯ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱵᱚᱨᱢᱚᱱᱴ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱕᱑᱙ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱔᱒᱔ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱑᱐᱐/ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱒.᱑᱘% ᱛᱟᱦᱮᱸ ᱠᱟᱱᱟ ᱾ ᱯᱷᱚᱨᱤᱫᱽᱠᱚᱴ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱘᱐ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱥᱮᱪᱮᱫ ᱫᱚᱨ ᱫᱚ ᱗᱐.᱖% ᱢᱮᱱᱟᱜᱼᱟ ᱾
ᱯᱷᱟᱨᱟᱠᱠᱟ
ᱯᱷᱟᱨᱟᱠᱠᱟ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ, ᱡᱚᱝᱜᱤᱯᱩᱨ ᱥᱟᱵᱰᱤᱵᱷᱤᱥᱟᱱ ᱨᱮ ᱢᱤᱫ ᱯᱩᱞᱤᱥ ᱥᱴᱮᱥᱟᱱ ᱟᱨ ᱢᱤᱫ ᱯᱳᱴ ᱚᱯᱷᱤ ᱥᱟᱞᱟᱜ ᱢᱤᱫ ᱥᱟᱦᱟᱨ ᱠᱟᱱᱟ᱾ ᱱᱚᱶᱟ ᱫᱚ ᱒᱐᱑᱑ ᱦᱚᱲᱞᱮᱠᱷᱟ ᱡᱚᱠᱷᱟ ᱨᱮ ᱪᱤᱱᱦᱟᱹ ᱵᱟᱝ ᱛᱟᱦᱮᱱ ᱠᱟᱱᱟ᱾
ᱥᱩᱨ ᱨᱮᱱᱟᱜ ᱥᱟᱦᱟᱨ
ᱯᱷᱟᱨᱟᱠᱠᱟ ᱟᱰᱮᱯᱟᱥᱮ ᱟᱭᱢᱟ ᱜᱟᱱ ᱡᱟᱜᱟ ᱢᱮᱱᱟᱜᱼᱟ, ᱱᱚᱶᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱯᱷᱟᱨᱟᱠᱠᱟ ᱵᱮᱨᱮᱡ ᱠᱟᱭᱩᱱᱥᱤᱞ, ᱱᱚᱵᱟᱨᱩᱱ, ᱵᱮᱱᱤᱭᱟᱜᱨᱟᱢ,ᱥᱨᱤᱢᱟᱱᱛᱚᱯᱩᱨ, ᱯᱩᱨᱟᱱ ᱪᱚᱱᱰᱤᱯᱩᱨ ᱟᱨ ᱥᱟᱦᱮᱵᱽᱱᱟᱜᱟᱨ᱾ ᱱᱚᱶᱟ ᱠᱚ ᱫᱚ ᱒᱐᱑᱑ ᱦᱚᱲᱞᱮᱠᱷᱟ ᱡᱚᱠᱷᱟ ᱨᱮ ᱦᱚᱲᱞᱮᱠᱷᱟ ᱥᱟᱦᱟᱨ ᱟᱨᱵᱟᱝᱠᱷᱟ ᱟᱹᱛᱩ ᱞᱮᱠᱟᱛᱮ ᱪᱤᱱᱦᱟᱹ ᱣᱟᱠᱟᱱᱟ ᱟᱨ ᱟᱨ ᱟᱫᱚᱢ ᱫᱚ ᱵᱟᱝ ᱪᱤᱱᱦᱟᱹ ᱣᱟᱠᱟᱱᱟ᱾
ᱯᱳᱞᱤᱥ ᱥᱴᱮᱥᱟᱱ
ᱯᱷᱟᱨᱟᱠᱠᱟ ᱯᱳᱞᱤᱥ ᱥᱴᱮᱥᱟᱱ ᱫᱚ ᱯᱷᱟᱨᱟᱠᱠᱟ ᱥᱟᱶᱛᱟ ᱥᱩᱥᱟᱹᱨ ᱵᱚᱱᱚᱛ (block) ᱥᱟᱥᱚᱱᱤᱭᱟᱹ ᱨᱮ ᱢᱮᱱᱟᱜᱼᱟ᱾
ᱵᱚᱱᱚᱛ ᱛᱟᱞᱢᱟ
ᱯᱷᱟᱨᱟᱠᱠᱟ ᱥᱟᱶᱛᱟ ᱥᱩᱥᱟᱹᱨ ᱵᱚᱱᱚᱛ ᱛᱟᱞᱢᱟ ᱫᱚ ᱯᱷᱟᱨᱟᱠᱠᱟ ᱨᱮ ᱢᱮᱱᱟᱜᱼᱟ᱾
ᱠᱟᱹᱣᱰᱤᱟᱹᱨᱤ
᱑᱙᱖᱑ ᱥᱮᱨᱢᱟ ᱨᱮ ᱯᱷᱟᱨᱟᱠᱠᱟ ᱵᱮᱨᱮᱡ ᱵᱮᱱᱟᱣ ᱠᱟᱹᱢᱤ ᱮᱛᱚᱦᱚᱱ ᱞᱮᱱᱟ ᱟᱨ ᱑᱙᱗᱕ ᱨᱮ ᱱᱚᱶᱟ ᱫᱚ ᱠᱚᱢᱤᱥᱟᱱ ᱦᱩᱭ ᱞᱮᱱᱟ᱾
ᱱᱚᱵᱟᱨᱩᱱ ᱨᱮ ᱮᱱᱴᱤᱯᱤᱥᱤ ᱨᱮᱱᱟᱜ ᱒᱑᱐᱐ ᱢᱮᱜᱟᱣᱟᱴ ᱯᱷᱟᱨᱟᱠᱠᱟ ᱥᱩᱯᱟᱨ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱟᱱ ᱑᱙᱘᱖ ᱠᱷᱚᱱ ᱒᱐᱑᱑ ᱢᱩᱫ ᱨᱮ ᱮᱛᱚᱦᱚᱱ ᱞᱮᱱᱟ᱾ ᱱᱚᱶᱟ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱟᱱ ᱞᱟᱹᱜᱤᱫ ᱠᱩᱭᱞᱟᱹ ᱟᱹᱜᱩ ᱠᱟᱹᱢᱤ ᱨᱮ ᱯᱷᱟᱨᱟᱠᱠᱟ ᱵᱚᱱᱫᱚᱨ ᱟᱹᱰᱤᱜᱟᱱ ᱠᱟᱹᱢᱤ ᱨᱮ ᱞᱟᱜᱟᱜᱼᱟ᱾
ᱦᱮᱡᱽᱥᱮᱱ
ᱱᱟᱣᱟ ᱯᱷᱟᱨᱟᱠᱠᱟ ᱡᱟᱝᱥᱟᱱ ᱨᱮᱞ ᱴᱨᱮᱥᱚᱱ ᱱᱚᱰᱮᱱᱟᱜ ᱨᱮᱞ ᱴᱨᱮᱥᱚᱱ ᱠᱟᱱᱟ, ᱡᱟᱦᱟ ᱫᱚ ᱦᱟᱵᱽᱲᱟ-ᱱᱤᱣ ᱡᱚᱞᱯᱟᱭᱜᱩᱲᱤ ᱞᱮᱭᱤᱱ ᱪᱮᱛᱟᱱ ᱨᱮ ᱢ3ᱱᱟᱜᱼᱟ᱾
ᱡᱟᱹᱛᱤᱭᱟᱹᱨᱤ ᱥᱚᱨᱠ ᱮᱞ ᱑᱒ (ᱢᱟᱬᱮ ᱮᱞ ᱡᱟᱹᱛᱤᱭᱟᱹᱨᱤ ᱥᱚᱨᱠ ᱓᱔) ᱯᱷᱟᱨᱟᱠᱠᱟ ᱵᱷᱤᱛᱨᱤ ᱛᱮ ᱯᱟᱨᱚᱢ ᱪᱟᱞᱟᱣ ᱟᱠᱟᱱᱟ᱾
ᱥᱮᱪᱮᱫ
᱑᱙᱙᱔ ᱥᱮᱨᱢᱟ ᱯᱷᱟᱨᱟᱠᱠᱟ ᱨᱮ ᱯᱨᱚ. ᱥᱚᱭᱮᱫ ᱱᱩᱨᱩᱞ ᱦᱟᱥᱟᱱ ᱠᱚᱞᱮᱡᱽ ᱛᱷᱟᱯᱚᱱ ᱦᱩᱭ ᱟᱠᱟᱱᱟ᱾ ᱱᱚᱶᱟ ᱫᱚ ᱧᱩᱛᱩᱢᱟᱱ ᱱᱟᱜᱟᱢᱤᱭᱟᱹ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱ ᱢᱟᱬᱮ ᱜᱚᱵᱷᱚᱨᱱᱚᱨ ᱥᱚᱭᱮᱫ ᱱᱩᱨᱩᱞ ᱦᱟᱥᱟᱱ ᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱦᱩᱭ ᱟᱠᱟᱱᱟ᱾ ᱠᱚᱞᱭᱟᱱᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱨᱟᱣ ᱢᱮᱱᱟᱜ ᱱᱚᱶᱟ ᱠᱚᱞᱮᱡᱽ ᱨᱮ ᱵᱟᱝᱞᱟ, ᱤᱝᱞᱤᱥ, ᱟᱨᱵᱤ, ᱱᱟᱜᱟᱢ, ᱨᱟᱡᱽᱟᱹᱨᱤ ᱥᱟᱬᱮᱥ, ᱥᱟᱶᱛᱟ ᱟᱹᱨᱤ, ᱥᱮᱪᱮᱫ, ᱠᱟᱹᱣᱰᱤᱟᱹᱨᱤ ᱟᱨ ᱚᱛᱱᱚᱜ ᱪᱮᱛᱟᱱ ᱨᱮ ᱚᱱᱟᱨᱥ ᱠᱳᱨᱥ (honours course) ᱯᱟᱨᱦᱟᱣ ᱦᱩᱭᱩᱜ ᱠᱟᱱᱟ᱾
ᱱᱚᱰᱮ ᱟᱨᱦᱚ ᱱᱤᱣ ᱫᱤᱞᱞᱤ ᱠᱳ-ᱮᱰᱩᱠᱮᱥᱟᱱᱟᱞ ᱤᱝᱞᱤᱥ ᱢᱤᱰᱤᱭᱟᱢ ᱥᱤᱵᱤᱮᱥᱥᱤ ᱥᱠᱩᱞ ᱢᱮᱱᱟᱜᱼᱟ, ᱱᱚᱶᱟ ᱫᱤᱞᱞᱤ ᱯᱟᱵᱽᱞᱤᱠ ᱥᱠᱩᱞ ᱫᱚ ᱫᱤᱞᱞᱤ ᱯᱟᱵᱽᱞᱤᱠ ᱥᱠᱩᱞ ᱜᱟᱶᱛᱟ ᱦᱚᱛᱮᱛᱮ ᱪᱟᱪᱞᱟᱣᱚᱜ ᱠᱟᱱᱟ᱾ ᱱᱚᱶᱟ ᱫᱚ ᱑᱙᱙᱓ ᱥᱮᱨᱢᱟ ᱨᱮ ᱛᱷᱟᱯᱚᱱ ᱦᱩᱭ ᱟᱠᱟᱱᱟ ᱟᱨ ᱱᱚᱰᱮ ᱢᱫᱫᱷᱚᱢᱤᱠ ᱟᱨ ᱩᱪᱪᱷᱚᱢᱟᱫᱷᱚᱢᱤ ᱨᱮᱭᱟᱜ ᱥᱮᱪᱮᱫ ᱮ ᱮᱢᱮᱢ ᱠᱟᱱᱟ᱾
ᱱᱚᱰᱮ ᱟᱨᱦᱚ ᱦᱚᱞᱤ ᱯᱷᱮᱢᱮᱞᱤ ᱥᱠᱩᱞ ᱢᱮᱱᱟᱜᱼᱟ, ᱡᱟᱦᱟ ᱫᱚ ᱮᱭᱤᱪᱮᱯᱷᱮᱥ ᱛᱤᱨᱞᱟᱹ ᱠᱚ ᱦᱚᱛᱮᱛᱮ ᱪᱟᱞᱟᱜ ᱠᱟᱱᱟ᱾ ᱱᱚᱣᱟ ᱫᱚ ᱥᱤᱟᱭᱮᱥᱥᱤᱤ ᱤᱝᱞᱤᱥ ᱢᱤᱰᱤᱭᱟᱢ ᱥᱠᱩᱞ ᱠᱟᱱᱟ᱾ ᱑᱙᱙᱗ ᱥᱮᱨᱢᱟ ᱨᱮ ᱛᱷᱟᱯᱚᱱ ᱦᱩᱭ ᱟᱠᱟᱱ ᱱᱚᱣᱟ ᱥᱠᱩᱞ ᱨᱮ ᱢᱫᱫᱷᱚᱢᱤᱠ ᱥᱟᱶ ᱥᱟᱶ ᱛᱮ ᱩᱪᱪᱷᱚᱢᱟᱫᱷᱚᱢᱤ ᱯᱟᱨᱦᱟᱣ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱵᱮᱱᱤᱭᱟᱜᱨᱟᱢ ᱦᱚᱥᱯᱤᱴᱟᱞ ᱟᱨᱮ ᱨᱮ ᱢᱮᱱᱟᱜᱼᱟ᱾
ᱯᱨᱮᱢᱞᱚᱛᱟ ᱟᱜᱽᱨᱟᱣᱟᱞ
ᱯᱨᱮᱢᱞᱚᱛᱟ ᱟᱜᱽᱨᱟᱣᱟᱞ (ᱡᱟᱱᱟᱢ: ᱑᱙᱖᱓) ᱫᱚ ᱡᱮᱜᱮᱛ ᱨᱮᱭᱟᱜ ᱮᱭᱟᱭ ᱜᱚᱴᱟᱱ ᱢᱟᱦᱟᱫᱮᱥ ᱨᱮᱭᱟᱜ ᱩᱥᱩᱞ ᱪᱩᱬᱟᱹᱭ ᱫᱮᱡᱽ ᱯᱩᱨᱟᱹᱣ ᱟᱠᱟᱫ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱠᱟᱱᱟᱭ ᱾ ᱵᱩᱨᱩ ᱫᱮᱡᱚᱜ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱒᱐᱑᱓ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱚᱫᱽᱢᱚᱥᱨᱤ ᱢᱟᱹᱱ ᱟᱨ ᱒᱐᱑᱗ ᱨᱮ ᱛᱮᱱᱡᱤᱝ ᱱᱳᱨᱜᱮ ᱱᱮᱥᱟᱱᱟᱞ ᱮᱰᱵᱷᱮᱧᱪᱟᱨ ᱥᱤᱨᱯᱷᱟᱹ ᱛᱮᱠᱚ ᱢᱟᱹᱱ ᱵᱮᱵᱷᱟᱨ ᱟᱠᱟᱫᱮᱭᱟ ᱾ ᱑᱗ ᱢᱮ ᱒᱐᱑᱑ ᱨᱮ, ᱩᱱ ᱚᱠᱛᱚ ᱔᱘ ᱥᱮᱨᱢᱟ ᱩᱢᱮᱨ ᱨᱮ ᱡᱮᱜᱮᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱩᱥᱩᱞ ᱵᱩᱨᱩ ᱢᱟᱣᱩᱱᱴ ᱮᱵᱷᱟᱨᱮᱥᱴ ᱨᱮ ᱫᱮᱡᱽ ᱟᱠᱟᱱ ᱥᱟᱱᱟᱢ ᱠᱷᱚᱱ ᱰᱷᱮᱨ ᱩᱢᱮᱨᱟᱱ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱮ ᱵᱮᱱᱟᱣ ᱮᱱᱟ, ᱛᱚᱵᱮ ᱑᱙ ᱢᱮ ᱒᱐᱑᱘ ᱨᱮ, ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱ ᱥᱚᱸᱜᱤᱛᱟ ᱥᱤᱱᱫᱷᱤ ᱵᱮᱦᱞᱤ ᱟᱡᱟᱜ ᱚᱱᱟ ᱨᱮᱠᱳᱨᱰ ᱮ ᱵᱷᱟᱸᱜᱟᱣ ᱠᱮᱫᱟ ᱩᱱᱤ ᱫᱚ ᱱᱚᱣᱟ ᱕᱓ ᱩᱢᱮᱨ ᱨᱮᱭ ᱠᱚᱨᱟᱣ ᱟᱠᱟᱫᱟ ᱾ ᱩᱱᱤ ᱫᱚ ᱟᱨᱦᱚᱸ ᱡᱷᱟᱨᱠᱷᱚᱸᱰ ᱠᱷᱚᱱ ᱢᱟᱣᱩᱱᱴ ᱮᱵᱷᱚᱨᱮᱥᱴ ᱨᱮ ᱫᱮᱡᱽ ᱟᱠᱟᱱ ᱯᱩᱭᱞᱩ ᱢᱟᱹᱱᱢᱤ ᱠᱟᱱᱟᱭ ᱾
ᱱᱚᱣᱟ ᱞᱟᱦᱟ ᱨᱮ, ᱩᱱᱤ ᱒᱐᱐᱔ ᱥᱮᱨᱢᱟ ᱨᱮ ᱱᱮᱯᱟᱞ ᱨᱮ (᱒᱐,᱖᱐᱐ ᱯᱷᱩᱴ) ᱤᱢᱡᱟ ᱪᱷᱮ ᱥᱟᱸᱜᱷᱟᱬ ᱨᱮᱭ ᱥᱮᱞᱮᱫ ᱛᱟᱦᱮᱸ ᱠᱟᱱᱟ; ᱟᱨ ᱒᱐᱐᱖ ᱨᱮᱫᱚ ᱠᱟᱨᱟᱠᱳᱨᱟᱢ ᱵᱩᱨᱩᱦᱚᱨ (᱑᱘,᱓᱐᱐ ᱯᱷᱩᱴ) ᱟᱨ ᱢᱟᱣᱩᱱᱴ ᱥᱟᱞᱛᱳᱨᱳ ᱠᱟᱝᱜᱽᱨᱤ (᱒᱐,᱑᱕᱐ ᱯᱷᱩᱴ) ᱨᱮ ᱾ ᱩᱱᱤ ᱫᱚ ᱒᱐᱐᱗ ᱟᱨ ᱟᱨᱦᱚᱸ ᱢᱤᱫ ᱫᱷᱟᱣ ᱒᱐᱑᱕ ᱨᱮ ᱛᱷᱚᱨ ᱵᱟᱹᱞᱤᱭᱟᱹᱲ ᱥᱟᱸᱜᱷᱟᱬ ᱨᱮᱭ ᱥᱮᱞᱮᱫ ᱞᱮᱱ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱠᱟᱱᱟᱭ; ᱜᱩᱡᱽᱨᱟᱴ ᱨᱮᱭᱟᱜ ᱵᱷᱩᱡᱽ ᱠᱷᱚᱱ ᱯᱟᱧᱡᱟᱵᱽ ᱨᱮᱭᱟᱜ ᱣᱟᱜᱷᱟ ᱥᱤᱢᱟᱹ (ᱥᱤᱧᱚᱛ-ᱯᱟᱠᱤᱥᱛᱟᱱ ᱥᱤᱢᱟᱹ) ᱫᱷᱟᱹᱵᱤᱡ ᱔᱐ ᱢᱟᱦᱟᱸ ᱩᱸᱴ ᱥᱟᱯᱷᱟᱨᱤ ᱟᱠᱟᱫᱟᱭ ᱾ ᱟᱡᱟᱜ ᱱᱚᱣᱟ ᱠᱟᱹᱨᱱᱟᱢᱟ ᱛᱮ ᱩᱱᱤ ᱫᱚ ᱞᱤᱢᱠᱟ ᱵᱩᱠ ᱚᱯᱷ ᱨᱮᱠᱳᱨᱰᱥ ᱨᱮᱭ ᱥᱮᱞᱮᱫ ᱟᱠᱟᱱᱟ ᱾
ᱟᱯᱱᱟᱨᱟᱜ ᱡᱤᱭᱚᱱ
ᱩᱱᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱫᱟᱨᱡᱤᱞᱤᱝ ᱨᱮᱱ ᱠᱟᱱᱟᱭ, ᱟᱡ ᱵᱟᱵᱟ ᱨᱟᱢᱟᱣᱟᱛᱟᱨ ᱜᱟᱨᱜᱽ ᱫᱚ ᱢᱤᱫ ᱵᱮᱯᱟᱨᱤᱭᱟᱹ ᱦᱚᱲ ᱠᱟᱱᱟᱭ ᱾ ᱱᱤᱛ ᱫᱚ ᱯᱨᱮᱢᱞᱚᱛᱟ ᱴᱟᱴᱟ ᱥᱴᱤᱞ ᱨᱮ ᱢᱤᱫ ᱚᱯᱷᱤᱥᱟᱨ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱᱟ ᱟᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ, ᱥᱟᱢᱟᱝ ᱥᱤᱝᱵᱷᱩᱢ ᱨᱮᱭᱟᱜ ᱡᱟᱢᱥᱮᱫᱽᱯᱩᱨ ᱨᱮᱭᱟᱜ ᱡᱩᱜᱽᱥᱟᱞᱚᱭ ᱨᱮᱭ ᱛᱟᱦᱮᱸᱱ ᱠᱟᱱᱟ ᱾ ᱩᱱᱤ ᱫᱚ ᱥᱤᱱᱤᱭᱚᱨ ᱡᱟᱨᱱᱟᱞᱤᱥᱴ ᱵᱷᱤᱢᱚᱞ ᱟᱜᱽᱨᱟᱣᱟᱞ ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ, ᱟᱨ ᱩᱱᱤᱠᱤᱱ ᱨᱮᱱ ᱵᱟᱨᱭᱟ ᱠᱩᱲᱤ ᱢᱮᱱᱟᱜ ᱠᱤᱱᱟ, ᱩᱱᱠᱤᱱ ᱢᱩᱸᱫᱽ ᱨᱮ ᱢᱤᱫ ᱦᱚᱲᱟᱜ ᱫᱚ ᱵᱟᱯᱞᱟ ᱦᱩᱭᱮᱱ ᱛᱟᱭᱟ ᱾
ᱠᱟᱹᱢᱤ
ᱡᱟᱢᱥᱮᱫᱽᱯᱩᱨ ᱨᱮ ᱢᱤᱫ ᱵᱩᱨᱩ ᱫᱮᱡ ᱦᱮᱯᱨᱟᱣ ᱨᱮ ᱥᱮᱞᱮᱫᱚᱜ ᱛᱟᱭᱚᱢ ᱩᱱᱤ ᱓᱖ ᱥᱮᱨᱢᱟ ᱨᱮ ᱵᱩᱨᱩ ᱫᱮᱡᱚᱜ (mountaineering) ᱮ ᱮᱦᱚᱵ ᱞᱮᱫᱟ ᱾ ᱩᱥᱟᱹᱨᱟ ᱜᱮ ᱩᱱᱤ ᱚᱱᱟᱨᱮ ᱟᱡᱟᱜ ᱨᱟᱹᱥᱠᱟᱹᱭ ᱥᱮᱸᱫᱽᱨᱟ ᱧᱟᱢ ᱠᱮᱫᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱑᱙᱘᱔ ᱨᱮ ᱢᱟᱣᱩᱱᱴ ᱮᱵᱷᱟᱨᱮᱥᱴ ᱨᱮ ᱫᱮᱡ ᱞᱮᱱ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱵᱟᱪᱮᱸᱫᱽᱨᱤ ᱯᱟᱞ ᱟᱜ ᱴᱨᱮᱱᱤᱝ ᱟᱨ ᱫᱤᱥᱼᱦᱩᱫᱤᱥ ᱮ ᱧᱟᱢ ᱞᱮᱫᱟ ᱾
ᱢᱟᱣᱩᱱᱴ ᱮᱵᱷᱚᱨᱮᱥᱴ ᱫᱮᱡᱽ ᱒᱐᱑᱑
==ᱮᱭᱟᱭ ᱪᱩᱬᱟᱹ ᱫᱮᱡᱽ ᱨᱮᱭᱟᱜ ᱵᱚᱨᱱᱚᱱ ==
ᱱᱤᱢᱰᱤᱦ ᱨᱮᱞᱣᱮ ᱥᱴᱮᱥᱚᱱ
ᱱᱤᱢᱰᱤᱦ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱟᱫᱽᱨᱟ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱯᱩᱨᱩᱞᱤᱭᱟᱹ-ᱴᱟᱴᱟᱱᱚᱜᱚᱨ ᱞᱟᱭᱤᱱ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱱᱤᱢᱰᱤᱦ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱘ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱜᱩᱴ ᱑᱒ ᱴᱨᱮᱱ ᱱᱤᱢᱰᱤᱦ ᱨᱮᱞᱣᱮ ᱥᱴᱮᱥᱚᱱ ᱨᱮ ᱛᱤᱸᱜᱩᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱟᱫᱽᱨᱟ ᱨᱮᱞᱣᱮ ᱠᱷᱚᱸᱰ ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱡᱽᱭᱳᱛᱤ ᱦᱮᱜᱽᱲᱮ
ᱡᱽᱭᱳᱛᱤ ᱦᱮᱜᱽᱲᱮ ᱨᱩᱫᱽᱨᱚ ᱣᱤᱬᱟ ᱟᱨ ᱠᱷᱚᱸᱰᱟᱨᱵᱥᱱᱤ ᱜᱷᱚᱨᱟᱱᱮ ᱨᱤᱱᱤᱡ ᱢᱤᱫ ᱥᱤᱛᱟᱨ ᱵᱟᱡᱟᱣ ᱯᱟᱯᱟᱴᱤᱭᱟᱹᱭ ᱠᱚᱞᱟᱠᱟᱨ ᱮ ᱛᱟᱦᱮᱸᱜ ᱠᱟᱱᱟᱭ ᱾ ᱩᱱᱤ ᱫᱚ ᱑᱒ ᱥᱮᱨᱢᱟ ᱠᱷᱚᱱ ᱜᱮ ᱵᱟᱡᱟᱣ ᱮ ᱪᱮᱫ ᱠᱮᱫᱟᱭ ᱟᱨ ᱫᱷᱟᱨᱣᱟᱲ ᱨᱮᱱᱟᱜ ᱠᱚᱨᱱᱟᱴᱚᱠ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱟᱡᱟᱣ ᱨᱮ ᱯᱚᱨᱟᱥᱱᱟᱛᱚᱠ ᱞᱮᱫ ᱟᱭ᱾ ᱵᱤᱫᱩᱥᱤ ᱡᱽᱭᱳᱛᱤ ᱦᱮᱜᱽᱲᱮ ᱡᱮᱜᱮᱛ ᱨᱮ ᱨᱩᱫᱽᱨᱚ ᱣᱤᱬᱟ ᱨᱮᱱᱟᱜ ᱯᱩᱭᱞᱩ ᱟᱨ ᱢᱤᱫ ᱜᱮ ᱥᱩᱢᱩᱝ ᱛᱤᱨᱞᱟᱹ ᱣᱟᱫᱚᱠ ᱵᱟᱡᱟᱣᱤᱡ ᱮ ᱛᱟᱦᱮᱸᱜ ᱠᱟᱱᱟᱭ᱾ ᱩᱱᱤ ᱫᱚ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱥᱟᱶ ᱨᱩᱫᱽᱨᱚ ᱣᱤᱬᱟ ᱟᱨ ᱥᱤᱛᱟᱨ ᱨᱮᱱᱟᱜ ᱜᱽᱨᱮᱴ ᱮ ᱚᱨᱴᱡᱥᱴ ᱠᱟᱱᱟᱭ ᱟᱨ ᱫᱤᱱᱟᱹᱢ ᱞᱮᱠᱟ ᱜᱮ ᱥᱮᱨᱮᱧ ᱥᱟᱶ ᱵᱟᱡᱟᱣ ᱟᱭᱢᱟ ᱜᱟᱱ ᱯᱨᱚᱜᱽᱨᱟᱢ ᱞᱟᱹᱜᱤᱫ ᱛᱮᱭ ᱵᱟᱰᱟᱭᱚᱜ ᱠᱟᱱᱟᱭ ᱾
ᱨᱟᱺᱪᱤ ᱛᱤᱨᱞᱟᱹ ᱠᱚᱞᱮᱡᱽ
ᱨᱟᱺᱪᱤ ᱛᱤᱨᱞᱟᱹ ᱠᱚᱞᱮᱡᱽ ᱫᱚ ᱑᱙᱔᱙ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ, ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱮ ᱛᱤᱨᱞᱟᱹ ᱠᱚᱞᱮᱡᱽ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱾
ᱡᱽᱭᱳᱛᱤ ᱦᱮᱜᱽᱲᱮ
ᱡᱤᱭᱚᱱ
ᱡᱽᱭᱳᱛᱤ ᱦᱮᱜᱽᱲᱮ ᱦᱟᱜ ᱡᱟᱱᱟᱢ ᱟᱨ ᱦᱟᱨᱟ - ᱵᱳᱨᱳ ᱫᱚ ᱥᱤᱨᱥᱤ ᱨᱮ ᱦᱩᱭ ᱟᱠᱟᱱ ᱛᱟᱭᱟ ᱾ ᱡᱟᱦᱟᱸ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱮᱛᱚᱢ ᱠᱚᱱᱱᱚᱲ ᱦᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱡᱚᱠᱷᱚᱱ ᱩᱱᱤ ᱑᱒ ᱥᱮᱨᱢᱟ ᱩᱢᱮᱨ ᱨᱮᱱ ᱮ ᱛᱟᱦᱮᱸᱜ ᱠᱟᱱᱟᱭ ᱛᱚᱠᱷᱚᱱ ᱩᱱᱤ ᱟᱡ ᱵᱟᱡᱟᱣ ᱠᱚᱭ ᱪᱮᱫᱚᱜ ᱮ ᱮᱦᱚᱵ ᱞᱮᱫᱟᱭ᱾ ᱑᱖ ᱥᱮᱨᱢᱟ ᱩᱢᱮᱨ ᱨᱮᱱᱟᱜ ᱛᱟᱲᱟᱢ ᱰᱟᱦᱟᱨ ᱨᱮ ᱨᱩᱫᱽᱨᱚ ᱣᱤᱬᱟ ᱨᱮᱱᱟᱜ ᱪᱮᱫᱚᱜ ᱮ ᱮᱦᱚᱵ ᱮᱱᱟᱭ ᱾ ᱩᱱᱤᱭᱟᱜ ᱵᱟᱯᱞᱟ ᱡᱤ ᱮᱥ ᱦᱮᱜᱽᱲᱮ ᱥᱟᱶ ᱦᱩᱭ ᱞᱮᱱ ᱛᱟᱭᱟ ᱟᱨ ᱩᱱᱤ ᱨᱮᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱢᱮᱱᱟᱭ ᱛᱟᱭᱟ ᱾
ᱨᱟᱺᱪᱤ ᱛᱤᱨᱞᱟᱹ ᱠᱚᱞᱮᱡᱽ
ᱴᱷᱟᱶ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱨᱟᱺᱪᱤ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱠᱚᱞᱮᱡᱽ ᱛᱷᱚᱠ:ᱨᱟᱺᱪᱤ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ
ᱡᱽᱭᱳᱛᱤ ᱦᱮᱜᱽᱲᱮ
ᱱᱟᱜᱟᱢ
ᱥᱮᱨᱮᱧ ᱵᱟᱡᱟᱣ ᱨᱮ ᱡᱽᱭᱳᱛᱤ ᱦᱟᱜ ᱥᱮᱪᱮᱫ ᱫᱚ ᱑᱖ ᱥᱮᱨᱢᱟ ᱩᱢᱮᱨ ᱨᱮ ᱯᱚᱸᱰᱮᱛ ᱜᱩᱨ ᱟᱠᱟᱱ ᱵᱤᱸᱫᱩ ᱢᱟᱫᱷᱚᱣ ᱯᱟᱴᱷᱚᱠ ᱦᱟᱜ ᱛᱟᱲᱟᱢ ᱰᱟᱦᱟᱨ ᱨᱮᱭ ᱮᱦᱚᱵ ᱞᱮᱫ ᱟᱭ᱾ ᱨᱩᱫᱽᱨᱚ ᱣᱤᱬᱟ ᱟᱨ ᱥᱤᱛᱟᱨ ᱨᱮ ᱑᱕ ᱥᱮᱨᱢᱟ ᱛᱟᱭᱚᱢ ᱢᱮᱭᱨᱟ ᱛᱷᱟᱱ ᱥᱮᱪᱮᱫ ᱨᱮ ᱩᱛᱠᱨᱤᱥᱴᱟ ᱞᱟᱹᱜᱤᱫ ᱛᱮ ᱩᱱᱤᱭᱟᱜ ᱛᱮᱛᱟᱝ ᱵᱟᱲᱦᱟᱣ ᱮᱱᱟ ᱟᱨ ᱩᱱᱤ ᱫᱚ ᱯᱚᱸᱰᱮᱛ ᱤᱸᱫᱩᱫᱷᱚᱨ ᱱᱤᱨᱚᱫᱤ ᱥᱟᱶ ᱫᱷᱩᱨᱣᱚᱯᱚᱫᱽ ᱥᱮᱭᱞᱤ ᱨᱮ ᱛᱟᱦᱮᱸ ᱮᱱᱟᱭ ᱾ ᱩᱱᱤ ᱫᱚ ᱨᱩᱫᱽᱨᱚ ᱣᱤᱬᱟ ᱨᱮ ᱱᱭᱩ ᱫᱤᱞᱞᱤ ᱨᱮᱱᱟᱜ ᱵᱟᱰᱟᱭᱤᱡ ᱨᱩᱫᱽᱨᱚ ᱣᱤᱬᱟ ᱢᱟᱥᱴᱚᱨ ᱩᱥᱛᱚᱫᱽ ᱟᱥᱚᱫᱽ ᱚᱞᱤ ᱠᱷᱟᱱ ᱟᱨ ᱢᱩᱢᱵᱟᱭ ᱨᱮᱱ ᱩᱥᱛᱚᱫᱽ ᱵᱟᱦᱟᱩᱫᱤᱱ ᱰᱟᱜᱚᱨ ᱥᱮᱡ ᱠᱷᱚᱱ ᱛᱟᱲᱟᱢ ᱰᱟᱦᱟᱨ ᱮ ᱧᱟᱢ ᱠᱮᱫ ᱟᱭ ᱾ ᱜᱩᱨᱩ - ᱪᱮᱠᱟ ᱟᱹᱨᱤᱪᱟᱹᱞᱤ ᱩᱱᱤᱭᱟᱜ ᱦᱚᱛᱮᱛᱮ ᱩᱱᱤᱭᱟᱜ ᱦᱩᱱᱟᱹᱨ ᱨᱮ ᱥᱟᱱᱟᱢ ᱥᱨᱚᱸᱫᱷᱟᱡᱟᱞᱤ ᱨᱮᱱᱟᱜ ᱨᱩᱯ ᱨᱮ ᱡᱟᱦᱟᱸ ᱦᱩᱱᱟᱹᱨ ᱨᱮ ᱩᱱᱤ ᱫᱚ ᱢᱚᱦᱟᱨᱚᱛ ᱮ ᱧᱟᱢ ᱞᱮᱫ ᱟᱭ᱾ ᱵᱤᱫᱩᱥᱤ ᱡᱽᱭᱳᱛᱤ ᱦᱮᱜᱽᱲᱮ ᱫᱚ ᱯᱩᱭᱞᱩ ᱟᱨ ᱥᱩᱢᱩᱝ ᱛᱤᱨᱞᱟᱹ ᱨᱤᱱᱤᱡ ᱫᱚ ᱨᱩᱫᱽᱨᱚ ᱣᱤᱬᱟ ᱨᱤᱱᱤᱡ ᱠᱷᱤᱞᱚᱱᱰᱤᱭ ᱵᱟᱡᱟᱣᱤᱡ ᱡᱮᱜᱮᱛ ᱡᱟᱠᱟᱛ ᱨᱮ ᱱᱩᱭ ᱮ ᱛᱟᱦᱮᱸᱜ ᱠᱟᱱᱟᱭ ᱾
᱒᱐᱒᱑ ᱤᱱᱰᱤᱭᱟᱱ ᱯᱨᱤᱢᱤᱭᱟᱨ ᱞᱤᱜᱽ
᱒᱐᱒᱑ ᱤᱱᱰᱤᱭᱟᱱ ᱯᱨᱤᱢᱤᱭᱟᱨ ᱞᱤᱜᱽ ᱟᱨ ᱥᱯᱳᱱᱥᱟᱨᱥᱤᱯ ᱠᱷᱟᱹᱛᱤᱨ ᱵᱷᱤᱵᱷᱳ ᱟᱭᱯᱤᱮᱞ ᱒᱐᱒᱑, ᱥᱮ ᱟᱭᱯᱤᱮᱞ ᱑᱔ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱦᱩᱭᱩᱜ ᱠᱟᱱᱟ ᱤᱱᱰᱤᱭᱟᱱ ᱯᱨᱤᱢᱤᱭᱟᱨ ᱞᱤᱜᱽ ᱨᱮᱱᱟᱜ ᱑᱔ ᱟᱱᱟᱜ ᱟᱫᱚᱨ, ᱱᱚᱣᱟ ᱫᱚ ᱢᱤᱫ ᱯᱨᱳᱯᱷᱮᱥᱳᱱᱟᱞ ᱴᱩᱭᱮᱱᱴᱤ᱒᱐ ᱠᱨᱤᱠᱮᱴ ᱞᱤᱜᱽ ᱠᱟᱱᱟ ᱡᱟᱦᱟᱸ ᱫᱚ ᱒᱐᱐᱗ ᱥᱮᱨᱢᱟ ᱨᱮ ᱥᱤᱧᱚᱛᱤᱭᱟᱹ ᱠᱨᱤᱠᱮᱴ ᱪᱟᱪᱞᱟᱣ ᱵᱳᱨᱰ (BCCI) ᱦᱚᱛᱮᱛᱮ ᱪᱟᱹᱞᱩ ᱟᱠᱟᱱᱟ ᱾ ᱱᱚᱣᱟ ᱫᱚ ᱒᱐᱒᱑ ᱥᱮᱨᱢᱟ ᱨᱮᱱᱟᱜ ᱙ ᱮᱯᱨᱤᱞ ᱠᱷᱚᱱ ᱓᱐ ᱢᱮ ᱢᱩᱫᱽ ᱨᱮ ᱥᱤᱧᱚᱛ ᱨᱮᱭᱟᱜ ᱛᱩᱨᱩᱭ ᱜᱚᱴᱟᱱ ᱮᱴᱟᱜ ᱮᱴᱟᱜ ᱴᱷᱟᱹᱶ ᱨᱮ ᱦᱩᱭᱩᱜ ᱨᱮᱭᱟᱜ ᱴᱷᱟᱹᱶᱠᱟᱹ ᱟᱠᱟᱱᱟ ᱾ ᱢᱩᱢᱵᱟᱭ ᱤᱱᱰᱤᱭᱟᱱᱥ ᱫᱚ ᱞᱮᱛᱟᱲ ᱵᱟᱨ ᱫᱷᱟᱹᱣ ᱨᱮᱱ ᱪᱮᱢᱯᱤᱭᱟᱱ, ᱱᱩᱠᱩ ᱫᱚ ᱒᱐᱑᱙ ᱟᱨ ᱒᱐᱒᱐ ᱵᱟᱱᱟᱨ ᱥᱤᱡᱮᱱ ᱨᱮᱱ ᱡᱤᱛᱠᱟᱹᱨᱤᱭᱟᱹ ᱠᱟᱱᱟ ᱠᱚ ᱾
ᱡᱽᱭᱳᱛᱤ ᱦᱮᱜᱽᱲᱮ
ᱥᱤᱨᱯᱷᱟᱹ ᱟᱨ ᱩᱯᱩᱨᱩᱢ
ᱡᱽᱭᱳᱛᱤ ᱦᱮᱜᱽᱲᱮ ᱫᱚ ᱟᱭᱢᱟ ᱜᱟᱱ ᱚᱣᱟᱨᱰ ᱮ ᱡᱤᱛᱠᱟᱹᱨ ᱟᱠᱟᱱᱟᱭ ᱡᱮᱞᱮᱠᱟ ᱱᱤᱫᱷᱤ ᱚᱣᱟᱨᱰ, ᱠᱟᱞᱟ ᱪᱮᱛᱱᱟ ᱟᱨ ᱫᱷᱨᱩᱯᱟᱫᱽᱢᱟᱱᱤ ᱾
᱒᱐᱒᱑ ᱤᱱᱰᱤᱭᱟᱱ ᱯᱨᱤᱢᱤᱭᱟᱨ ᱞᱤᱜᱽ
ᱠᱤᱝᱜᱽᱥ ᱮᱞᱮᱵᱷᱮᱱ ᱯᱚᱧᱡᱟᱵᱽ ᱨᱮᱭᱟᱜ ᱧᱩᱛᱩᱢ ᱟᱹᱛᱩ ᱠᱟᱛᱮ ᱯᱚᱧᱡᱟᱵᱽ ᱠᱤᱝᱜᱽᱥ ᱫᱚᱦᱚ ᱦᱩᱭ ᱟᱠᱟᱱᱟ, ᱑᱗ ᱯᱷᱮᱵᱨᱩᱭᱟᱨᱤ ᱒᱐᱒᱑ ᱨᱮ ᱯᱷᱨᱮᱱᱪᱤᱥ ᱱᱚᱣᱟᱭ ᱩᱪᱷᱟᱹᱱ ᱟᱠᱟᱱᱟ, ᱟᱨ ᱚᱱᱟ ᱥᱟᱶ ᱱᱟᱣᱟ ᱞᱳᱜᱳ ᱦᱚᱸ ᱩᱪᱷᱟᱹᱱ ᱥᱚᱫᱚᱨ ᱟᱠᱟᱱᱟ ᱾
ᱞᱤᱜᱽ ᱯᱤᱸᱰᱟᱹ
ᱞᱤᱜᱽ ᱛᱷᱚᱠ ᱨᱮᱭᱟᱜ ᱚᱠᱛᱚ ᱛᱟᱹᱞᱠᱟᱹ ᱗ ᱢᱟᱨᱪ ᱒᱐᱒᱑ ᱨᱮ ᱟᱭᱯᱤᱮᱞ ᱨᱮᱭᱟᱜ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ ᱨᱮ ᱯᱟᱨᱥᱟᱞ ᱟᱠᱟᱱᱟ ᱾
ᱡᱟᱹᱥᱛᱤ ᱨᱚᱱ ᱠᱚ
ᱢᱟᱲᱟᱝ ᱦᱟᱹᱞᱤᱭᱟᱹᱠ: ᱒ ᱢᱮ ᱒᱐᱒᱑
ᱡᱟᱹᱥᱛᱤ ᱣᱤᱠᱮᱴ ᱠᱚ
ᱢᱟᱲᱟᱝ ᱦᱟᱹᱞᱤᱭᱟᱹᱠ: ᱒ ᱢᱮ ᱒᱐᱒᱑
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱤᱱᱰᱤᱭᱟᱱ ᱯᱨᱤᱢᱤᱭᱟᱨ ᱞᱤᱜᱽ ᱟᱫᱚᱨ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱱᱰᱤᱭᱟ ᱯᱨᱤᱢᱤᱭᱟᱨ ᱞᱤᱜᱽ
ᱥᱟᱭᱛᱷᱤᱭᱟ
ᱱᱟᱜᱟᱢ
ᱥᱟᱭᱛᱷᱤᱭᱟ ᱞᱟᱦᱟ ᱫᱚ ᱢᱤᱫ ᱟᱛᱳ ᱛᱟᱦᱮ ᱠᱟᱱᱟ᱾ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱟᱨ ᱢᱚᱭᱩᱨᱟᱠᱠᱷᱤ (ᱢᱳᱨ) ᱜᱟᱰᱟ ᱨᱮ ᱥᱟᱠᱳ ᱵᱮᱱᱟᱣ ᱛᱟᱭᱚᱢ ᱱᱚᱣᱟ ᱟᱛᱳ ᱫᱚ ᱥᱟᱦᱟᱨ ᱞᱮᱠᱟᱛᱮ ᱨᱟᱠᱟᱵ ᱟᱠᱟᱱᱟ᱾ ᱑᱘᱕᱙ ᱥᱟᱞ ᱨᱮ ᱠᱷᱟᱱᱟ-ᱨᱟᱡᱽᱢᱚᱦᱚᱞ ᱠᱷᱚᱰᱸ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱵᱮᱱᱟᱣ ᱥᱟᱹᱛ ᱞᱮᱱᱟ᱾ ᱚᱱᱟ ᱨᱮᱱᱟᱜ ᱵᱟᱠᱷᱨᱟ ᱞᱮᱠᱟᱛᱮ ᱜᱮ ᱥᱟᱭᱛᱷᱤᱭᱟ ᱨᱮᱞ ᱴᱨᱮᱥᱚᱱ ᱵᱮᱱᱟᱣ ᱦᱩᱭ ᱞᱮᱱᱟ᱾ ᱚᱱᱟ ᱛᱟᱭᱚᱢ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱮᱴᱟᱜ ᱡᱟᱜᱟ ᱠᱷᱚᱱ ᱟᱭᱢᱟ ᱦᱚᱲ ᱦᱮᱡᱽ ᱠᱟᱛᱮᱡᱽ ᱱᱚᱰᱮᱸ ᱠᱚ ᱛᱟᱦᱮᱱ ᱠᱟᱱᱟ᱾
ᱴᱷᱟᱹᱣᱠᱟᱹ
ᱱᱚᱣᱟ ᱥᱟᱦᱟᱨ ᱨᱮᱭᱟᱜ ᱞᱳᱠᱮᱥᱟᱱ ᱫᱚ ᱒᱓°᱙᱔'᱕᱑"N ᱘᱗°᱖᱘'᱐᱓"E ᱟᱨ ᱫᱚᱨᱭᱟ ᱟᱴᱮᱛ ᱠᱷᱚᱱ ᱕᱔ ᱢᱤᱴᱟᱨ(᱑᱗᱗ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱥᱟᱦᱟᱨ ᱫᱚ ᱢᱚᱭᱩᱨᱟᱠᱠᱷᱤ(ᱢᱳᱨ) ᱜᱟᱰᱟ ᱟᱨᱮᱨᱮ ᱢᱮᱱᱟᱜ ᱟᱠᱟᱫᱟ᱾
ᱦᱚᱭ ᱦᱤᱥᱤᱫ
ᱥᱟᱭᱛᱷᱤᱭᱟ ᱨᱮ ᱨᱟᱵᱟᱝ ᱨᱤᱛᱩ ᱨᱮ ᱠᱚᱢ ᱜᱮᱭ ᱫᱟᱜ-ᱟ ᱪᱟᱹᱛ ᱵᱟᱹᱭᱥᱟᱹᱠᱷ ᱫᱷᱚᱨᱚᱱ ᱫᱤᱱ ᱠᱷᱚᱱ ᱫᱚ᱾ ᱥᱟᱭᱛᱷᱤᱭᱟ ᱨᱮᱭᱟᱜ ᱜᱷᱩᱸᱴ(average) ᱞᱚᱞᱚ ᱫᱚ ᱒᱖.᱓° ᱥᱮᱱᱴᱤᱜᱨᱮᱱᱴ᱾ ᱟᱨ ᱢᱤᱫ ᱥᱮᱨᱢᱟ ᱨᱮᱭᱟᱜ ᱜᱷᱩᱸᱴ ᱫᱟᱜ ᱡᱟᱹᱨᱤ ᱑᱓᱒᱘ ᱢᱤᱞᱤᱢᱤᱴᱟᱨ᱾
ᱦᱚᱲ ᱮᱞ ᱨᱮᱭᱟᱜ ᱱᱟᱜᱟᱢ
ᱮᱞ.ᱮᱥ.ᱮᱥ.ᱳ ᱢᱳᱞᱮᱭ ᱟᱜ ᱵᱮᱸᱜᱚᱞ ᱦᱚᱱᱚᱛ ᱜᱮᱡᱮᱴ ᱞᱮᱠᱟᱛᱮ ᱑᱙0᱑ ᱥᱟᱞ ᱨᱮ ᱥᱟᱭᱛᱷᱤᱭᱟ ᱨᱮ ᱒᱖᱒᱒ ᱜᱚᱴᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱟᱨ ᱑᱙᱑᱑ ᱥᱟᱞ ᱨᱮ ᱓᱕᱕᱑ ᱜᱚᱴᱟᱱ ᱦᱚᱲ ᱠᱟ ᱛᱟᱦᱮ ᱠᱟᱱᱟ᱾
ᱱᱮᱛᱟᱨᱟᱜ ᱦᱚᱲ ᱮᱞ
᱒0᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱥᱟᱭᱛᱷᱤᱭᱟ ᱯᱳᱣᱨᱚᱥᱚᱵᱷᱟ ᱚᱱᱪᱚᱞ ᱨᱮ ᱔᱔,᱖0᱑ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱚᱱᱟ ᱢᱩᱫ ᱨᱮ ᱒᱒᱘᱕᱖ ᱜᱚᱴᱟᱱ ᱠᱚᱨᱟ ᱟᱨ ᱒᱑᱗᱓᱕ ᱜᱚᱴᱟᱱ ᱠᱩᱨᱤ ᱢᱮᱱᱟᱜ ᱠᱚᱣᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱜᱤᱫᱨᱟᱹ ᱣᱟᱜ ᱮᱞ ᱔᱕᱑᱑ ᱜᱚᱴᱟᱱ ᱱᱚᱣᱟ ᱫᱚ ᱥᱟᱱᱟᱢ ᱦᱚᱨ ᱨᱮᱱᱟᱜ ᱑0.᱑᱑%᱾
ᱟᱨᱡᱩᱱ ᱪᱚᱨᱚᱱ ᱦᱮᱢᱵᱽᱨᱚᱢ
ᱟᱨᱡᱩᱱ ᱪᱚᱨᱚᱱ ᱦᱮᱢᱵᱽᱨᱚᱢ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱤᱱᱤᱡ ᱥᱤᱧᱚᱛᱤᱭᱟᱹ ᱚᱱᱚᱞᱤᱭᱟᱹ ᱟᱨ ᱳᱰᱤᱥᱟ ᱨᱤᱱᱤᱡ ᱵᱭᱟᱸᱠᱟᱨ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱑᱒ ᱨᱮ ᱥᱟᱶᱦᱮᱫ ᱮᱠᱟᱰᱮᱢᱤ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ ᱾
ᱡᱟᱱᱟᱢ
ᱦᱮᱢᱵᱽᱨᱚᱢ ᱟᱜ ᱡᱟᱱᱟᱢ ᱑᱙᱕᱒ ᱨᱮ ᱳᱰᱤᱥᱟ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱜᱷᱟᱴᱠᱩᱸᱣᱟᱹᱨᱤ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱥᱟᱱᱛᱟᱲᱤ ᱥᱮᱪᱮᱫ ᱢᱟᱜᱽᱡᱤᱱ (literary magazine) ᱪᱟᱹᱭ ᱪᱟᱢᱯᱟ ᱨᱮᱱᱟᱜ ᱯᱷᱟᱣᱱᱰᱟᱨᱼᱤᱰᱤᱴᱚᱨ ᱠᱟᱱᱟᱭ ᱾ ᱩᱱᱤᱫᱚ ᱥᱟᱱᱛᱟᱲᱤ ᱯᱷᱳᱨᱴᱱᱟᱭᱤᱴᱞᱤ ᱢᱟᱜᱽᱡᱤᱱ (fortnightly magazine) ᱵᱟᱦᱟ ᱵᱚᱸᱜᱟ ᱦᱚᱸ ᱚᱰᱚᱠ ᱟᱠᱟᱫᱼᱟ ᱾
ᱦᱮᱢᱵᱽᱨᱚᱢ ᱫᱚ ᱟᱡᱟᱜ ᱚᱱᱚᱲᱦᱮ ᱪᱟᱸᱫᱚ ᱵᱚᱸᱜᱟ ᱞᱟᱹᱜᱤᱫ ᱒᱐᱑᱓ ᱨᱮ ᱥᱟᱶᱦᱮᱫ ᱮᱠᱟᱰᱮᱢᱤ ᱥᱤᱨᱯᱟᱹ ᱠᱷᱚᱱ ᱠᱚ ᱪᱟᱞ ᱟᱠᱟᱣᱫᱮᱭᱟ ᱾ ᱟᱡᱟᱜ ᱵᱟᱨᱭᱟ ᱯᱚᱛᱚᱵ, ᱞᱟᱰᱮ ᱥᱟᱨᱡᱚᱢ ᱟᱨ ᱪᱟᱸᱫᱚ ᱵᱚᱸᱜᱟ, ᱠᱚᱧᱮ ᱳᱰᱤᱥᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱟᱨ ᱡᱩᱢᱤᱫᱽ ᱫᱤᱥᱩᱣᱟᱹ ᱥᱮᱵᱟ ᱠᱚᱢᱤᱥᱚᱱ ᱨᱮᱱᱟᱜ ᱠᱚᱨᱥ ᱨᱮ ᱥᱮᱞᱮᱫ ᱢᱮᱱᱟᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ
ᱥᱚᱝᱠᱚᱨ ᱫᱚᱭᱟᱞ ᱥᱚᱨᱢᱟ
'''ᱰᱨ. ᱥᱚᱝᱠᱚᱨ ᱫᱚᱭᱟᱞ ᱥᱚᱨᱢᱟ''' (᱑᱙ ᱚᱜᱚᱥᱴ ᱑᱙᱑᱘ - ᱒᱖ ᱰᱤᱥᱮᱢᱵᱚᱨ ᱑᱙᱙᱙) ᱫᱚ ᱥᱤᱧᱚᱛ ᱨᱤᱱᱤᱡ ᱙ ᱟᱹᱱᱤᱡ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱱᱩᱭᱟᱜ ᱠᱟᱹᱢᱤᱠᱛᱚ ᱫᱚ ᱒᱕ ᱡᱩᱞᱟᱭ ᱑᱙᱙᱒ ᱠᱷᱚᱱ ᱒᱕ ᱡᱩᱞᱟᱭ ᱑᱙᱙᱗ ᱦᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱾ ᱫᱤᱥᱚᱢ ᱜᱚᱢᱠᱮ ᱵᱮᱱᱟᱣᱜ ᱞᱟᱦᱟᱨᱮ ᱟᱡ ᱫᱚ ᱥᱤᱧᱚᱛ ᱨᱤᱱᱤᱡ ᱘ ᱟᱹᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱷᱚᱯᱟᱲ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ (᱑᱙᱕᱒ - ᱑᱙᱕᱖) ᱦᱟᱹᱵᱤᱡ ᱮ ᱛᱟᱦᱮᱸ ᱠᱟᱱᱟ ᱥᱟᱶᱛᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱠᱮᱵᱤᱱᱮᱴ ᱛᱷᱚᱠ ᱨᱤᱱᱤᱡ ᱢᱚᱱᱛᱨᱤ ᱞᱮᱠᱟᱛᱮ ᱟᱡ ᱫᱚ ᱥᱮᱪᱮᱫ, ᱠᱟᱱᱩᱱ, ᱡᱚᱛᱚ ᱞᱮᱠᱟᱹᱱ ᱵᱟᱹᱭᱠᱟᱹᱢᱤ, ᱠᱟᱹᱨᱜᱟᱲ ᱥᱟᱶᱛᱮ ᱵᱟᱹᱱᱤᱡ ᱢᱚᱱᱛᱨᱤᱥᱟᱲᱟ ᱨᱮᱱᱟᱜ ᱠᱟᱹᱢᱤ ᱠᱚᱭ ᱥᱟᱸᱵᱽᱲᱟᱣ ᱞᱮᱫ ᱛᱟᱦᱮᱸᱫ ᱾ ᱛᱟᱞᱢᱟ ᱥᱚᱨᱠᱟᱨ ᱨᱮᱫᱚ ᱟᱡ ᱫᱚ ᱠᱚᱢᱩᱱᱤᱠᱮᱥᱚᱱ ᱢᱚᱱᱛᱨᱤ ᱞᱮᱠᱟᱛᱮ (᱑᱙᱗᱔ - ᱑᱙᱗᱗) ᱦᱟᱹᱵᱤᱡ ᱛᱷᱟᱱᱚᱛᱵᱷᱟᱨ ᱮ ᱥᱟᱸᱵᱽᱲᱟᱣ ᱟᱠᱟᱫᱼᱟ ᱾ ᱱᱤᱭᱟᱹ ᱚᱠᱛᱚ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱯᱟᱨᱥᱮᱛ (᱑᱙᱗᱒ - ᱑᱙᱗᱔) ᱦᱟᱹᱵᱤᱡ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱰᱨᱹ ᱥᱚᱨᱢᱟ ᱫᱚ ᱥᱮᱸᱴ ᱡᱚᱱᱥ ᱵᱤᱨᱫᱟᱹᱜᱟᱲ ᱟᱜᱽᱨᱟ, ᱟᱜᱽᱨᱟ ᱵᱤᱨᱫᱟᱹᱜᱟᱲ, ᱤᱞᱟᱦᱟᱵᱟᱫᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱯᱷᱤᱛᱡᱚᱣᱤᱞᱤᱭᱚᱢ ᱵᱤᱨᱫᱟᱹᱜᱟᱲ, ᱠᱮᱸᱵᱽᱨᱤᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱞᱤᱝᱠᱳᱱ ᱤᱱ ᱥᱟᱶᱛᱮ ᱦᱟᱨᱵᱚᱨᱰ ᱞᱚ ᱟᱥᱲᱟ ᱠᱷᱚᱱ ᱥᱮᱪᱮᱫ ᱮ ᱟᱢᱮᱴ ᱞᱮᱫᱼᱟ ᱾ ᱱᱩᱭ ᱫᱚ ᱦᱤᱱᱫᱤ, ᱤᱝᱞᱤᱥ, ᱥᱟᱸᱥᱠᱨᱤᱴ ᱥᱟᱶᱦᱮᱫ ᱨᱮ ᱮᱢ.ᱮ. ᱨᱮᱱᱟᱜ ᱰᱤᱜᱽᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱩᱭᱞᱩ ᱴᱷᱟᱶ ᱥᱟᱶᱛᱮᱭ ᱟᱢᱮᱴ ᱟᱠᱟᱫᱼᱟ ᱾ ᱟᱡ ᱫᱚ ᱮᱞ.ᱮᱞ.ᱮᱢ. ᱨᱮᱱᱟᱜ ᱰᱤᱜᱽᱨᱤ ᱦᱚᱸ ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱯᱩᱭᱞᱩ ᱴᱷᱟᱶ ᱥᱟᱶᱛᱮᱭ ᱟᱢᱮᱴ ᱟᱠᱟᱫᱼᱟ, ᱠᱟᱱᱩᱱ ᱨᱮ ᱯᱤ.ᱦᱮᱪ.ᱰᱤ. ᱨᱮᱱᱟᱜ ᱰᱤᱜᱽᱨᱤ ᱠᱮᱸᱵᱽᱨᱤᱡᱽ ᱠᱷᱚᱱ ᱮ ᱟᱢᱮᱴ ᱟᱠᱟᱫᱼᱟ, ᱟᱡ ᱫᱚ ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱟᱶᱛᱟ ᱥᱩᱥᱟᱹᱨ ᱨᱮ ᱪᱚᱠᱨᱚᱵᱚᱨᱛᱤ ᱥᱚᱱᱟ ᱦᱤᱥᱤᱨ ᱦᱚᱸᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱱᱩᱭ ᱫᱚ ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶᱛᱮ ᱠᱮᱸᱵᱽᱨᱤᱡᱽ ᱨᱮ ᱠᱟᱱᱩᱱ ᱨᱮᱱᱟᱜ ᱥᱮᱪᱮᱫ ᱮᱢ ᱠᱟᱹᱢᱤ ᱦᱚᱸᱭ ᱛᱚᱨᱟᱣ ᱟᱠᱟᱫᱼᱟ, ᱠᱮᱸᱵᱽᱨᱤᱡᱽ ᱨᱮ ᱛᱟᱦᱮᱸᱱ ᱚᱠᱛᱚ ᱨᱮ ᱟᱡ ᱫᱚ ᱴᱮᱜᱳᱨ ᱥᱳᱥᱟᱭᱤᱴᱤ ᱥᱟᱶᱛᱮ ᱠᱮᱸᱵᱽᱨᱤᱡᱽ ᱢᱚᱡᱽᱞᱤᱥ ᱨᱤᱱᱤᱡ ᱡᱟᱭᱨᱮᱛ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱟᱠᱟᱱᱟ, ᱟᱡ ᱫᱚ ᱞᱤᱝᱠᱳᱱ ᱤᱱ ᱠᱷᱚᱱ ᱵᱮᱨᱤᱥᱴᱚᱨ ᱮᱴ ᱞᱚ ᱨᱮᱱᱟᱜ ᱰᱤᱜᱽᱨᱤ ᱦᱚᱸᱭ ᱦᱟᱛᱟᱣ ᱟᱠᱟᱫᱼᱟ ᱾ ᱟᱡ ᱫᱚ ᱚᱸᱰᱮ ᱢᱟᱱᱚᱛᱟᱱ ᱵᱮᱸᱪᱚᱨ ᱥᱟᱶᱛᱮ ᱢᱟᱥᱴᱚᱨ ᱠᱚ ᱵᱟᱪᱷᱚᱱ ᱞᱮᱫᱮ ᱛᱟᱦᱮᱸᱫ ᱾ ᱟᱡ ᱫᱚ ᱯᱷᱤᱛᱡᱚᱣᱤᱞᱤᱭᱚᱢ ᱵᱤᱨᱫᱟᱹᱜᱟᱲ ᱨᱮ ᱢᱟᱱᱚᱛᱟᱱ ᱯᱷᱮᱞᱳᱭ ᱛᱟᱦᱮᱸ ᱟᱠᱟᱱᱟ ᱾ ᱠᱮᱸᱵᱽᱨᱤᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱟᱡ ᱢᱟᱱᱚᱛᱟᱱ ᱰᱚᱠᱴᱚᱨ ᱳᱯᱷ ᱞᱚ ᱨᱮᱱᱟᱜ ᱰᱤᱜᱽᱨᱤ ᱮᱢ ᱠᱟᱛᱮ ᱠᱚ ᱢᱟᱹᱱ ᱦᱟᱞᱟᱝ ᱟᱠᱟᱫᱮᱭᱟ ᱾ ᱟᱡᱟᱜ ᱵᱟᱯᱞᱟ ᱫᱚ ᱵᱤᱢᱞᱟ ᱥᱚᱨᱢᱟ ᱥᱟᱶ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱨᱟᱡᱽᱟᱹᱨᱤ ᱮᱛᱚᱦᱚᱵ
᱑᱙᱔᱐ ᱟᱱᱟᱜ ᱜᱮᱞᱟᱝ ᱨᱮ ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱭ ᱥᱮᱞᱮᱫ ᱮᱱᱟ, ᱱᱚᱶᱟ ᱠᱷᱟᱹᱛᱤᱨ ᱩᱱᱤ ᱫᱚ ᱠᱚᱸᱜᱽᱨᱮᱥ ᱯᱟᱴᱤ ᱨᱤᱱᱤᱡ ᱥᱚᱦᱮᱫᱚᱜ ᱮ ᱦᱟᱛᱟᱣ ᱠᱮᱫᱼᱟ ᱾ ᱑᱙᱕᱒ ᱨᱮ ᱵᱷᱚᱯᱟᱲ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾ ᱱᱚᱶᱟ ᱛᱷᱟᱱᱚᱛ ᱨᱮ ᱑᱙᱕᱖ ᱦᱟᱹᱵᱤᱡ ᱮ ᱛᱟᱦᱮᱸ ᱮᱱᱟ ᱛᱤᱱ ᱡᱚᱦᱚᱜ ᱵᱷᱚᱯᱟᱲ ᱫᱚ ᱮᱴᱟᱜ ᱯᱚᱱᱚᱛ ᱥᱟᱶ ᱢᱮᱥᱟ ᱠᱟᱛᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱜᱚᱲᱦᱚᱱ ᱦᱩᱭ ᱮᱱᱟ ᱾
ᱪᱩᱦᱩᱞᱟᱱ ᱨᱟᱡᱽᱟᱹᱨᱤ ᱡᱤᱭᱚᱱ
᱑᱙᱖᱐ ᱟᱱᱟᱜ ᱜᱮᱞᱟᱝ ᱨᱮ ᱟᱡ ᱫᱚ ᱤᱱᱫᱤᱨᱟ ᱜᱟᱱᱫᱷᱤ ᱟᱜ ᱠᱚᱸᱜᱽᱨᱮᱥ ᱯᱟᱴᱤ ᱨᱮᱱᱟᱜ ᱧᱮᱞ ᱡᱚᱛᱚᱱ ᱟᱢᱮᱴ ᱨᱮ ᱜᱚᱲᱚ ᱥᱚᱦᱚᱫ ᱮ ᱮᱢ ᱠᱮᱫᱼᱟ ᱾ ᱤᱱᱫᱤᱨᱟ ᱟᱜ ᱠᱮᱵᱤᱱᱮᱴ ᱨᱮ ᱩᱱᱤ ᱫᱚ ᱠᱚᱢᱩᱱᱤᱠᱮᱥᱚᱱ ᱢᱤᱱᱤᱥᱴᱚᱨ (᱑᱙᱗᱔ - ᱑᱙᱗᱗) ᱮ ᱛᱟᱦᱮᱸ ᱮᱱᱟ ᱾ ᱑᱙᱗᱑ ᱟᱨ ᱑᱙᱘᱐ ᱨᱮ ᱟᱡ ᱫᱚ ᱵᱷᱚᱯᱟᱲ ᱨᱮᱱᱟᱜ ᱞᱳᱠ ᱥᱚᱵᱷᱟ ᱢᱟᱹᱪᱤᱭ ᱡᱤᱛᱠᱟᱹᱨ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱟᱹᱰᱤᱜᱟᱱ ᱡᱤᱣᱚᱯᱚᱞᱤᱴᱤᱠᱟᱞ ᱯᱳᱡᱤᱥᱚᱱ ᱨᱮᱭ ᱠᱟᱹᱢᱤ ᱠᱮᱫᱼᱟ ᱾ ᱑᱙᱘᱔ ᱨᱮ ᱟᱡ ᱫᱚ ᱨᱟᱡᱽᱯᱟᱞ ᱞᱮᱠᱟᱛᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱭ ᱥᱟᱹᱥᱮᱞᱮᱫᱚᱜ ᱚᱠᱛᱚ ᱨᱮ ᱫᱤᱞᱞᱤ ᱨᱮ ᱟᱡᱤᱡ ᱦᱚᱯᱚᱱ ᱮᱨᱟ ᱜᱤᱛᱟᱧᱡᱚᱞᱤ ᱟᱨ ᱡᱟᱶᱟᱭ ᱜᱚᱢᱠᱮ ᱞᱚᱞᱤᱛ ᱢᱟᱠᱚᱱ ᱟᱜ ᱡᱚᱵᱚᱨᱜᱚᱡ ᱫᱚ ᱥᱤᱠᱷ ᱮᱠᱥᱴᱨᱤᱢᱤᱥᱴ ᱦᱚᱛᱮᱛᱮ ᱦᱩᱭ ᱮᱱᱟ ᱾ ᱑᱙᱘᱕ ᱠᱷᱚᱱ ᱑᱙᱘᱖ ᱦᱟᱹᱵᱤᱡ ᱟᱡ ᱫᱚ ᱯᱚᱧᱡᱟᱵᱽ ᱨᱤᱱᱤᱡ ᱨᱟᱡᱽᱯᱟᱞ ᱞᱮᱠᱟᱛᱮᱭ ᱛᱟᱦᱮᱸ ᱮᱱᱟ ᱾ ᱢᱩᱪᱟᱹᱫ ᱨᱟᱡᱽᱯᱟᱞ ᱟᱺᱜᱤᱵᱷᱟᱨ ᱫᱚ ᱩᱱᱤ ᱑᱙᱘᱖ ᱠᱷᱚᱱ ᱑᱙᱘᱗ ᱦᱟᱹᱵᱤᱡ ᱢᱚᱦᱟᱨᱟᱥᱴᱨᱚ ᱨᱮᱭ ᱛᱚᱨᱟᱣ ᱠᱮᱫᱼᱟ ᱾ ᱱᱤᱭᱟᱹ ᱛᱟᱭᱚᱢ ᱟᱡ ᱫᱚ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱟᱨ ᱨᱟᱡᱽᱡᱚᱥᱚᱵᱷᱟ ᱨᱤᱱᱤᱡ ᱥᱚᱵᱷᱟᱯᱚᱛᱤ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾ ᱱᱚᱶᱟ ᱛᱷᱟᱱᱚᱛ ᱨᱮᱫᱚ ᱟᱡ ᱑᱙᱙᱒ ᱨᱮ ᱫᱤᱥᱚᱢ ᱜᱚᱢᱠᱮ ᱵᱮᱱᱟᱣᱜ ᱦᱟᱹᱵᱤᱡ ᱮ ᱛᱟᱦᱮᱸ ᱮᱱᱟ ᱾
ᱫᱤᱥᱚᱢ ᱜᱚᱢᱠᱮᱭᱟᱜ ᱵᱟᱪᱷᱱᱟᱣ ᱫᱚ ᱩᱱᱤ ᱡᱚᱨᱡᱽ ᱥᱣᱮᱞ ᱦᱟᱨᱟᱣ ᱠᱟᱛᱮᱭ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟᱨᱮ ᱩᱱᱤ ᱫᱚ ᱖᱖% ᱢᱚᱛ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱢᱩᱪᱟᱹᱫ ᱠᱟᱹᱢᱤ ᱥᱮᱨᱢᱟ ᱫᱚ ᱟᱡ ᱯᱮ ᱦᱚᱲ ᱢᱟᱨᱟᱝ ᱢᱚᱱᱛᱨᱤ ᱠᱚ ᱠᱤᱨᱭᱟᱹᱭ ᱦᱟᱛᱟᱣ ᱦᱚᱪᱚ ᱞᱮᱫ ᱠᱚᱣᱟ ᱾
ᱟᱡᱟᱨ ᱟᱨ ᱜᱩᱨ
ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱢᱩᱪᱟᱹᱫ ᱢᱚᱬᱮ ᱥᱮᱨᱢᱟ ᱫᱚ ᱟᱡ ᱟᱡᱟᱨ ᱨᱮᱭ ᱛᱟᱦᱮᱸ ᱮᱱᱟ, ᱙ ᱚᱠᱴᱚᱵᱚᱨ ᱑᱙᱙᱙ ᱫᱚ ᱟᱡ ᱨᱤᱫᱟᱹᱭ ᱟᱡᱟᱨ ᱠᱷᱟᱹᱛᱤᱨ ᱫᱤᱞᱞᱤ ᱨᱮᱱᱟᱜ ᱢᱤᱫ ᱦᱟᱥᱯᱟᱛᱟᱞ ᱨᱮ ᱠᱚ ᱵᱷᱩᱨᱛᱤ ᱠᱮᱫᱮᱭᱟ, ᱡᱟᱦᱟᱸᱨᱮ ᱩᱱᱤᱭᱟᱜ ᱡᱤᱣᱤᱵᱟᱹᱛᱤ ᱫᱚ ᱡᱟᱭᱡᱩᱜᱽ ᱞᱟᱹᱜᱤᱫ ᱤᱬᱤᱡ ᱥᱟᱹᱨᱤ ᱮᱱᱟ ᱾ ᱩᱱᱤᱭᱟᱜ ᱢᱟᱬᱜᱷᱟᱹᱴᱤ ᱫᱚ ᱠᱚᱨᱢᱚᱵᱷᱩᱢᱤ ᱨᱮ ᱵᱮᱱᱟᱣ ᱟᱠᱟᱱᱟ ᱾
ᱟᱥᱟᱢ ᱨᱮᱭᱟᱜ ᱪᱟᱦ ᱥᱟᱠᱟᱢ
ᱟᱥᱟᱢ ᱪᱟ (ᱤᱝᱨᱟᱹᱡᱤ: Assam tea) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮ ᱟᱨᱡᱟᱣᱚᱜ ᱠᱟᱱ ᱢᱤᱫ ᱞᱮᱠᱟᱱ ᱟᱨᱟᱜ ᱪᱟ ᱠᱟᱱᱟ |ᱟᱥᱟᱢ ᱨᱮᱭᱟᱜ ᱪᱟ ᱟᱥᱚᱠᱟᱭ Camellia sinensis var. assamica (Masters) ᱧᱩᱛᱩᱢᱟᱱ ᱢᱤᱫ ᱪᱟ ᱫᱟᱨᱮ ᱠᱷᱚᱱ ᱛᱮᱭᱟᱨᱚᱜ ᱠᱟᱱᱟ ᱾ ᱱᱚᱣᱟ ᱪᱟ ᱫᱟᱨᱮ ᱠᱚ ᱫᱚ ᱟᱥᱚᱠᱟᱭ ᱛᱮ,ᱫᱚᱨᱭᱟ ᱥᱟᱦᱴᱟ ᱠᱷᱚᱱ ᱪᱮᱛᱟᱱ ᱨᱮ ᱵᱟᱹᱲᱛᱤ ᱦᱩᱭᱩᱜᱼᱟ ᱾ ᱪᱟ ᱨᱮᱭᱟᱜ ᱧᱮᱞᱚᱜ,ᱥᱚᱱᱫᱷᱟᱲ ᱥᱚ, ᱟᱨ ᱟᱹᱰᱤ ᱟᱨᱟᱜ ᱧᱮᱞᱚᱜ ᱛᱮ ᱱᱟᱢ ᱰᱟᱠ ᱜᱮᱭᱟ ᱾ ᱟᱥᱟᱢ ᱪᱟ ᱥᱮ ᱟᱥᱟᱢ ᱧᱩᱛᱩᱢ ᱢᱮᱥᱟ ᱪᱟ ᱫᱚ ᱟᱥᱚᱠᱟᱭ ᱛᱮ ᱥᱮᱛᱟᱜ ᱨᱮᱭᱟᱜ ᱧᱩᱧᱩᱭᱟᱜ ᱢᱮᱱᱛᱮ ᱠᱚ ᱟᱹᱠᱷᱨᱤᱧᱟ ᱾ ᱫᱟᱹᱭᱠᱟᱹ ᱞᱮᱠᱟ ᱛᱮ, Irish breakfast tea, ᱧᱩᱛᱩᱢᱟᱱ ᱪᱟᱻ ᱫᱚ ᱱᱟᱯᱟᱭ ᱟᱨ ᱫᱟᱲᱮ ᱥᱟᱨᱥᱟᱣᱜ ᱞᱟᱹᱜᱤᱫ ᱠᱚ ᱧᱩᱻᱟ ᱥᱮᱛᱟᱜ ᱨᱮ ᱾ ᱪᱟᱻ ᱫᱚ ᱫᱟᱨᱮ ᱨᱮᱭᱟᱜ ᱦᱩᱰᱤᱧ ᱪᱮᱛᱟᱱ ᱪᱟ ᱰᱚᱜᱽ ᱠᱷᱚᱱ ᱠᱚ ᱵᱮᱱᱟᱣ ᱠᱟᱜᱼᱟ ᱾
ᱵᱟᱝᱞᱟᱫᱮᱥ ᱟᱨ ᱵᱚᱨᱢᱟ ᱫᱤᱥᱚᱢ ᱨᱮᱭᱟᱜ ᱥᱤᱢᱟᱹᱱᱟ ᱠᱚ ᱨᱮ, ᱵᱨᱚᱦᱢᱚᱯᱩᱛᱨᱚ ᱵᱟᱱᱟᱨ ᱱᱟᱠᱷᱟ ᱨᱮ ᱢᱮᱱᱟᱜ ᱟᱠᱟᱫᱼᱟ ᱾ ᱟᱥᱟᱢ ᱫᱚ ᱦᱩᱭᱩᱜ ᱠᱟᱱᱟ ᱫᱷᱟᱹᱨᱛᱤ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱪᱟᱻ ᱟᱨᱡᱟᱣ ᱯᱚᱱᱚᱛ ᱾ᱥᱤᱧᱚᱛ ᱨᱮᱭᱟᱜ ᱱᱤᱭᱟᱹ ᱠᱚ ᱴᱚᱴᱷᱟ ᱨᱮ ᱫᱚ ᱡᱟᱹᱯᱩᱫ ᱚᱠᱛᱮ ᱫᱟᱜ ᱟᱹᱰᱤ ᱵᱟᱹᱲᱛᱤ ᱧᱩᱨᱩᱜ-ᱟ,ᱢᱚᱣᱥᱚᱢᱤ ᱨᱤᱛᱩ ᱨᱮ ᱫᱤᱱᱟᱹᱢ ᱫᱟᱜ ᱡᱟᱹᱲᱤ ᱨᱮᱭᱟᱜ ᱫᱚᱨ ᱫᱚ ᱑᱐ ᱠᱷᱚᱱ ᱑᱒ ᱤᱱᱪᱤ (᱒᱕᱐-᱓᱐᱐ ᱢᱤᱹᱢᱤ) ᱦᱟᱹᱵᱤᱡ ᱦᱩᱭᱩᱜ-ᱟ ᱾ ᱫᱤᱱ ᱢᱟᱱ ᱨᱮ ᱑᱐᱓ ᱯᱷᱟᱨᱮᱱᱦᱟᱭᱴ (᱔᱐° ᱥᱮᱞᱥᱤᱭᱟᱥ) ᱦᱟᱹᱵᱤᱡ ᱪᱮᱛᱟᱱ ᱞᱚᱞᱚ, ᱵᱟᱹᱲᱛᱤ ᱫᱟᱜ ᱵᱷᱟᱯ ᱟᱨ ᱞᱚᱞᱚ ᱵᱷᱟᱯ ᱜᱮ ᱦᱟᱹᱨᱤᱭᱟᱹᱲ ᱚᱲᱟᱜ ᱨᱮᱭᱟᱜ ᱦᱚᱭ-ᱦᱤᱥᱤᱫ-ᱮ ᱥᱤᱨᱡᱟᱹᱣᱟ ᱾ ᱱᱤᱭᱟᱹ ᱠᱷᱟᱥ ᱦᱚᱭ-ᱦᱤᱥᱤᱫ ᱜᱮ ᱟᱥᱟᱢ ᱨᱮᱭᱟᱜ ᱪᱟ ᱨᱮ ᱥᱤᱵᱤᱞ ᱥᱚᱲᱚᱢ ᱟᱨ ᱜᱩᱱ ᱮ ᱮᱢ ᱟᱠᱟᱣᱫᱼᱟ ᱾
ᱮᱱᱨᱮ ᱦᱚᱸ ᱟᱥᱟᱢ ᱨᱮ ᱫᱚ ᱟᱨᱟᱜ ᱪᱟ ᱟᱨᱡᱟᱣᱚᱜ-ᱟ, ᱟᱨ ᱟᱫᱚᱢ ᱟᱫᱚᱢ ᱡᱟᱭᱜᱟ ᱠᱚ ᱨᱮ ᱫᱚ ᱦᱟᱹᱨᱤᱭᱟᱹᱲ ᱪᱟ ᱟᱨᱦᱚᱸ ᱱᱤᱡᱟᱹ ᱜᱩᱱᱟᱱ ᱯᱩᱱᱰ ᱪᱟ ᱦᱚᱸ ᱟᱨᱡᱟᱣᱚᱜ ᱜᱮᱭᱟ |
ᱱᱟᱜᱟᱢ ᱞᱮᱠᱟ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱵᱟᱝᱢᱟ, ᱟᱥᱟᱢ ᱫᱚ ᱮᱛᱚᱢ ᱪᱤᱱ ᱛᱟᱭᱚᱢ ᱫᱚᱥᱟᱨ ᱵᱟᱹᱲᱛᱤ ᱪᱟᱥᱚᱜ ᱴᱚᱴᱷᱟ ᱛᱟᱦᱮᱱ ᱠᱟᱱᱟ ᱾ ᱜᱚᱴᱟ ᱫᱷᱟᱹᱨᱛᱤ ᱨᱮ ᱥᱩᱢᱩᱝ ᱟᱥᱟᱢ ᱟᱨ ᱮᱛᱚᱢ ᱪᱤᱱ ᱢᱚᱛᱚ ᱨᱮ ᱜᱮ ᱟᱹᱫᱽ ᱪᱟ ᱫᱟᱨᱮ ᱫᱚ ᱛᱟᱦᱮᱸ ᱟᱠᱟᱱᱟ ᱾
ᱰᱩᱱᱰᱷᱟᱹᱣ(ᱥᱮᱸᱫᱽᱨᱟ ᱧᱟᱢ)
᱑᱘᱒᱓ ᱥᱮᱨᱢᱟ ᱨᱮ ᱟᱥᱟᱢ ᱨᱮᱭᱟᱜ ᱪᱟᱭ ᱰᱩᱱᱰᱷᱟᱹᱣ ᱞᱮᱫᱼᱟ ᱨᱚᱵᱟᱨᱴ ᱵᱽᱨᱩᱥ, ᱧᱩᱛᱩᱢᱟᱱ ᱢᱤᱫᱴᱟᱹᱝ ᱥᱠᱚᱴ ᱡᱟᱨᱡᱟᱠᱤᱭᱟᱹ ᱾ᱟᱥᱟᱢ ᱨᱮᱭᱟᱜ ᱵᱤᱨ ᱜᱟᱡᱟᱲ ᱠᱚ ᱨᱮ ᱫᱟᱬᱟ ᱵᱟᱲᱟ ᱚᱠᱛᱮ, ᱱᱚᱣᱟ ᱫᱟᱨᱮ ᱫᱚ ᱵᱤᱨ ᱨᱮ ᱵᱤᱨ ᱫᱟᱨᱮ ᱞᱮᱠᱟᱭ ᱧᱟᱢ ᱞᱮᱫᱼᱟ ᱾ᱢᱚᱱᱤᱨᱟᱢ ᱫᱮᱣᱟᱱ ᱫᱚ ᱩᱱᱤ ᱢᱤᱫᱴᱟᱹᱝ ᱥᱤᱝᱯᱷᱚ ᱢᱩᱠᱷᱭᱟᱹ ᱵᱤᱥᱟ ᱜᱟᱢᱟ ᱣᱟᱜ ᱚᱲᱟᱜ ᱛᱮ ᱤᱫᱤ ᱠᱮᱫᱮᱭᱟ |ᱚᱱᱰᱮ ᱩᱱᱤ ᱫᱚ ᱥᱤᱝᱯᱷᱚ ᱡᱟᱹᱛᱤ ᱨᱮᱱ ᱦᱚᱲ ᱠᱚ ᱥᱟᱠᱟᱢ ᱞᱟᱜᱟᱣ ᱠᱟᱛᱮ ᱫᱟᱜ ᱧᱩᱧᱩᱭ ᱧᱮᱞ ᱞᱮᱫ ᱠᱚᱣᱟ ᱟᱨ ᱚᱱᱟ ᱫᱟᱨᱮ ᱨᱮᱭᱟᱜ ᱡᱟᱝ ᱥᱟᱬᱮᱥᱤᱭᱟᱹ ᱞᱮᱠᱟ ᱛᱮ ᱵᱤᱰᱟᱹᱣ ᱞᱟᱹᱜᱤᱫ-ᱮ ᱠᱩᱲᱯᱟᱲ ᱞᱮᱫᱼᱟ ᱾ᱤᱱᱟᱹ ᱛᱷᱚᱲᱟ ᱫᱤᱱ ᱛᱟᱭᱚᱢ ᱮ ᱜᱩᱨ ᱮᱱᱛᱮ, ᱩᱱᱤ ᱫᱚ ᱟᱥᱚᱞ ᱨᱮ ᱚᱱᱟ ᱪᱟ ᱡᱟᱝ ᱫᱚ ᱢᱚᱡᱽ ᱛᱮ ᱵᱟᱭ ᱵᱤᱰᱟᱹᱣ ᱰᱟᱲᱮᱭᱟᱫᱼᱟ ᱾ ᱑᱘᱓᱐ ᱥᱮᱨᱢᱟ ᱨᱮ ᱩᱱᱤ ᱟᱡ ᱫᱟᱫᱟ ᱪᱟᱨᱞᱮᱥ ᱫᱚ ᱟᱥᱟᱢ ᱨᱮᱭᱟᱜ ᱪᱟ ᱥᱟᱠᱟᱢ ᱠᱚᱞᱠᱟᱛᱟ ᱨᱮᱭᱟᱜ ᱵᱚᱴᱟᱱᱤᱠᱮᱞ ᱵᱟᱜᱽᱣᱟᱱ ᱛᱮ ᱵᱤᱰᱟᱹᱣ ᱞᱟᱹᱜᱤᱰ-ᱮ ᱠᱩᱞ ᱞᱮᱫᱼᱟ ᱾ ᱢᱩᱪᱟᱹᱫ ᱨᱮ ᱚᱱᱟ ᱫᱟᱨᱮ ᱫᱚ ᱪᱟ ᱫᱟᱨᱮ ᱨᱮᱭᱟᱜ ᱢᱤᱫᱴᱟᱹᱝ ᱦᱟᱹᱴᱤᱧ ᱥᱮ Camellia sinensis ᱨᱮᱭᱟᱜ ᱢᱤᱫᱴᱟᱹᱝ ᱠᱟᱱᱟ ᱢᱮᱱᱛᱮ ᱩᱨᱩᱢ ᱮᱱᱟ, ᱚᱠᱟ ᱫᱚ ᱪᱤᱱ ᱨᱮᱭᱟᱜ ᱞᱮᱠᱟᱱ- Camellia sinensis var. sinensis ᱥᱟᱶ ᱫᱚ ᱵᱟᱝ ᱢᱤᱫᱼᱟ ।
ᱵᱷᱮᱱᱮᱜᱟᱨ ᱢᱟᱹᱱ ᱚᱠᱛᱮ
ᱟᱥᱟᱢ ᱨᱮᱭᱟᱜ ᱪᱟ ᱵᱟᱜᱽᱣᱟᱱ ᱠᱚ ᱨᱮ ᱫᱚ ᱥᱤᱧᱚᱛ ᱟᱨ ᱥᱨᱤ ᱞᱚᱝᱠᱟ ᱨᱮ ᱥᱤᱧᱚᱛ ᱢᱟᱹᱱ ᱚᱠᱛᱮ (IST) ᱫᱚ ᱵᱟᱠᱚ ᱯᱟᱧᱡᱟᱭᱟ ᱾ ᱟᱥᱟᱢ ᱨᱮᱭᱟᱜ ᱞᱚᱠᱟᱞ ᱴᱚᱴᱷᱟ ᱚᱠᱛᱮ, ᱚᱠᱟ ᱫᱚ ᱪᱟ ᱵᱟᱜᱽᱣᱟᱱ ᱚᱠᱛᱮ ᱥᱮ ᱵᱟᱜᱟᱱ ᱴᱟᱭᱤᱢ'' ᱠᱚ ᱢᱮᱛᱟᱣᱟᱜ ᱠᱟᱱᱟ,ᱥᱤᱧᱚᱛ ᱢᱟᱹᱱ ᱚᱠᱛᱮ ᱠᱷᱚᱱ ᱢᱤᱫ ᱴᱟᱲᱟᱝ ᱢᱟᱲᱟᱝ ᱜᱮᱭᱟ ᱾ ᱫᱤᱥᱚᱢ ᱨᱮᱭᱟᱜ ᱱᱚᱣᱟ ᱠᱚ ᱴᱚᱴᱷᱟ ᱠᱚ ᱨᱮ ᱫᱚ ᱢᱟᱲᱟᱝ ᱨᱮ ᱪᱟᱱᱫᱚᱭ ᱨᱟᱠᱟᱵᱚᱜ ᱛᱮ,ᱵᱽᱨᱤᱴᱤᱥ ᱚᱠᱛᱮ ᱠᱷᱚᱱ ᱜᱮ ᱱᱚᱣᱟ ᱦᱚᱨᱟ ᱫᱚ ᱠᱚ ᱯᱟᱧᱡᱟᱭᱮᱫᱼᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱪᱟᱥ-ᱵᱟᱥ
ᱭᱩᱨᱤ ᱜᱟᱜᱟᱨᱤᱱ
ᱭᱩᱨᱤ ᱜᱟᱜᱟᱨᱤᱱ (9 ᱢᱟᱨᱪ 1934 - 27 ᱢᱟᱨᱪ 1968) ᱫᱚ ᱥᱚᱵᱷᱤᱭᱮᱛ ᱨᱮᱱᱤᱡ ᱯᱟᱭᱞᱚᱴ ᱟᱨ ᱢᱚᱦᱟᱠᱟᱥᱪᱟᱨᱤ ᱠᱟᱱᱟᱭ ᱾ ᱢᱚᱦᱟᱠᱟᱥ ᱛᱮ ᱥᱮᱱᱚᱜᱤᱡ ᱫᱚ ᱩᱱᱤ ᱜᱮ ᱯᱩᱭᱞᱩ ᱢᱟᱹᱱᱢᱤ ᱠᱟᱱᱟᱭ ᱡᱟᱦᱟᱸᱭ 12 ᱮᱯᱨᱤᱞ 1961 ᱨᱮ ᱱᱚᱶᱟ ᱫᱷᱟᱹᱨᱛᱤ ᱯᱩᱨᱤ ᱵᱮᱲᱦᱟᱭ ᱛᱮ ᱟᱹᱪᱩᱨ ᱯᱩᱨᱟᱹᱣ ᱞᱮᱱᱟᱭ ᱾ ᱟᱹᱰᱤ ᱜᱟᱱ ᱥᱚᱢᱢᱟᱱ ᱞᱮᱠᱟ ᱩᱱᱤ ᱥᱚᱵᱷᱤᱭᱮᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱮᱬᱟ ᱢᱟᱹᱱ Heroes of the Soviet Union ᱢᱟᱹᱱ ᱦᱚᱸᱭ ᱧᱟᱢ ᱟᱠᱟᱜᱼᱟ᱾ ᱜᱟᱜᱟᱨᱤᱱ ᱫᱚ ᱛᱟᱭᱚᱢ ᱢᱚᱥᱠᱚ ᱵᱟᱦᱨᱮ ᱨᱮ ᱢᱮᱱᱟᱜ Cosmonaut training centre ᱨᱮ ᱥᱚᱦᱮᱫ ᱛᱟᱹᱞᱤᱢ ᱫᱤᱥᱟᱹ ᱩᱫᱩᱜᱤᱡ ᱞᱮᱠᱟᱭ ᱠᱟᱹᱢᱤ ᱞᱮᱜᱼᱟ, ᱱᱚᱶᱟ ᱫᱚ ᱛᱟᱭᱚᱢ ᱛᱮ ᱟᱡᱟᱜ ᱧᱩᱛᱩᱢ ᱚᱝᱥᱟᱨ ᱧᱩᱢ ᱟᱹᱨᱩ ᱟᱠᱟᱱᱟ ᱾ ᱜᱟᱜᱟᱨᱤᱱ ᱫᱚ Mig-15ᱭ ᱪᱟᱹᱞᱩᱭᱮᱫ ᱡᱷᱚᱜ ᱵᱮᱜᱷᱚᱴᱚᱱ ᱮᱱ ᱠᱷᱟᱹᱛᱤᱨ 1968 ᱨᱮᱭ ᱜᱩᱨ ᱮᱱᱟ ᱾
ᱯᱟᱹᱦᱤᱞ ᱡᱤᱭᱚᱱ ᱟᱨ ᱥᱮᱪᱮᱫ
ᱜᱟᱜᱟᱨᱤᱱ ᱫᱚ Gzhastsk ᱥᱩᱨ ᱨᱚ ᱢᱮᱱᱟᱜ Klushino ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ, ᱱᱚᱶᱟ ᱫᱚ ᱟᱡᱟᱜ ᱜᱩᱨ 1968 ᱛᱟᱭᱚᱢ ᱟᱡᱟᱜ ᱧᱩᱛᱩᱢ ᱚᱝᱥᱟᱨ ᱧᱩᱢ ᱟᱹᱨᱩᱭᱮᱱᱟ᱾ ᱟᱡ ᱨᱮᱱ ᱮᱸᱜᱟᱛ ᱟᱯᱟᱛ ᱫᱚ ᱢᱤᱫᱴᱟᱝ ᱯᱷᱟᱨᱢ ᱨᱮᱠᱤᱱ ᱠᱟᱹᱢᱤ ᱛᱟᱦᱮᱸᱫ᱾ ᱜᱟᱜᱟᱨᱤᱱ ᱫᱚ ᱯᱩᱱ ᱦᱚᱲ ᱠᱷᱚᱱ ᱛᱮᱥᱟᱨ ᱜᱤᱫᱟᱹᱨ ᱠᱟᱱᱟᱭ᱾ ᱟᱡ ᱫᱟᱫᱟ ᱫᱚ ᱵᱷᱟᱞᱮᱱᱴᱤᱱ (Valentin), ᱟᱡ ᱫᱟᱹᱭ ᱫᱚ ᱡᱚᱭᱟ (Zoya) ᱟᱨ ᱟᱡᱤᱡ ᱵᱚᱠᱚᱧ ᱫᱚ ᱵᱚᱨᱤᱥ (Boris)᱾
ᱵᱟᱦᱨᱮ ᱡᱚᱱᱚᱲ
Multimedia
ᱵᱟᱞᱟᱢᱟᱱᱤ ᱟᱢᱢᱟ
ᱱᱟᱞᱟᱯᱚᱛ ᱵᱟᱞᱟᱢᱟᱱᱤ ᱟᱢᱟ (᱑᱙ ᱡᱩᱞᱟᱭ ᱑᱙᱐᱙ ᱼ ᱒᱙ ᱥᱮᱯᱴᱮᱢᱵᱚᱨ ᱒᱐᱐᱔) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱟ.ᱨᱥᱤ ᱯᱟ.ᱨᱥᱤ ᱠᱟᱱᱟᱭ ᱾ ᱟᱢᱟ (Mother), ᱢᱩᱛᱷᱟᱥᱤ (Grandmother), ᱟᱨ ᱢᱚᱡᱷᱩᱵᱤᱱᱛᱤ ᱠᱟᱛᱷᱟ (The Story of the Axe) ᱟᱡᱟᱜ ᱧᱩᱛᱩᱢᱟᱱ ᱠᱟᱹᱢᱤ ᱠᱚ ᱛᱟᱞᱟᱨᱮ ᱢᱮᱱᱟᱜᱼᱟ ᱾ ᱩᱱᱤ ᱫᱚ ᱟᱭᱢᱟ ᱥᱤᱨᱯᱷᱟᱹ ᱟᱨ ᱥᱤᱨᱯᱷᱟᱹᱭ ᱦᱟᱢᱮᱴ ᱟᱠᱟᱫᱟ, ᱡᱮᱢᱚᱱ ᱯᱚᱫᱽᱢᱚ ᱵᱷᱩᱥᱚᱱ, ᱥᱚᱨᱚᱥᱚᱛᱤ ᱥᱚᱢᱚᱱ, ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱟᱨ ᱮᱡᱩᱛᱷᱟᱪᱚᱱ ᱥᱤᱨᱯᱷᱟᱹ ᱾ ᱩᱱᱤ ᱫᱚ ᱚᱱᱚᱞᱤᱭᱟᱹ ᱠᱚᱢᱚᱞᱟ ᱥᱩᱨᱭᱟ ᱟᱜ ᱮᱨᱟ ᱠᱟᱱᱟᱭ ᱾
ᱮ
ᱮ ᱫᱚ ᱚᱞᱪᱤᱠᱤ ᱨᱮᱭᱟᱜ ᱵᱟᱜᱮᱢᱤᱫᱟᱜ ᱟᱠᱷᱚᱨ ᱠᱟᱱᱟ ᱟᱨ ᱨᱟᱦᱟ ᱟᱲᱟᱝ (en:vowel) ᱠᱟᱱᱟ᱾ ᱫᱟᱜ ᱞᱮ ᱨᱮᱭᱟᱜ ᱪᱤᱛᱟᱹᱨ ᱠᱷᱚᱱ ᱱᱚᱶᱟ ᱟᱠᱷᱚᱨ ᱫᱚ ᱟᱹᱜᱩ ᱟᱠᱟᱱᱟ᱾ ᱯ, ᱰ, ᱱ ᱟᱨ ᱲ ᱱᱩᱠᱩ ᱰᱟᱠ ᱡᱚᱠᱷᱮᱡ ᱮ ᱨᱮᱭᱟᱜ ᱜᱚᱲᱚ ᱦᱟᱛᱟᱣ ᱦᱩᱭᱩᱜᱼᱟ᱾
ᱵᱟᱦᱨᱮ ᱡᱚᱲᱟᱣ
ᱛᱷᱚᱠ:ᱚᱞ ᱪᱤᱠᱤ ᱛᱷᱚᱠ:ᱨᱟᱦᱟ ᱟᱲᱟᱝ
ᱨᱟᱹᱱᱤᱵᱟᱸᱫᱷ ᱵᱚᱱᱚᱛ
ᱨᱟᱹᱱᱤᱵᱟᱸᱫᱷ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱷᱟᱛᱲᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱨᱟᱹᱱᱤᱵᱟᱸᱫᱷ 22.86392°N, 86.78461°W ᱨᱮ ᱢᱮᱱᱟᱜᱼᱟ ᱾
ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱦᱚᱱᱚᱛ ᱨᱮᱱᱟᱜ ᱮᱛᱚᱢ-ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱟᱨ ᱠᱮᱴᱮᱡ ᱫᱷᱤᱨᱤ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱾
ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱠᱷᱟᱛᱲᱟ ᱟᱨ ᱦᱤᱨᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱨᱟᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱵᱤᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ ᱢᱟᱱᱵᱟᱡᱟᱨ ᱑, ᱢᱟᱱᱵᱟᱡᱟᱨ ᱒ ᱟᱨ ᱵᱟᱱᱫᱳᱣᱟᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔᱒᱘.᱕᱑ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱙᱐ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱘᱖ ᱜᱚᱴᱟᱝ ᱢᱚᱣᱡᱟ ᱟᱨ ᱑᱖᱙ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱨᱟᱹᱱᱤᱵᱟᱸᱫᱷ ᱟᱨ ᱵᱟᱨᱤᱠᱩᱞ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱨᱟᱹᱱᱤᱵᱟᱸᱫᱷ ᱨᱮ ᱢᱮᱱᱟᱜᱼᱟ ᱾
ᱥᱳᱱᱟᱢᱩᱠᱷᱤ, ᱡᱚᱭᱯᱩᱨ, ᱵᱤᱥᱱᱩᱯᱩᱨ, ᱠᱷᱟᱛᱲᱟ ᱟᱨ ᱨᱟᱹᱱᱤᱵᱟᱸᱫᱷ ᱴᱚᱴᱷᱟ ᱨᱮ ᱢᱟᱨᱟᱝ ᱵᱤᱨ ᱴᱚᱴᱷᱟ ᱢᱮᱱᱟᱜᱼᱟ ᱾
ᱨᱟᱹᱱᱤᱵᱟᱸᱫᱷ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱢᱮᱱᱟᱜᱼᱟ: ᱟᱢᱵᱤᱠᱟᱱᱚᱜᱚᱨ, ᱵᱟᱨᱤᱠᱩᱞ, ᱦᱚᱞᱩᱫᱽᱠᱚᱱᱟᱞᱤ, ᱯᱩᱰᱰᱤ, ᱨᱟᱡᱟᱠᱟᱴᱟ, ᱨᱟᱹᱱᱤᱵᱟᱸᱫᱷ, ᱨᱚᱣᱛᱳᱨᱟ ᱟᱨ ᱨᱩᱫᱽᱨᱚ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱑᱙,᱐᱘᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱖᱐,᱒᱙᱐ (᱕᱑%) ᱠᱚᱲᱟ ᱟᱨ ᱕᱘,᱗᱙᱙ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱓,᱙᱒᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱓,᱖᱔᱑ (᱑᱑.᱔᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱕᱖,᱐᱖᱑ (᱔᱗.᱐᱗%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱨᱟᱹᱱᱤᱵᱟᱸᱫᱷ (᱒,᱓᱖᱖), ᱨᱚᱣᱛᱟᱨᱟ (᱒,᱓᱖᱗), ᱨᱩᱫᱽᱨᱚ (᱒,᱘᱗᱖), ᱟᱢᱵᱤᱠᱟᱱᱚᱜᱚᱨ (᱓,᱒᱒᱘), ᱦᱚᱞᱩᱫᱽᱠᱚᱱᱟᱞᱤ (᱕᱓᱐), ᱵᱟᱨᱤᱠᱩᱞ (᱙᱘᱘) ᱟᱨ ᱨᱟᱡᱟᱠᱟᱴᱟ (᱒,᱐᱗᱗) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱗᱒,᱐᱗᱐ ᱜᱚᱴᱟᱝ (᱖᱘.᱕᱓%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱓,᱐᱗᱔ (᱘᱑.᱐᱓%) ᱠᱚᱲᱟ ᱟᱨ ᱒᱘,᱙᱙᱖ (᱕᱕.᱗᱕%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱕.᱒᱙% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱖᱐.᱗᱗% ᱫᱚ ᱵᱟᱝᱞᱟ, ᱓᱑.᱐᱑% ᱫᱚ ᱥᱟᱱᱛᱟᱲᱤ ᱟᱨ ᱗.᱖᱑% ᱫᱚ ᱠᱩᱲᱢᱟᱞᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱡᱷᱟᱞᱫᱟ (ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ) ᱠᱷᱚᱱ ᱫᱤᱜᱷᱟ ᱫᱷᱟᱨᱮ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱔ ᱟᱨ ᱨᱩᱯᱱᱟᱨᱟᱭᱚᱱᱯᱩᱨ (ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱡᱩᱱᱯᱩᱴ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱕᱙ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱑,᱐᱖᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱗ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱒,᱑᱙᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱯᱩᱱᱭᱟᱹ ᱩᱱᱩᱥᱩᱞ ᱟᱥᱲᱟ ᱨᱮ ᱒,᱓᱐᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱓ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱑,᱐᱐᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱖᱙ ᱜᱚᱴᱟᱝ ᱟᱹᱛᱩ ᱠᱷᱚᱱ ᱒᱐ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱒᱗ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱙ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱐ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱤᱨᱥᱟ ᱢᱩᱱᱰᱟ ᱢᱮᱢᱳᱨᱤᱭᱟᱞ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱑᱐ ᱥᱟᱞ ᱨᱮ ᱟᱹᱛᱩ ᱯᱤᱨᱨᱟᱦ, ᱯᱚᱥᱴ ᱳᱯᱷᱤᱥ ᱦᱚᱞᱩᱫᱽᱠᱚᱱᱟᱞᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱜᱚᱵᱷᱚᱨᱢᱮᱱᱴ ᱡᱮᱱᱮᱨᱟᱞ ᱰᱤᱜᱽᱨᱤ ᱠᱚᱞᱮᱡᱽ, ᱨᱟᱹᱱᱤᱵᱟᱸᱫᱷ, ᱨᱚᱣᱛᱟᱨᱟ ᱨᱮ ᱒᱐᱑᱕ ᱥᱟᱞ ᱨᱮ ᱮᱦᱚᱵ ᱟᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱨᱟᱹᱱᱤᱵᱟᱸᱫᱷ ᱫᱮᱦᱟᱛ ᱟᱥᱯᱟᱛᱟᱞ, ᱨᱟᱹᱱᱤᱵᱟᱸᱫᱷ ᱨᱮ ᱓᱐ ᱵᱮᱰ ᱟᱜ, ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱡᱷᱤᱞᱤᱢᱤᱞᱤ (᱑᱐ ᱵᱮᱰ ᱟᱜ), ᱵᱟᱨᱤᱠᱩᱞ (ᱵᱟᱨᱭᱟ ᱵᱮᱰ ᱟᱜ), ᱦᱚᱞᱩᱫᱽᱠᱚᱱᱟᱞᱤ (᱖ ᱵᱮᱰ ᱟᱜ) ᱟᱨ ᱠᱷᱮᱡᱩᱨᱤᱭᱟ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱟᱴᱟ ᱨᱟᱢᱟᱱ
ᱪᱟᱱᱫᱽᱨᱟ ᱥᱮᱮᱠᱷᱟᱨ ᱵᱷᱮᱝᱠᱮᱴᱟ ᱨᱟᱢᱟᱱ (ᱟᱥᱟᱢᱤᱥᱺ চন্দ্ৰশেখৰ ভেঙ্কটৰমণ; ᱤᱝᱨᱟᱹᱡᱤ: Chandrasekhara Venkata Raman) (᱑᱘᱘᱘-᱑᱙᱗᱐) ᱫᱚ ᱢᱤᱫᱴᱮᱱ ᱥᱤᱧᱚᱛᱤᱭᱟᱹ ᱥᱟᱢᱬᱮᱥᱤᱭᱟᱹᱭ ᱛᱟᱦᱮᱸᱠᱟᱱᱟ| ᱥᱤᱧᱚᱛ ᱫᱤᱥᱚᱢ ᱛᱮ ᱱᱚᱵᱮᱞ ᱥᱤᱨᱯᱟᱹ ᱨᱮᱭᱟᱜ ᱢᱟᱱᱚᱛ ᱟᱹᱜᱩ ᱠᱚ ᱢᱩᱫᱽ ᱨᱮ ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱟᱴᱟ ᱨᱟᱢᱟᱱ ᱦᱚᱸ ᱢᱤᱫᱴᱮᱱᱮ ᱛᱟᱦᱮᱸᱠᱟᱱᱟ| ᱮᱥᱤᱭᱟ ᱢᱟᱨᱟᱝ ᱫᱤᱥᱚᱢ ᱵᱷᱤᱛᱨᱤ ᱨᱮ ᱑᱙᱓᱐ ᱥᱮᱨᱢᱟ ᱨᱮ ᱥᱟᱬᱮᱥ ᱥᱟᱛᱷᱟᱢ ᱨᱮ ᱱᱚᱵᱮᱞ ᱥᱤᱨᱯᱟᱹ ᱦᱟᱢᱮᱴ ᱞᱮᱫ ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱮᱴ ᱨᱟᱱᱟᱢ ᱜᱮᱭᱮ ᱛᱟᱦᱮᱸᱠᱟᱱᱟ ᱯᱟᱹᱦᱤᱞ ᱦᱚᱲ| ᱱᱤᱭᱟᱹ ᱫᱚ ᱢᱤᱫᱴᱮᱱ ᱠᱷᱟᱥ ᱥᱟᱬᱮᱥᱤᱭᱟᱹ ᱞᱮᱠᱟ ᱛᱮ ᱥᱤᱧᱚᱛ ᱥᱚᱨᱠᱟᱨ ᱫᱚ ᱑᱙᱕᱔ ᱥᱮᱨᱢᱟ ᱨᱮ ᱵᱷᱟᱨᱚᱛ ᱨᱚᱛᱱᱚ ᱥᱤᱨᱯᱟᱹ ᱪᱟᱞ ᱠᱟᱛᱮᱭᱮ ᱢᱟᱱᱚᱛ ᱞᱮᱫᱮᱭᱟ| ᱩᱱᱤ ᱫᱚ ᱥᱤᱚᱧᱛ ᱥᱚᱨᱠᱟᱨᱟᱜ ᱰᱤᱯᱩᱴᱤ ᱮᱠᱟᱣᱩᱱᱴᱮᱴ ᱜᱮᱱᱮᱨᱟᱞ ᱦᱩᱫᱟᱹ ᱨᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱠᱟᱱᱟ| ᱚᱱᱟ ᱵᱮᱜᱚᱨ ᱦᱚᱸ ᱯᱮᱨᱤᱥ, ᱨᱟᱥᱤᱭᱟ, ᱦᱟᱨᱮᱝᱜᱤ ᱟᱠᱟᱫᱮᱢᱤ ᱚᱯᱷ ᱥᱟᱭᱤᱱᱥ ᱮᱢᱟᱱ ᱟᱠᱷᱲᱟ ᱠᱚᱨᱮ ᱩᱱᱤ ᱫᱚ ᱨᱟᱹᱥᱤᱭᱟᱹ ᱠᱚ ᱫᱚᱦᱚ ᱞᱮᱫᱮ ᱥᱟᱶ ᱥᱟᱶᱛᱮ ᱤᱭᱩᱨᱳᱯ ᱟᱨ ᱟᱭᱢᱟ ᱥᱤᱧᱚᱛᱤᱭᱟᱹ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱚᱨᱮ ᱠᱷᱚᱱ ᱩᱱᱤ ᱰᱳ ᱰᱚᱠᱴᱚᱨᱮᱴ ᱰᱤᱜᱽᱨᱤ ᱛᱮᱠᱚ ᱢᱟᱱᱚᱛ ᱞᱮᱫᱮᱭᱟ|
ᱡᱟᱱᱟᱢ ᱟᱨ ᱥᱮᱪᱮᱫ
ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱮᱴ ᱨᱟᱢᱟᱱ ᱫᱚ ᱑᱙᱙᱙ ᱥᱮᱨᱢᱟ ᱨᱮᱭᱟᱜ ᱗ ᱱᱚᱵᱷᱮᱢᱵᱚᱨ ᱢᱟᱹᱦᱤᱛ ᱦᱤᱞᱚᱜ-ᱮ ᱡᱟᱱᱟᱢ ᱞᱮᱱᱟ ᱪᱮᱱᱱᱟᱭ ᱨᱮᱭᱟᱜ ᱛᱨᱤᱥᱤᱱᱱᱟ ᱯᱚᱞᱞᱤ ᱥᱩᱨ ᱨᱮᱭᱟᱜ ᱛᱷᱤᱨᱩᱵᱷᱟᱱᱟ ᱤᱠᱚᱠᱮᱵᱷᱥᱟᱞ ᱟᱹᱛᱩ ᱨᱮ| ᱩᱠᱩ ᱫᱚ ᱤᱨᱟᱹᱞ ᱵᱚᱭᱦᱟ ᱠᱚ ᱢᱩᱫᱽ ᱨᱮ ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱟᱴᱟ ᱨᱟᱢᱟᱱ ᱫᱚ ᱛᱟᱞᱟᱭᱤᱡ-ᱮ ᱛᱟᱦᱮᱸᱠᱟᱱᱟ| ᱯᱨᱟᱭᱢᱟᱨᱤ ᱥᱮᱪᱮᱫ ᱫᱚ ᱣᱟᱞᱴᱟᱭᱟᱨ ᱠᱷᱚᱱᱮ ᱦᱟᱢᱮᱴ ᱞᱮᱫᱟ| ᱑᱑ ᱥᱮᱨᱢᱟ ᱩᱢᱮᱨ ᱨᱮ ᱩᱱᱤ ᱫᱚ ᱢᱮᱴᱨᱤᱠ ᱵᱮᱱᱤᱰᱮ ᱯᱟᱥ ᱞᱮᱫᱟ ᱟᱨ ᱑᱙᱐᱑ ᱥᱮᱨᱢᱟ ᱨᱮ ᱣᱟᱞᱴᱟᱨ ᱠᱷᱚᱱ ᱜᱮ ᱟᱭᱹᱮᱹ ᱱᱵᱤᱱᱤᱰᱮ ᱯᱟᱥ ᱞᱮᱫᱟ| ᱤᱱᱟᱹ ᱛᱟᱭᱱᱚᱢ ᱩᱱᱤ ᱫᱚ ᱢᱟᱫᱽᱨᱟᱥ ᱨᱮᱭᱟᱜ ᱯᱨᱮᱥᱤᱰᱮᱱᱥᱤ ᱠᱚᱞᱮᱡᱽ ᱨᱮᱭᱮ ᱮᱰᱢᱤᱥᱚᱱ ᱞᱮᱱᱟ| ᱤᱱᱟᱹ ᱴᱟᱭᱚᱢ ᱑᱕ ᱥᱮᱨᱢᱟ ᱩᱢᱮᱨ ᱨᱮᱜᱮ ᱥᱱᱟᱛᱚᱠ ᱟᱨᱨ ᱑᱘ ᱥᱮᱨᱨᱢᱟ ᱩᱢᱮᱨ ᱨᱮᱜᱮ ᱢᱟᱫᱽᱨᱟᱥ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱦᱚᱱ ᱥᱱᱟᱛᱚᱠᱛᱚᱨ ᱵᱤᱱᱤᱰᱮ ᱯᱟᱥ ᱞᱮᱫᱟ|
ᱠᱟᱹᱢᱤ ᱡᱤᱭᱚᱱ
ᱪᱟᱱᱫᱽᱨᱟ ᱥᱮᱠᱦᱟᱨ ᱵᱷᱮᱝᱠᱟᱴ ᱨᱟᱱᱢᱟᱱ ᱫᱚ ᱑᱙᱐᱗ ᱥᱮᱨᱢᱟ ᱠᱷᱚᱱ ᱑᱙᱑᱗ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱪᱟᱹᱠᱨᱤ ᱨᱮᱩᱟᱜ ᱫᱟᱹᱠᱤᱠ ᱨᱮ ᱨᱮᱝᱜᱩᱱ ᱟᱨ ᱱᱟᱜᱽᱯᱩᱨ ᱨᱮᱭᱮ ᱛᱟᱦᱮᱸᱠᱟᱱᱟ| ᱑᱙᱑᱗ ᱥᱮᱨᱢᱟ ᱨᱮ ᱩᱱᱤ ᱫᱚ ᱠᱟᱹᱣᱰᱤ ᱰᱤᱯᱟᱹᱴ ᱨᱮᱭᱟᱜ ᱪᱟᱹᱠᱨᱤ ᱫᱚ ᱵᱟᱹᱜᱤᱭᱟᱫᱟ| ᱚᱱᱟ ᱚᱠᱛᱮ ᱨᱮ ᱩᱱᱤ ᱫᱚ ᱠᱚᱞᱤᱠᱟᱛᱟ ᱥᱟᱭᱤᱱᱥ ᱠᱚᱞᱮᱡᱽ ᱨᱮ ᱯᱨᱚᱯᱷᱮᱥᱟᱨ ᱶᱞᱮᱠᱟ ᱛᱮ ᱠᱟᱹᱢᱤ ᱮᱛᱚᱦᱚᱵ ᱞᱮᱰᱟ| ᱵᱦᱟᱭᱚᱱ ᱪᱮᱛᱟᱱ ᱨᱮ ᱦᱟᱦᱟᱲᱟ ᱠᱷᱚᱱᱫᱽᱨᱚᱝ ᱧᱮᱞ ᱠᱟᱛᱮ ᱟᱥᱩᱛᱚᱥ ᱢᱩᱠᱷᱟᱨᱡᱤ ᱫᱚ  ᱨᱟᱢᱟᱱᱱ ᱯᱟᱹᱨᱤᱥ ᱮᱢᱟᱫᱮ ᱛᱟᱦᱮᱸᱠᱟᱱᱟ| ᱯᱨᱚᱯᱷᱮᱥᱟᱨ ᱦᱩᱫᱟᱹ ᱨᱮ ᱛᱟᱦᱮᱱ ᱚᱠᱛᱮ ᱜᱮ ᱩᱱᱤ ᱫᱚᱭ ᱜᱚᱵᱮᱥᱚᱱᱟ ᱤᱫᱤ ᱠᱮᱫᱟ ᱢᱤᱫᱴᱮᱱ ᱛᱟᱭᱚᱢ ᱟᱨ ᱢᱤᱫᱴᱮᱱ ᱦᱟᱦᱟᱲᱟ ᱠᱷᱚᱱᱫᱽᱨᱚᱝᱮ ᱩᱫᱩᱜ ᱤᱫᱤ ᱠᱮᱫᱮᱟ|
ᱜᱩᱨ
ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱮᱴ ᱨᱟᱢᱟᱱ ᱫᱚ ᱑᱙᱗᱐ ᱥᱮᱨᱢᱟ ᱨᱮᱭᱟᱜ ᱒᱑ ᱢᱟᱹᱷᱤᱛ ᱦᱤᱞᱚᱜ ᱵᱮᱝᱜᱽᱞᱚᱨ ᱨᱮ ᱱᱚᱣᱟ ᱫᱷᱩᱲᱤ ᱫᱷᱟᱹᱨᱛᱤᱭᱮ ᱵᱟᱹᱜᱤᱭᱟᱫᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱬᱮᱥᱤᱭᱟᱹ ᱛᱷᱚᱠ:ᱱᱚᱵᱮᱞ ᱥᱤᱨᱟᱹ
ᱱᱚᱞᱦᱟᱴᱤ ᱜᱚᱵᱷᱚᱨᱢᱮᱱᱴ ᱯᱚᱞᱤᱴᱮᱠᱱᱤᱠ
ᱱᱚᱞᱦᱟᱴᱤ ᱜᱚᱵᱷᱚᱨᱢᱮᱱᱴ ᱯᱚᱞᱤᱴᱮᱠᱱᱤᱠ ᱥᱮ ᱱᱚᱞᱦᱟᱴᱤ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱱᱚᱞᱦᱟᱴᱤ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱟᱱᱟ᱾
ᱠᱚᱞᱮᱡᱽ ᱵᱟᱵᱚᱛ ᱛᱮ
ᱱᱚᱣᱟ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱠᱟᱭᱩᱱᱥᱤᱞ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱟᱨ ᱵᱷᱟᱨᱚᱛ ᱡᱟᱠᱟᱛ ᱴᱮᱠᱱᱤᱠᱮᱞ ᱥᱮᱪᱮᱫ ᱢᱟᱰᱮᱨ ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾ ᱱᱚᱣᱟ ᱯᱚᱞᱤᱴᱮᱠᱱᱤᱠ ᱨᱮᱫᱚ ᱚᱴᱚᱢᱳᱵᱟᱭᱤᱞ, ᱠᱚᱢᱯᱤᱭᱩᱴᱟᱨ ᱥᱟᱬᱮᱥ ᱟᱨ ᱴᱮᱠᱱᱚᱞᱚᱡᱤ ᱟᱨ ᱢᱮᱠᱥᱱᱤᱠᱮᱞ ᱤᱧᱡᱤᱱᱤᱭᱚᱨᱤᱝ ᱨᱮ ᱰᱤᱯᱞᱳᱢᱟ ᱠᱳᱨᱥ ᱮᱢ ᱦᱩᱭᱩᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱥᱤᱧᱚᱛ ᱨᱮ ᱴᱮᱠᱱᱤᱠᱮᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱠᱚ
ᱢᱚᱠᱟᱢᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱢᱚᱠᱟᱢᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱚᱠᱟᱢᱮᱦ ᱥᱴᱮᱥᱚᱱ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ, ᱥᱴᱮᱥᱚᱱ ᱠᱳᱰ MKA, ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱫᱟᱱᱟᱯᱩᱨ ᱠᱷᱚᱸᱰ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱢᱚᱠᱟᱢᱟ ᱫᱚ ᱢᱩᱜᱚᱞᱥᱚᱨᱟᱭ-ᱯᱟᱴᱱᱟ ᱰᱟᱦᱟᱨ ᱞᱮᱠᱟᱛᱮ ᱫᱤᱞᱞᱤ-ᱠᱚᱞᱠᱟᱛᱟ ᱢᱩᱬ ᱞᱟᱭᱤᱱ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱢᱚᱠᱟᱢᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮᱱᱟᱜ ᱵᱟᱲ ᱨᱮ ᱢᱚᱠᱟᱢᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱦᱟᱵᱽᱲᱟ-ᱯᱟᱴᱱᱟ-ᱢᱩᱜᱚᱞᱥᱚᱨᱟᱭ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜ ᱤᱫᱤ ᱛᱮ ᱦᱟᱵᱽᱲᱟ, ᱥᱤᱭᱟᱹᱞᱫᱟᱜ, ᱨᱟᱺᱪᱤ, ᱴᱟᱴᱟᱱᱚᱜᱚᱨ ᱠᱷᱚᱱ ᱦᱤᱡᱩᱜᱟᱜ ᱟᱹᱰᱤ ᱜᱟᱱ ᱯᱟᱴᱱᱟ, ᱵᱟᱨᱳᱱᱤ ᱥᱮᱱᱚᱜᱟᱜ ᱮᱠᱥᱯᱨᱮᱥ ᱴᱨᱮᱱ ᱱᱚᱸᱰᱮᱭ ᱛᱤᱸᱜᱩᱭᱟ ᱾ ᱢᱚᱠᱟᱢᱟ ᱥᱴᱮᱥᱚᱱ ᱫᱚ ᱫᱟᱱᱟᱯᱩᱨ ᱠᱷᱚᱸᱰ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱠᱟᱱᱟ ᱪᱮᱫᱟᱜ ᱪᱮ ᱱᱚᱣᱟ ᱟᱥᱟᱢ ᱫᱚ ᱢᱚᱠᱟᱢᱟ-ᱵᱟᱨᱳᱱᱤ ᱰᱟᱦᱟᱨ ᱠᱷᱚᱱ ᱟᱨ ᱠᱚᱧᱮ ᱵᱤᱦᱟᱨ ᱫᱚ ᱜᱟᱝᱱᱟᱹᱭ ᱨᱮ ᱨᱟᱡᱮᱱᱫᱽᱨᱚ ᱯᱚᱞ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱯᱞᱮᱴᱯᱷᱚᱨᱢ
ᱱᱚᱸᱰᱮ ᱯᱩᱱᱭᱟᱹ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱱᱚᱣᱟ ᱫᱚ ᱵᱟᱨᱭᱟ ᱯᱷᱩᱴ ᱚᱵᱷᱟᱨ ᱯᱚᱞ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ
ᱢᱚᱠᱟᱢᱟ ᱥᱴᱮᱥᱚᱱ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱚᱫᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱴᱱᱟ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱫᱟᱱᱟᱯᱩᱨ ᱨᱮᱞᱣᱮ ᱠᱷᱚᱸᱰ
ᱛᱟᱥᱨᱤᱨ ᱛᱚᱵᱜᱮ
ᱛᱟᱥᱨᱤᱨ ᱛᱚᱵᱜᱮ ᱫᱚ ᱢᱤᱫᱴᱟᱝ ᱵᱷᱩᱴᱟᱱ ᱨᱤᱱᱤᱡ ᱯᱨᱚᱫᱷᱟᱱ ᱢᱚᱱᱛᱨᱤ ᱛᱟᱦᱮ ᱠᱟᱱᱟ ।
ᱨᱟᱡᱽᱠᱩᱢᱟᱨᱤ ᱚᱢᱨᱤᱛ ᱠᱚᱣᱨ
ᱨᱟᱡᱽᱠᱩᱢᱟᱨᱤ ᱵᱤᱵᱤᱡᱤ ᱚᱢᱨᱤᱛ ᱠᱚᱣᱨ ᱚᱦᱞᱩᱣᱟᱞᱤᱭᱟ (᱒ ᱯᱷᱮᱵᱽᱨᱩᱣᱟᱨᱤ ᱑᱘᱘᱗ ᱼ ᱖ ᱯᱷᱮᱵᱽᱨᱩᱣᱟᱨᱤ ᱑᱙᱖᱔) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱟᱹᱢᱤᱭᱟᱹ ᱟᱨ ᱨᱟᱡᱽᱟᱹᱨᱤ ᱛᱟᱦᱮᱸ ᱠᱟᱱᱟᱭ ᱾ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱞᱟᱲᱟᱣᱱᱟ ᱥᱟᱶ ᱟᱹᱰᱤ ᱫᱤᱱ ᱫᱷᱟᱹᱵᱤᱡ ᱪᱟᱞᱟᱣ ᱛᱟᱭᱚᱢ, ᱩᱱᱤ ᱑᱙᱔᱗ ᱥᱟᱞ ᱨᱮ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱦᱤᱞᱛᱷ ᱢᱚᱱᱛᱨᱤ ᱵᱟᱦᱟᱞ ᱮᱱᱟ ᱟᱨ ᱑᱙᱕᱗ ᱥᱟᱞ ᱫᱷᱟᱹᱵᱤᱡ ᱱᱚᱣᱟ ᱯᱚᱫᱽ ᱨᱮ ᱛᱟᱦᱮᱸ ᱮᱱᱟ ᱾ ᱩᱱᱤᱫᱚ ᱠᱷᱮᱞᱚᱸᱰ ᱢᱚᱱᱛᱨᱤ ᱟᱨ ᱥᱚᱦᱨᱤ ᱩᱛᱷᱱᱟᱹᱣ ᱢᱚᱱᱛᱨᱤ ᱨᱮᱱᱟᱜ ᱪᱟᱨᱡᱽ ᱦᱚᱸ ᱜᱚᱜ ᱠᱮᱫᱟ ᱟᱨ ᱡᱟᱹᱛᱤᱭᱟᱹᱨᱤ ᱛᱷᱟᱯᱚᱱ ᱨᱮ ᱞᱟᱹᱠᱛᱤᱭᱟᱱ ᱯᱟᱴ ᱫᱮᱠᱷᱟᱣ ᱠᱮᱫᱟ ᱾ ᱠᱷᱮᱞᱚᱸᱰ ᱥᱚᱸᱥᱛᱷᱟᱱ, ᱯᱚᱴᱤᱭᱟᱞᱟ ᱾ ᱟᱡ ᱠᱟᱹᱢᱤ ᱚᱠᱛᱚ, ᱠᱚᱣᱨ ᱫᱚ ᱥᱤᱧᱚᱛ ᱨᱮ ᱟᱹᱰᱤ ᱜᱟᱱ ᱦᱤᱞᱛᱷ ᱥᱩᱫᱷᱟᱹᱨ ᱨᱮᱱᱟᱜ ᱮ ᱮᱛᱚᱦᱚᱵ ᱠᱮᱫᱟ ᱟᱨ ᱩᱱᱤ ᱱᱚᱣᱟ ᱴᱚᱴᱷᱟ ᱨᱮ ᱮᱱᱮᱢ ᱟᱨ ᱛᱤᱨᱞᱟᱹ ᱟᱜ ᱫᱟᱲᱮ ᱵᱟᱧᱪᱟᱣ ᱞᱟᱹᱜᱤᱫ ᱛᱮ ᱩᱭᱦᱟᱹᱨᱚᱜᱼᱟ ᱾ ᱠᱚᱣᱨ ᱫᱚ ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱦᱚᱸ ᱛᱟᱦᱮᱸ ᱠᱟᱱᱟᱭ,
ᱡᱤᱭᱚᱱ
ᱚᱢᱨᱤᱛ ᱠᱚᱣᱨ ᱟᱜ ᱡᱟᱱᱟᱢ ᱫᱚ ᱒ ᱯᱷᱮᱵᱽᱨᱩᱣᱟᱨᱤ ᱑᱘᱘᱗ ᱥᱟᱞ ᱨᱮ ᱵᱟᱫᱽᱥᱟᱦ ᱵᱟᱜᱽ, ᱞᱚᱠᱷᱱᱚᱣ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱚᱲᱟᱜ, ᱞᱚᱠᱷᱱᱚᱣ, ᱩᱛᱛᱚᱨ ᱯᱨᱚᱫᱮᱥ, ᱥᱤᱧᱚᱛ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱠᱚᱣᱨ ᱟᱜ ᱡᱟᱱᱟᱢ ᱫᱚ ᱨᱟᱡᱟ ᱥᱚᱨ ᱦᱚᱨᱱᱟᱢ ᱥᱤᱝ ᱚᱦᱞᱩᱣᱟᱞᱤᱭᱟ ᱥᱟᱞᱟᱜ ᱦᱩᱭ ᱞᱮᱱ ᱛᱟᱦᱮᱸᱫ ᱱᱚᱣᱟ ᱠᱚᱯᱩᱨᱛᱷᱚᱞᱟ ᱨᱤᱱᱤᱡ ᱨᱟᱡᱟ ᱨᱚᱬᱫᱷᱤᱨ ᱥᱤᱝ ᱤᱡ ᱦᱩᱰᱤᱧ ᱵᱮᱴᱟ ᱛᱟᱦᱮᱸ ᱠᱟᱱᱟᱭ ᱾ ᱥᱤᱝᱦᱟᱥᱚᱱ ᱟᱜ ᱥᱟᱠᱥᱮᱥᱚᱱ ᱨᱮ ᱛᱟᱠᱨᱟᱣ ᱛᱟᱭᱚᱢ ᱦᱚᱨᱱᱟᱢ ᱥᱤᱝ ᱫᱚ ᱠᱚᱯᱩᱨᱛᱷᱚᱞᱟ ᱫᱚ ᱟᱲᱟᱜ ᱜᱤᱰᱤ ᱠᱟᱫᱟᱜᱼᱟ, ᱚᱣᱚᱛᱷ ᱨᱮᱱᱟᱜ ᱢᱟᱲᱟᱝ ᱫᱮᱥᱤ ᱯᱚᱱᱚᱛ ᱨᱮ ᱤᱰᱤᱴᱚᱨ ᱢᱮᱱᱮᱡᱚᱨ ᱵᱮᱱᱟᱣ ᱮᱱᱟ, ᱟᱨ ᱵᱮᱝᱜᱚᱞ ᱨᱤᱱᱤᱡ ᱢᱤᱫ ᱢᱤᱥᱚᱱᱚᱨᱤ ᱜᱚᱞᱚᱠᱷᱱᱟᱛᱷ ᱪᱚᱨᱴᱚᱨᱡᱤ ᱟᱜ ᱨᱤᱠᱣᱮᱥᱴ ᱨᱮ ᱤᱥᱟᱹᱭ ᱫᱷᱚᱨᱚᱢ ᱨᱮ ᱵᱟᱫᱚᱞ ᱮᱱᱟ, ᱥᱤᱝ ᱫᱚ ᱛᱟᱭᱚᱢ ᱛᱮ ᱪᱚᱴᱚᱨᱡᱤ ᱭᱤᱡ ᱵᱤᱴᱤ ᱯᱨᱤᱥᱤᱞᱟ ᱥᱟᱞᱟᱜ ᱵᱟᱯᱞᱟ ᱮᱱᱟ ᱾ ᱟᱨ ᱩᱱᱤᱨᱤᱱ ᱜᱮᱞ ᱜᱚᱴᱟᱝ ᱜᱤᱫᱽᱨᱟᱹ ᱠᱚ ᱦᱩᱭ ᱮᱱᱟ, ᱡᱟᱦᱟᱸ ᱚᱢᱨᱤᱛ ᱠᱚᱣᱨ ᱫᱚ ᱟᱹᱰᱤ ᱦᱩᱰᱤᱧᱤᱡ ᱮ ᱛᱟᱦᱮᱸ ᱠᱟᱱᱟᱭ, ᱟᱨ ᱩᱱᱤ ᱫᱚ ᱢᱤᱫᱴᱟᱹᱝ ᱵᱮᱴᱟ ᱛᱟᱦᱮᱸ ᱠᱟᱱᱟᱭ ᱾
ᱠᱚᱣᱨ ᱟᱜ ᱥᱤᱠᱷᱟᱹᱣ ᱯᱟᱲᱦᱟᱣ ᱫᱚ ᱢᱤᱫ ᱯᱨᱚᱴᱮᱥᱴᱮᱸᱴ ᱤᱥᱟᱹᱭ ᱞᱮᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱟᱨ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱤ ᱤᱝᱜᱽᱞᱮᱱᱰ ᱨᱮᱱᱟᱜ ᱰᱚᱨᱥᱮᱴ ᱨᱮ ᱥᱮᱨᱵᱚᱨᱱ ᱤᱥᱠᱩᱞ ᱯᱷᱚᱨ ᱜᱟᱨᱞᱥ ᱨᱮ ᱦᱩᱭ ᱮᱱᱟ ᱟᱨ ᱟᱡᱟᱜ ᱠᱚᱞᱮᱡᱽ ᱨᱮᱱᱟᱜ ᱥᱮᱪᱮᱫ ᱫᱚ ᱚᱠᱥᱯᱷᱚᱨᱰ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱦᱩᱭ ᱮᱱᱟ ᱾ ᱤᱝᱜᱽᱞᱮᱱᱰ ᱨᱮ ᱟᱡᱟᱜ ᱥᱮᱪᱮᱫ ᱥᱟᱹᱛ ᱠᱟᱛᱮ ᱛᱟᱭᱚᱢ, ᱱᱩᱭ ᱫᱚ ᱑᱙᱑᱘ ᱥᱟᱞ ᱨᱮ ᱥᱤᱧᱚᱛ ᱫᱤᱥᱚᱢ ᱮ ᱨᱩᱣᱟᱹᱲ ᱦᱮᱡ ᱮᱱᱟ ᱾
ᱠᱚᱣᱨ ᱫᱚ ᱖ ᱯᱷᱮᱵᱽᱨᱩᱣᱟᱨᱤ ᱑᱙᱖᱔ ᱥᱟᱞ ᱨᱮ ᱱᱟᱶᱟ ᱫᱤᱞᱞᱤ ᱨᱮ ᱵᱚᱸᱜᱟ ᱛᱟᱞᱟ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱩᱭᱞᱩ ᱱᱮᱦᱨᱩ ᱢᱚᱱᱛᱨᱤ ᱛᱷᱚᱠ:᱑᱘᱘᱙ ᱡᱟᱱᱟᱢ ᱠᱚ ᱛᱷᱚᱠ:᱑᱙᱖᱔ ᱜᱩᱨ ᱠᱚ ᱛᱷᱚᱠ:ᱞᱚᱠᱷᱱᱚᱣ ᱠᱷᱚᱱ ᱨᱟᱡᱽᱟᱹᱨᱤ ᱛᱷᱚᱠ:ᱠᱚᱯᱩᱨᱛᱷᱚᱞᱟ ᱨᱤᱱᱤᱡ ᱦᱚᱲ
ᱯᱟ.ᱨᱥᱤᱭᱟᱱ ᱯᱟ.ᱨᱥᱤ
ᱯᱟ.ᱨᱥᱤᱭᱟᱱ ᱯᱟ.ᱨᱥᱤ-:ᱯᱚᱨᱤᱢᱚᱲ ᱪᱚᱱᱫᱨᱚ ᱢᱤᱛᱨᱚ ᱣᱟᱜ ᱚᱱᱚᱞ ᱯᱩᱛᱷᱤ Santali:The base of world language ᱨᱮ ᱚᱞ ᱟᱠᱟᱱ ᱞᱮᱠᱟᱛᱮ ᱢᱮᱥᱚᱯᱚᱴᱟᱢᱤᱭᱟ ᱨᱮᱫᱚ ᱥᱟᱱᱛᱟᱲ ᱥᱟᱶᱛᱮ ᱢᱩᱱᱰᱟ. ᱦᱚᱲ ᱦᱚᱸᱠᱚ ᱛᱟᱦᱮᱸ ᱠᱟᱱᱟ|ᱤᱱᱠᱩ ᱥᱟᱱᱛᱟᱲ ᱟᱨ ᱢᱩᱱᱰᱟ. ᱦᱚᱲ ᱠᱚᱜᱮ ᱱᱤᱛᱚᱜᱟᱜ ᱤᱨᱟᱱ ᱨᱮᱱᱟᱜ ᱯᱟᱨᱥᱟ ᱡᱟᱭᱜᱟᱨᱮ ᱟ.ᱰᱤᱫᱤᱱ ᱠᱚ ᱛᱟᱦᱮᱸᱠᱟᱱᱟ|ᱩᱱᱠᱩ ᱯᱟᱨᱥᱟ ᱨᱮᱠᱚ ᱛᱟᱦᱮᱸᱠᱟᱱ ᱩᱱ ᱡᱚᱠᱷᱮᱡ ᱨᱤᱱ ᱦᱚᱲ ᱠᱚᱜᱮ ᱱᱤᱛᱚᱜ ᱫᱚ ᱯᱟᱨᱥᱟ ᱟ.ᱫᱤᱵᱟ.ᱥᱤ ᱠᱚ ᱢᱮᱛᱟᱠᱚ ᱠᱟᱱᱟ|ᱩᱱᱠᱤ ᱯᱟᱨᱥᱟ ᱟ.ᱫᱤᱵᱟ.ᱥᱤ ᱦᱚᱲ ᱠᱚᱫᱚ ᱯᱟᱨᱥᱟ ᱨᱮ ᱛᱟᱦᱮᱸᱱ ᱡᱚᱠᱷᱮᱡ ᱢᱟᱬᱟᱝ ᱨᱚᱲ ᱥᱮ ᱯᱟ.ᱨᱥᱤ ᱠᱷᱚᱱ ᱵᱷᱤᱱᱟ. ᱧᱚᱜ ᱨᱚᱲ ᱥᱮ ᱯᱟ.ᱨᱥᱤ ᱠᱚ ᱵᱮᱱᱟᱣ ᱠᱮᱫ-ᱟ ᱟᱨ ᱚᱱᱟ ᱨᱚᱲ ᱛᱮᱜᱮᱠᱚ ᱨᱚᱨᱚᱲ ᱮᱱᱟ| ᱚᱱᱟ ᱨᱚᱲ ᱫᱚ ᱯᱟᱨᱥᱟ ᱨᱤᱱ ᱦᱚᱲ ᱠᱚᱣᱟᱜ ᱨᱚᱲ ᱠᱟᱱᱛᱮ ᱯᱟᱨᱥᱤᱭᱟᱱ ᱨᱚᱲ ᱥᱮ ᱯᱟ.ᱨᱥᱤ ᱢᱮᱱᱛᱮ ᱠᱚ ᱢᱮᱛᱟᱫ-ᱟ|ᱚᱱᱟ ᱯᱟᱨᱥᱤᱭᱟᱱ ᱨᱚᱲ ᱫᱚ ᱥᱤᱱᱫᱷᱩ ᱱᱟ.ᱭ ᱨᱮᱱᱟᱜ ᱵᱮᱲᱟ ᱦᱟ.ᱥᱩᱨ ᱥᱮᱱᱨᱤᱱ  ᱦᱚᱲ ᱠᱚᱣᱟᱜ ᱟ.ᱰᱤ ᱧᱩᱛᱩᱢᱟᱱ ᱨᱚᱲ ᱦᱩ.ᱭᱮᱱᱟ|ᱨᱚᱲ ᱵᱚᱫᱚᱞ ᱞᱟᱶ ᱥᱟᱶᱛᱮ  ᱫᱷᱚᱨᱚᱢ ᱦᱚᱸ ᱛᱟᱠᱚ ᱵᱚᱫᱚᱞ ᱮᱱᱟ|ᱩᱱᱠᱩᱜᱮ ᱱᱤᱛᱚᱜ ᱢᱩᱥᱟ.ᱞᱢᱟᱱ ᱥᱮ ᱯᱟᱴᱷᱟᱬ ᱠᱚᱫᱚ᱾ᱱᱤᱛᱚᱜ ᱚᱱᱟ ᱯᱟᱨᱥᱤᱭᱟᱱ ᱯᱟ.ᱨᱥᱤ ᱫᱚ ᱯᱮ ᱦᱟ.ᱴᱤᱧ ᱨᱮ ᱦᱟ.ᱴᱤᱧ ᱮᱱᱟ|ᱢᱤᱫᱴᱟᱝ ᱫᱚ ᱣᱮᱥᱴᱟᱨᱱ ᱯᱟᱨᱥᱤ.ᱟᱱ ᱯᱟ.ᱨᱥᱤ ,ᱚᱱᱟᱜᱮ ᱟᱨᱦᱚᱸᱠᱚ ᱢᱮᱛᱟᱜ-ᱟ ᱤᱨᱟᱱᱤᱭᱟᱱ ᱯᱟᱨᱥᱤᱭᱟᱱ ᱯᱟ.ᱨᱥᱤ ᱟᱨᱵᱟᱝᱠᱷᱟᱱ ᱯᱷᱟᱨᱥᱤ ᱯᱟ.ᱨᱥᱤ|ᱚᱱᱟ ᱯᱟ.ᱯᱥᱤ ᱱᱤᱛᱚᱜ ᱵᱮᱵᱷᱟᱨ ᱠᱩᱜ ᱫᱚ ᱤᱨᱟᱱ,ᱤᱨᱟᱠ ᱟᱨ ᱜᱳᱞᱯᱷ ᱫᱤᱥᱚᱢ ᱨᱤᱱ ᱦᱚᱲ ᱠᱚ| ᱟᱨ ᱢᱤᱫᱴᱟᱝ ᱫᱚ ᱫᱟᱨᱤ ᱯᱟᱨᱥᱤᱭᱟᱱ ᱯᱟ.ᱨᱥᱤ ᱟᱨ ᱵᱟᱝᱠᱷᱟᱱ ᱠᱚᱢᱮᱛᱟᱜ-ᱟ ᱟᱯᱷᱜᱟᱱᱤᱥᱛᱟᱱ ᱯᱟᱨᱥᱤᱭᱟᱱ ᱯᱟ.ᱨᱥᱤ|ᱱᱚᱣ ᱯᱟ.ᱨᱥᱤ ᱛᱮᱫᱚᱠᱚ ᱨᱚᱯᱚᱲ ᱠᱟᱱᱟ ᱟᱯᱷᱜᱟᱱᱤᱥᱛᱟᱱ ᱨᱤᱱ ᱦᱚᱲ ᱠᱚ᱾ ᱟᱨ ᱢᱩᱪᱟ.ᱫ ᱨᱮᱭᱟᱜ ᱫᱚ  ᱛᱟᱡᱤᱠ ᱯᱟᱨᱥᱤᱭᱟᱱ ᱯᱟ.ᱨᱥᱤ|ᱱᱚᱣᱟ ᱩᱟ.ᱯᱥᱚ ᱛᱮᱫᱚᱠᱚ ᱨᱚᱯᱚᱲ ᱠᱟᱱᱟ ᱛᱟᱡᱤᱠᱤᱥᱛᱟᱱ ᱟᱨ ᱩᱡᱽᱵᱮᱠᱤᱥᱛᱟᱱ ᱨᱤᱢ ᱦᱚᱲ ᱠᱚ᱾ ᱥᱤᱧᱚᱛ ᱫᱤᱥᱚᱢ ᱨᱮᱦᱚᱸ ᱯᱟᱨᱥᱤᱭᱟᱱ ᱯᱟ.ᱨᱥᱤ ᱫᱚ ᱥᱟᱦᱮᱵᱽ ᱢᱟᱬᱟᱝ ᱠᱚ ᱯᱟᱡᱽ ᱞᱮᱫ ᱡᱚᱠᱷᱮᱡ ᱚᱯᱷᱤᱥ ᱠᱟ.ᱢᱤ ᱠᱚᱨᱮ ᱛᱟᱦᱮᱸ ᱠᱟᱱᱟ|[ref:book-Nagan dahar re cha.i garh,champa garh ar senahor by Gopal soren-(page-15)]
ᱵᱤᱥᱱᱩᱯᱩᱨ, ᱵᱟᱸᱠᱩᱲᱟ
ᱵᱤᱥᱱᱩᱯᱩᱨ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾
ᱚᱛᱱᱚᱜ
Coordinates:- 23.1°N 8.3° East ᱱᱟᱜᱟᱨ ᱨᱮᱱᱟᱜ ᱚᱠᱷᱟᱝᱥᱚ(Latitude) ᱟᱨ ᱫᱨᱟᱜᱷᱤᱢᱟᱝᱥᱚ(Longitude) ᱫᱚ ᱦᱩᱭᱩᱜ ᱠᱟᱱᱟ ᱒᱒.᱓᱘° ᱩᱛᱚᱨ ᱟᱨ ᱘᱘.᱒᱗° ᱯᱩᱨᱵᱚ᱾ ᱥᱟᱢᱩᱫᱛᱚᱞ ᱠᱷᱚᱱ ᱱᱟᱜᱟᱨ ᱨᱮᱭᱟᱜ ᱩᱥᱩᱞ ᱫᱚ ᱕᱘ ᱢᱤᱴᱟᱨ(᱑᱙᱐.᱒᱘᱙ ᱯᱷᱩᱴ)᱾
ᱦᱚᱲ ᱞᱮᱠᱷᱟ
ᱵᱷᱟᱨᱚᱛ ᱨᱮ ᱒᱐᱐᱑ ᱥᱟᱞ ᱨᱮᱭᱟᱜ ᱟᱫᱚᱢ ᱥᱩᱢᱟᱨᱤ( Census) ᱞᱮᱠᱟᱛᱮ ᱵᱤᱥᱱᱩᱯᱩᱨ ᱱᱟᱜᱟᱨ ᱨᱮ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱖᱑,᱙᱔᱓ ᱜᱟᱱ ᱦᱚᱲ᱾ ᱱᱩᱠᱩ ᱢᱩᱫᱨᱮ ᱠᱚᱲᱟ ᱦᱚᱯᱚᱱ ᱕᱐% ᱟᱨ ᱠᱩᱲᱤ ᱦᱚᱯᱚᱱ ᱕᱐% ᱢᱮᱱᱟᱜ ᱟᱠᱟᱫᱟ ᱠᱚᱣᱟ᱾ ᱱᱚᱣᱟ ᱱᱟᱜᱟᱨ ᱨᱮᱱᱟᱜ ᱦᱚᱲ ᱞᱮᱠᱷᱟ ᱨᱮ ᱑᱑% ᱫᱚ ᱖ ᱵᱚᱪᱷᱚᱨ ᱵᱟᱝᱠᱷᱟᱱ ᱚᱱᱟ ᱠᱷᱚᱱ ᱡᱚᱢ ᱵᱚᱭᱚᱥ ᱨᱮᱱ ᱠᱟᱱᱟ ᱠᱚ᱾
ᱯᱟᱹᱨᱥᱤ
ᱵᱤᱥᱱᱩᱯᱩᱨ ᱱᱚᱜᱚᱨ ᱨᱮᱱᱟᱜ ᱢᱩᱬ ᱯᱟᱨᱹᱥᱤ ᱫᱚ ᱵᱟᱝᱞᱟ ᱠᱟᱱᱟ ᱘᱙% ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱠᱚᱣᱟᱜ ᱡᱟᱱᱟᱢ ᱟᱲᱟᱝ ᱫᱚ ᱵᱟᱝᱞᱟ ᱾ ᱵᱟᱝᱞᱟ ᱯᱟᱹᱨᱥᱤ ᱪᱷᱟᱰᱟ ᱦᱚᱸ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮᱦᱚᱸ ᱠᱚ ᱨᱚᱲ ᱜᱮᱭᱟ᱾ ᱵᱤᱥᱱᱩᱯᱩᱨ ᱵᱟᱡᱟᱨ ᱨᱮ ᱥᱟᱱᱛᱟᱲ ᱦᱚᱲᱟᱜ ᱞᱮᱠᱷᱟ ᱫᱚ ᱠᱚᱢ ᱜᱮᱭᱟ᱾ ᱱᱮᱛᱟᱨ ᱫᱚ ᱠᱟᱢᱤ ᱡᱚᱢ ᱥᱮ ᱪᱟᱠᱨᱤ ᱠᱷᱟᱛᱤᱨ ᱵᱟᱦᱨᱮ ᱨᱮᱱ ᱥᱟᱱᱛᱟᱲ ᱦᱚᱲ ᱱᱚᱸᱰᱮ ᱠᱚ ᱵᱟᱥᱟᱜ ᱠᱟᱱ ᱛᱮ ᱱᱚᱸᱰᱮ ᱥᱟᱱᱛᱟᱲᱤ ᱯᱟᱨᱥᱤ ᱨᱮᱱ ᱦᱚᱲᱟᱜ ᱞᱮᱠᱷᱟ ᱫᱤᱱ ᱫᱤᱱ ᱵᱟᱲᱛᱤᱜ ᱠᱟᱱᱟ, ᱵᱟᱝᱠᱷᱟᱱ ᱥᱟᱱᱛᱟᱲᱤ ᱯᱟ.ᱨᱥᱮ ᱛᱮ ᱨᱚᱲᱟᱱ ᱦᱚᱲ ᱠᱚᱫᱚ ᱵᱤᱥᱱᱩᱯᱩᱨ ᱵᱤᱨ ᱛᱟᱞᱟ ᱨᱮ ᱥᱟᱱᱛᱟᱲ ᱟᱛᱩ ᱠᱚᱨᱮᱱ ᱦᱚᱲ ᱠᱚᱜᱮ ᱾
ᱥᱤᱠᱷᱱᱟᱹᱛ
ᱥᱤᱠᱷᱱᱟᱹᱛ ᱨᱮᱱᱟᱜ ᱦᱟᱨ ᱫᱚ ᱖᱙%᱾ ᱠᱚᱲᱟ ᱦᱚᱯᱚᱱ ᱠᱚᱣᱟᱜ ᱥᱤᱠᱷᱱᱟᱹᱛ ᱨᱮᱱᱟᱜ ᱦᱟᱨ ᱫᱚ ᱗᱗% ᱟᱨ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱥᱤᱠᱷᱱᱟᱹᱛ ᱨᱮᱱᱟᱜ ᱦᱟᱨ ᱫᱚ ᱖᱑%᱾
ᱵᱤᱥᱱᱩᱯᱩᱨ ᱱᱟᱜᱟᱨ ᱨᱮ ᱯᱟᱴᱷᱩᱭᱟᱹ ᱠᱚ ᱞᱟᱜᱤᱫ ᱤᱛᱩᱱ ᱟᱥᱲᱟ(School), ᱵᱤᱫᱼᱫᱟᱹᱜᱟᱲ(College) ᱥᱟᱶᱛᱮ ᱤᱧᱡᱤᱱᱤᱭᱟᱨᱤᱝ ᱟᱨ ᱯᱚᱞᱤᱴᱮᱠᱱᱤᱠ ᱵᱤᱫᱼᱫᱟᱜᱟᱲ(Engienering & Polytechnic College) ᱦᱚᱸ ᱟᱹᱰᱤᱜᱟᱱ ᱢᱮᱱᱟᱜ ᱟᱠᱟᱫᱟ᱾ ᱵᱤᱫᱼᱫᱟᱜᱟᱲ ᱠᱚᱨᱮᱡ ᱯᱟᱲᱦᱟᱜ ᱞᱟᱜᱤᱫ ᱵᱟᱦᱨᱮ ᱠᱷᱚᱱ ᱟᱹᱰᱤᱜᱟᱱ ᱯᱟᱹᱴᱷᱩᱣᱟ. ᱠᱚ ᱯᱟᱲᱦᱟᱜ ᱞᱟᱜᱤᱫ ᱠᱚ ᱦᱤᱡᱩᱜᱼᱟ᱾
ᱤᱛᱩᱱ ᱟᱥᱲᱟ ᱠᱚᱺ- ᱑. ᱵᱤᱥᱱᱩᱯᱩᱨ ᱦᱟᱭ ᱤᱥᱠᱩᱞ ᱒. ᱵᱤᱥᱱᱩᱯᱩᱨ ᱯᱟᱵᱞᱤᱠ ᱤᱥᱠᱩᱞ ᱓. ᱵᱤᱥᱱᱩᱯᱩᱨ ᱦᱮᱨᱤᱴᱮᱡ ᱤᱥᱠᱩᱞ ᱔. ᱵᱤᱥᱱᱩᱯᱩᱨ ᱠᱩᱥᱩᱢᱵᱟᱱᱤ ᱡᱚᱢᱩᱱᱟᱫᱟᱥ ᱠᱷᱮᱢᱠᱟ ᱦᱟᱭ ᱤᱥᱠᱩᱞ ᱕. ᱠᱨᱤᱛᱼᱛᱤᱵᱟᱥ ᱢᱩᱠᱷᱟᱨᱡᱤ ᱦᱟᱭ ᱤᱥᱠᱩᱞ ᱖. ᱥᱴᱹ ᱡᱟᱰᱡᱷ ᱤᱥᱠᱩᱞ ᱗. ᱥᱤᱱᱫᱷᱩ ᱵᱟᱞᱟ ᱯᱨᱟᱭᱢᱟᱨᱤ ᱤᱥᱠᱩᱞ ᱘. ᱯᱚᱨᱤᱢᱚᱞ ᱫᱮᱵᱤ ᱜᱟᱨᱞᱥ ᱦᱟᱭ ᱤᱥᱠᱩᱞ ᱙. ᱪᱩᱷᱣᱟᱢᱳᱥᱤᱱᱟ ᱦᱟᱭ ᱤᱥᱠᱩᱞ ᱑᱐. ᱵᱤᱵᱮᱠᱟᱱᱚᱱᱫᱚ ᱥᱤᱥᱩ ᱱᱤᱠᱮᱛᱚᱱ
ᱵᱤᱫᱼᱫᱟᱹᱜᱟᱲ ᱠᱚ ᱑. ᱵᱤᱥᱱᱩᱯᱩᱨ ᱨᱟᱢᱟᱱᱚᱱᱫᱚ ᱠᱚᱞᱮᱡ ᱒. ᱠᱮ. ᱡᱤ. ᱤᱧᱡᱤᱱᱤᱭᱟᱨᱤᱝ ᱠᱚᱞᱮᱡ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱠᱚ
ᱵᱟᱸᱠᱩᱲᱟ ᱥᱚᱢᱢᱤᱞᱚᱱᱤ ᱠᱚᱞᱮᱡᱽ
ᱵᱟᱸᱠᱩᱲᱟ ᱥᱚᱢᱢᱤᱞᱚᱱᱤ ᱠᱚᱞᱮᱡᱽ ᱫᱚ ᱑᱙᱔᱘ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱵᱟᱸᱠᱩᱲᱟ ᱨᱮᱭᱟᱜ ᱢᱟᱨᱮ ᱠᱚᱞᱮᱡᱽ ᱠᱚ ᱢᱩᱸᱫᱽ ᱨᱮ ᱢᱤᱫᱴᱟᱝ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱴᱥ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱵᱟᱸᱠᱩᱲᱟ ᱨᱮᱭᱟᱜ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶᱛᱮ ᱱᱚᱣᱟ ᱠᱚᱞᱮᱡᱽ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ B+ ᱢᱟᱹᱱ ᱛᱮ ᱢᱟᱹᱱ ᱟᱠᱟᱱᱟ᱾
ᱵᱤᱵᱷᱟᱜᱽ
ᱱᱤᱛ ᱦᱟᱹᱵᱤᱫ ᱛᱮ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱑᱖ ᱜᱚᱴᱟᱱ ᱚᱱᱟᱨᱥ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱢᱤᱱᱟᱠᱥᱤ ᱫᱤᱠᱥᱤᱛ
ᱢᱤᱱᱟᱠᱥᱤ ᱫᱤᱠᱥᱤᱛ ᱫᱚ ᱢᱤᱫ ᱴᱮᱱ ᱥᱤᱧᱚᱛ ᱫᱤᱥᱚᱢ ᱨᱮᱱ ᱥᱤᱱᱮᱢᱟ ᱮᱴᱨᱮᱥ ᱠᱟᱱᱟᱭ, ᱚᱠᱚᱭ ᱫᱚ ᱱᱛᱮᱞᱮᱜᱩ, ᱛᱟᱢᱤᱞ, ᱦᱤᱱᱫᱤ, ᱢᱟᱞᱟᱭᱟᱞᱟᱢ ᱟᱨ ᱠᱟᱱᱱᱟᱲᱟ ᱥᱤᱱᱮᱢᱟ ᱮᱢᱟᱱ ᱠᱚ ᱨᱮᱭᱮ ᱠᱟᱹᱢᱤ ᱟᱠᱟᱫᱟ|
ᱮᱛᱚᱦᱚᱵ ᱡᱤᱭᱚᱱ
ᱢᱤᱱᱟᱠᱥᱤ ᱫᱤᱠᱥᱤᱛ ᱫᱚ ᱩᱛᱟᱹᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱨᱟᱭᱵᱟᱨᱮᱞᱤ ᱦᱚᱱᱚᱛ ᱴᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱫᱚ ᱤᱥᱚᱨ ᱪᱚᱱᱫᱽᱨᱚ ᱫᱤᱠᱥᱤᱛ ᱨᱮᱱ ᱦᱚᱯᱚᱱ ᱮᱨᱟᱭ ᱛᱟᱦᱮᱱ ᱠᱟᱱᱟ,ᱚᱠᱚᱭ ᱫᱚ ᱨᱟᱭᱵᱟᱨᱮᱞᱤ ᱥᱤᱵᱤᱞ ᱠᱚᱨᱴ ᱨᱮᱱ ᱥᱮᱱᱤᱚᱭᱚᱨ ᱩᱠᱤᱞᱮ ᱛᱟᱦᱮᱱ ᱠᱟᱱ ᱟᱨ ᱮᱝᱜᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱜᱤᱛᱟ ᱫᱤᱠᱥᱤᱛ ᱛᱟᱦᱮᱸ ᱠᱟᱱᱟ| ᱩᱱᱤ ᱫᱚ ᱥᱟᱬᱮᱥ ᱛᱮ ᱵᱮᱪᱞᱚᱨ ᱰᱤᱜᱽᱨᱤ ᱦᱟᱢᱮᱴ ᱟᱠᱟᱫᱟ, ᱩᱱᱤᱭᱟᱜ ᱥᱟᱛᱷᱟ ᱠᱚ ᱫᱚ ᱵᱚᱴᱟᱱᱤ, ᱡᱚᱞᱚᱡᱤ ᱟᱨ ᱠᱮᱢᱤᱥᱴᱨᱤ ᱮᱢᱟᱱ ᱛᱟᱦᱮᱱ ᱠᱟᱱᱟ| ᱩᱱᱤ ᱫᱚ ᱠᱟᱛᱷᱟᱠ ᱟᱨ ᱣᱮᱥᱴᱨᱱ ᱮᱱᱮᱡ ᱠᱚᱭ ᱪᱮᱫ ᱞᱮᱫᱟ|
ᱠᱮᱨᱤᱭᱟᱨ
᱒᱐᱐᱘ ᱥᱮᱨᱢᱟ ᱨᱮ, ᱢᱤᱱᱟᱠᱥᱤ ᱫᱤᱠᱥᱤᱛ ᱫᱚ ᱮᱱ,ᱰᱤᱹᱴᱤ,ᱵᱤ, ᱤᱢᱟᱡᱤᱱ ᱰᱟᱱᱥ ᱨᱤᱭᱮᱞᱤᱴᱤ ᱥᱚ ᱱᱟᱪᱞᱮ ᱣᱮ ᱨᱮ ᱥᱟᱨᱚᱡᱽ ᱠᱷᱟᱱ ᱥᱚᱝᱜᱮ ᱦᱤᱸᱥᱮ ᱦᱟᱛᱟᱣ ᱞᱮᱫᱟ, ᱟᱨ ᱚᱱᱟ ᱯᱨᱚᱜᱽᱨᱟᱢ ᱫᱚ ᱥᱟᱨᱚᱡᱽ ᱠᱷᱟᱱ ᱜᱮ ᱦᱚᱥᱴ ᱞᱮᱫᱟ| ᱱᱤᱭᱟᱹ ᱥᱚ ᱦᱚᱛᱮ ᱛᱮ ᱜᱮ ᱢᱤᱱᱟᱠᱥᱤ ᱫᱮᱠᱥᱤᱛ ᱫᱚ ᱥᱤᱧᱚᱛᱤᱭᱟᱟᱹ ᱥᱤᱱᱮᱢᱟ ᱨᱮ ᱥᱩᱛᱩᱜ ᱟᱫᱮᱨ ᱚᱪᱚ ᱞᱮᱱᱟ| ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱢᱚᱰᱮᱞᱤᱝ ᱨᱮᱭᱮ ᱵᱚᱞᱚᱭᱮᱱᱟ, ᱫᱮᱥᱤ ᱟᱨ ᱡᱟᱹᱡᱟᱹᱛᱨᱤᱭᱟᱹ ᱵᱽᱨᱮᱱᱰ ᱡᱮᱞᱮᱠᱟ ᱺ ᱡᱚᱭᱟ ᱞᱩᱠᱠᱟᱥ ᱡᱮᱣᱮᱞᱟᱨᱤ, ᱢᱟᱭᱠᱨᱚ ᱥᱚᱯᱷᱴ ᱣᱤᱱᱰᱚᱥ, ᱯᱷᱮᱭᱟᱨ ᱮᱱᱰ ᱦᱮᱱᱥᱟᱢ ᱠᱨᱤᱢ, ᱪᱮᱱᱱᱟᱭ ᱥᱤᱞᱠᱥ, ᱥᱟᱝᱠᱟᱨᱟᱱ ᱰᱟᱭᱢᱚᱱᱰ ᱡᱮᱣᱮᱞᱟᱨᱤ, ᱵᱽᱨᱳᱠ ᱵᱚᱱᱰ ᱛᱟᱡᱟ ᱪᱟ, ᱯᱟᱱᱤᱨᱤ ᱥᱟᱨᱤ, ᱞᱤ ᱠᱚᱯᱟᱨ, ᱨᱮᱰ ᱥᱠᱩᱣᱟᱨ ᱮᱱᱟᱨᱡᱤ ᱰᱨᱤᱝᱠ, ᱨᱮᱰᱤᱭᱚ ᱢᱤᱨᱪᱤ, ESSAR, ᱮᱱᱤ ᱴᱟᱭᱤᱢ ᱯᱷᱤᱴᱱᱮᱥ ᱡᱤᱢ ᱟᱨ ᱟᱠᱚᱣᱟ ᱜᱟᱨᱰ ᱮᱢᱟᱱ ᱡᱤᱱᱤᱥ ᱠᱚ ᱨᱮᱱᱟᱜ ᱯᱚᱨᱪᱟᱨ ᱨᱮᱭᱮ ᱠᱟᱹᱢᱤ ᱞᱮᱫᱟ| ᱩᱱᱤ ᱫᱚ ᱥᱤᱧᱚᱛ ᱨᱮᱭᱟᱜ ᱯᱷᱮᱥᱚᱱ ᱥᱟᱶ ᱥᱟᱶᱛᱮ ᱥᱤᱧᱚᱛᱤᱭᱟᱹ ᱯᱟᱛᱷᱟᱢ ᱠᱚ ᱨᱮ ᱦᱚᱸ ᱢᱚᱰᱮᱞᱮ ᱛᱟᱦᱮᱸ ᱦᱮᱡ ᱟᱠᱟᱱᱟ|
᱒᱐᱑᱑ ᱥᱮᱨᱢᱟ ᱨᱮ ᱛᱮᱞᱮᱜᱩ ᱯᱷᱤᱞᱢ ᱤᱱᱰᱟᱥᱴᱨᱤ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱱᱟᱣ ᱟᱠᱟᱫ ᱯᱷᱤᱞᱢ ᱰᱩᱠᱩᱰᱩ ᱨᱮ, ᱩᱱᱤ ᱫᱚ ᱢᱤᱫᱴᱮᱱ ᱥᱯᱮᱥᱤᱭᱟᱞ ᱟᱭᱴᱮᱢ ᱮᱱᱮᱡ ᱨᱮ ᱩᱫᱩᱜ ᱥᱚᱫᱚᱨ ᱞᱮᱱᱟ| ᱰᱩᱠᱩᱰᱩ ᱛᱟᱭᱚᱢ, ᱩᱱᱤ ᱫᱚ ᱟᱨᱦᱚᱸ ᱵᱚᱰᱤ ᱜᱟᱨᱰ ᱯᱷᱤᱞᱢ ᱨᱮᱱ ᱨᱤᱢᱮᱠ ᱯᱨᱚᱰᱤᱭᱩᱥᱟᱨ ᱦᱚᱛᱮ ᱛᱮ ᱟᱭᱴᱮᱢ ᱰᱟᱱᱥ ᱞᱟᱹᱜᱤᱫ-ᱮ ᱵᱟᱪᱷᱟᱣ ᱚᱪᱚ ᱞᱮᱱᱟ| ᱟᱸᱥ ᱛᱟᱦᱮᱸ ᱠᱟᱱᱟ ᱱᱤᱭᱟᱹ ᱫᱷᱟᱣ ᱟᱜ ᱟᱭᱴᱮᱢ ᱥᱮᱨᱮᱧ ᱨᱮ ᱦᱚᱸ ᱰᱩᱠᱩᱰᱩ ᱨᱮ ᱞᱮᱠᱟ ᱚᱨᱡᱚ ᱠᱚ ᱦᱟᱢᱮᱴᱟ| ᱤᱱᱟᱹ ᱛᱟᱭᱚᱢ ᱟᱨᱦᱚᱸ ᱩᱱᱤ ᱫᱚ ᱛᱟᱢᱤᱞ ᱥᱤᱱᱮᱢᱟ ᱵᱤᱞᱞᱟ ᱴᱩ ᱨᱮ ᱟᱭᱴᱮᱢ ᱥᱮᱨᱮᱧᱮ ᱩᱫᱩᱜ ᱥᱚᱫᱚᱨ ᱞᱮᱫᱟ, ᱱᱤᱭᱟᱹ ᱫᱚ ᱩᱱᱤᱭᱟᱜ ᱢᱟᱨᱟᱝ ᱢᱟᱨᱟᱝ ᱶᱯᱨᱚᱡᱮᱠᱴ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱢᱟᱨᱟᱝ ᱟᱜ ᱜᱮ ᱧᱩᱢᱚᱜ ᱠᱟᱱᱟ| ᱒᱐᱑᱔ ᱥᱮᱨᱢᱟ ᱨᱮ ᱩᱱᱤ ᱫᱚ ᱵᱟᱨᱭᱟ ᱥᱮᱬᱟ ᱥᱤᱱᱮᱢᱟ ᱨᱮᱭᱮ ᱧᱮᱞ ᱞᱮᱱᱟ| ᱩᱱᱤ ᱫᱚ ᱛᱟᱢᱤᱞ ᱠᱚᱢᱮᱰᱤ ᱯᱷᱤᱞᱢ ᱛᱮᱞᱟᱞᱤ ᱨᱟᱱᱟᱢ ᱨᱮ ᱯᱨᱤᱱᱥᱮᱥ ᱨᱮᱭᱟᱜ ᱪᱟᱹᱨᱤᱛᱮ ᱦᱟᱛᱟᱣ ᱞᱮᱫᱟ| ᱢᱮᱱ ᱠᱷᱟᱱ ᱛᱷᱨᱤᱞᱟᱨ ᱰᱨᱟᱢᱟ ᱟᱣᱫᱤ ᱠᱟᱪᱤᱱᱟ ᱣᱮᱱᱮᱞᱟ ᱨᱮ ᱩᱱᱤ ᱫᱚ ᱢᱤᱫᱴᱮᱱ ᱥᱟᱨᱯ ᱥᱩᱴᱟᱨ ᱪᱟᱹᱨᱤᱛ ᱞᱮᱠᱟ ᱛᱮᱭᱮ ᱧᱮᱞ ᱞᱮᱱᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱮᱨᱮᱧ ᱵᱟᱰᱚᱦᱤ
ᱱᱟᱭᱟᱜᱨᱟᱢ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱱᱟᱭᱟᱜᱨᱟᱢ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱫᱚ ᱟᱹᱫᱤᱵᱟᱹᱥᱤ ᱠᱚ ᱞᱟᱹᱜᱤᱫ ᱨᱟᱠᱷᱟ ᱫᱚᱦᱚ ᱢᱮᱱᱟᱜᱼᱟ ᱾
ᱢᱤᱫ ᱧᱮᱱᱮᱞ
ᱰᱤᱞᱤᱢᱤᱴᱮᱥᱚᱱ ᱠᱚᱢᱤᱥᱚᱱ ᱨᱮᱱᱟᱜ ᱟᱫᱮᱥ ᱞᱮᱠᱟᱛᱮ, ᱱᱚᱢᱵᱚᱨ ᱒᱒᱐ ᱱᱟᱭᱟᱜᱨᱟᱢ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ (ᱟᱹᱫᱤᱵᱟᱹᱥᱤ) ᱞᱟᱛᱟᱨ ᱨᱮ ᱚᱞ ᱟᱠᱟᱱᱟ : ᱱᱟᱭᱟᱜᱨᱟᱢ ᱟᱨ ᱜᱳᱯᱤᱵᱚᱞᱞᱚᱵᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱟᱨ ᱜᱳᱯᱤᱵᱚᱞᱞᱚᱵᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱪᱳᱨᱪᱤᱛᱟ, ᱠᱩᱞᱤᱭᱟᱱᱟ ᱟᱨ ᱱᱳᱴᱟ ᱟᱹᱛᱩ ᱯᱟᱸᱪᱟᱭᱟᱛ ᱾
ᱱᱟᱭᱟᱜᱨᱟᱢ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ (ᱟᱹᱫᱤᱵᱟᱹᱥᱤ) ᱫᱚ ᱱᱚᱢᱵᱚᱨ ᱓᱓ ᱡᱷᱟᱲᱜᱨᱟᱢ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ (ᱟᱹᱫᱤᱵᱟᱹᱥᱤ) ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱨᱟᱡᱽ ᱟᱹᱨᱤ
ᱨᱚᱵᱤᱱᱟ ᱴᱚᱱᱰᱳᱱ
ᱯᱩᱭᱞᱩ ᱡᱤᱭᱚᱱ
ᱨᱚᱵᱤᱱᱟ ᱫᱚ ᱵᱚᱢᱵᱮ (ᱱᱤᱛᱚᱝ ᱢᱩᱢᱵᱟᱭ) ᱨᱮ (ᱵᱟᱵᱟ) ᱨᱚᱵᱤ ᱴᱚᱱᱰᱳᱱ, ᱟᱭᱳ ᱵᱤᱬᱟ ᱴᱚᱱᱰᱳᱱ (Veena Tandon) ᱛᱤᱠᱤᱱᱟᱜ ᱠᱚᱞᱮᱠᱩᱠᱷᱤ ᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱨᱚᱵᱤᱱᱟ ᱫᱚ ᱯᱟᱯᱟᱴᱤᱭᱟ. ᱢᱟᱠ ᱢᱳᱦᱚᱱ (en:Mac Mohan) ᱭᱤᱡ ᱵᱷᱟ.ᱬᱡᱤ ᱚᱱᱠᱟᱜᱮ ᱢᱚᱱᱡᱚᱨᱤ ᱢᱚᱠᱤᱡᱟᱱᱤ (en:Manjari Makijany) ᱭᱤᱡ ᱥᱟ.ᱜᱟ.ᱭᱟᱱ ᱦᱚᱯᱚᱱ-ᱮᱨᱟ ᱠᱟᱱᱟᱭ ᱾ ᱟᱡ ᱫᱚ ᱢᱳᱰᱮᱞᱤᱝ ᱦᱚᱛᱮᱛᱮ ᱠᱮᱨᱤᱭᱚᱨ ᱵᱮᱱᱟᱣ ᱟᱠᱟᱫᱟᱭ ᱾
ᱠᱮᱨᱤᱭᱚᱨ
ᱨᱚᱵᱤᱱᱟ ᱫᱚ ᱑᱙᱙᱑ ᱥᱟᱞᱨᱮ ᱯᱚᱛᱛᱷᱚᱨ ᱠᱮ ᱯᱷᱩᱞ ᱦᱚᱛᱮᱛᱮ ᱯᱩᱭᱞᱩ ᱯᱷᱤᱞᱢ ᱦᱤᱴ ᱞᱮᱱ ᱛᱟᱭᱟ ᱾ ᱑᱙᱙᱔ ᱥᱟᱞ ᱨᱮᱭᱟᱜ ᱯᱷᱤᱞᱢᱠᱚ ᱡᱮᱢᱚᱱ ᱢᱳᱦᱨᱟ (en:Mohra), ᱫᱤᱞᱣᱟᱞᱮ (en:Dilwale), ᱞᱟᱰᱞᱟ en:Laadla ᱵᱳᱠᱥ ᱚᱯᱷᱤᱥᱨᱮ ᱟ.ᱰᱤᱜᱮ ᱦᱤᱴ ᱞᱮᱱᱟ ᱾ ᱱᱚᱶᱟᱠᱚ ᱢᱩᱸᱫᱽᱨᱮ ᱞᱟᱰᱞᱟ ᱯᱷᱤᱞᱢ ᱞᱟ.ᱜᱤᱫ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱥᱚᱨᱮᱥ ᱟᱠᱴᱨᱮᱥ ᱛᱷᱚᱠ ᱨᱮ ᱧᱟᱢ ᱞᱮᱫᱟᱭ ᱾ ᱢᱳᱦᱨᱟ ᱫᱚ ᱫᱚᱥᱟᱨ ᱟᱨ ᱞᱟᱰᱞᱟ ᱫᱚ ᱮᱭᱟᱭ ᱟᱱᱟᱜ ᱦᱤᱴ ᱯᱷᱤᱞᱢ ᱚᱱᱟ ᱥᱮᱨᱢᱟ ᱟᱢᱮᱴ ᱞᱮᱫᱟᱭ ᱾
ᱱᱤᱡᱚᱨ ᱡᱤᱭᱚᱱ
ᱟᱡ ᱫᱚ ᱑᱙᱙᱕ ᱥᱟᱞᱨᱮ ᱵᱟᱨᱭᱟ ᱠᱩᱲᱤ ᱜᱤᱫᱟ.ᱨ  ᱯᱩᱡᱟ  ᱟᱨ  ᱪᱷᱟᱭᱟ  ᱫᱚᱦᱚ ᱟᱠᱟᱫ ᱠᱤᱱᱟᱭ, ᱩᱱ ᱚᱠᱛᱮ ᱱᱩᱠᱤᱱᱟᱜ ᱩᱢᱮᱨ ᱫᱚ ᱑᱑ ᱵᱚᱪᱷᱚᱨ ᱟᱨ ᱘ ᱵᱚᱪᱷᱚᱨ ᱛᱟᱦᱮᱸ ᱛ.ᱠᱤᱱᱟ ᱾ ᱒᱐᱐᱓ ᱥᱟᱞᱨᱮ ᱥᱴᱩᱸᱢᱯᱮᱰ (Stumped) ᱯᱷᱤᱞᱢ ᱥᱩᱴᱤᱝ ᱠᱷᱚᱱᱜᱮ ᱵᱮᱱᱟᱣᱤᱭᱟ. ᱚᱱᱤᱞ ᱛᱷᱚᱱᱰᱚᱱᱤ ᱥᱟᱶ ᱢᱚᱱ ᱢᱤᱞᱚᱱ ᱞᱮᱱ ᱛᱟ.ᱠᱤᱱᱟ ᱾ ᱟ.ᱠᱤᱱᱟᱜ ᱮᱸᱱᱜᱮᱡᱽᱢᱮᱸᱴ ᱫᱚ ᱱᱚᱵᱷᱮᱢᱵᱚᱨ,᱒᱐᱐᱓ ᱥᱟᱞ ᱦᱩᱭ ᱞᱮᱱᱟ ᱟᱨ ᱵᱟᱯᱞᱟ ᱫᱚ ᱒᱒ ᱯᱷᱮᱵᱽᱨᱩᱣᱟᱨᱤ ᱒᱐᱐᱔ ᱥᱟᱞᱨᱮ ᱡᱚᱜᱽ ᱯᱟᱞᱟᱥ (Jag Mandir palace), ᱩᱫᱚᱭᱯᱩᱨ, ᱨᱟᱡᱚᱥᱛᱷᱟᱱ ᱨᱮ ᱦᱩᱭ ᱞᱮᱱ ᱛᱟ.ᱠᱤᱱᱟ ᱾ ᱱᱚᱶᱟ ᱵᱟᱯᱞᱟ ᱫᱚ ᱯᱚᱱᱡᱟᱵᱤ ᱨᱤᱛᱤᱨᱤᱵᱟᱡ ᱛᱮ ᱦᱩᱭ ᱞᱮᱱ ᱛᱟ.ᱠᱤᱱᱟ ᱾ ᱒᱐᱐᱕ ᱥᱟᱞᱨᱮ, ᱨᱚᱵᱤᱱᱟ ᱫᱚ ᱢᱤᱫ ᱠᱩᱲᱤ ᱜᱤᱫᱟ.ᱨ  ᱨᱟᱥᱟ ᱡᱟᱱᱟᱢ ᱟᱠᱟᱫᱮᱭᱟ ᱟᱨ ᱒᱐᱐᱘ ᱥᱟᱞ ᱨᱮᱫᱚ ᱠᱚᱲᱟ ᱜᱤᱫᱟ.ᱨ  ᱨᱚᱱᱵᱤᱨᱵᱷᱚᱨᱫᱚᱱ  ᱡᱟᱱᱟᱢ ᱟᱠᱟᱫᱠᱤᱱᱟ ᱾
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Raveena_Tandon
ᱢᱟᱨᱠᱤᱱ ᱰᱚᱞᱟᱨ
ᱢᱟᱨᱠᱤᱱ ᱰᱚᱞᱟᱨ (ᱯᱚᱛᱥᱟ ᱪᱤᱱᱦᱟᱹ: $ ᱵᱮᱝᱠ ᱠᱳᱰ: USD) ᱫᱚ ᱦᱩᱭᱩᱜ ᱠᱟᱱᱟ ᱢᱟᱨᱠᱤᱱ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱭᱥᱟ ᱧᱩᱛᱩᱢ᱾ ᱱᱤᱭᱟᱹ ᱠᱟᱜᱚᱡᱽ ᱱᱚᱴ ᱱᱟᱠᱥᱟ ᱞᱮᱠᱥᱛᱮ ᱨᱚᱲ ᱵᱟᱲᱟᱭ-ᱨᱮ ᱱᱤᱭᱟᱹ ᱫᱚ 'ᱜᱨᱤᱱ ᱵᱟᱠ' ᱢᱮᱱ ᱛᱮᱦᱚᱸ ᱠᱚ ᱦᱤᱱᱦᱟᱹᱣ ᱟᱠᱟᱫᱟ᱾ ᱱᱤᱭᱟᱹ ᱨᱮᱱᱟᱜ ᱦᱤᱱᱦᱟᱹ ᱫᱚ $ ᱠᱟᱱ ᱨᱮᱦᱚᱸ, ᱮᱴᱟᱜ ᱫᱤᱥᱟᱹᱢ ᱨᱮᱱᱟᱜ ᱰᱚᱞᱟᱨ ᱧᱩᱛᱩᱢᱟᱱ ᱯᱟᱭᱥᱟ ᱠᱷᱚᱱ ᱮᱴᱟᱜ ᱜᱮ ᱵᱩᱡᱦᱟᱹᱣ ᱞᱟᱹᱜᱤᱫ ᱛᱮ ᱱᱤᱭᱟᱹ ᱫᱚ ᱦᱮᱜᱮᱛ ᱫᱚᱞᱤᱞᱨᱮ US$ ᱠᱚ ᱚᱞ-ᱟ᱾ ᱱᱤᱭᱟᱹ ᱢᱤᱫ ᱥᱚᱛᱟᱝᱥᱚ ᱨᱮᱱᱟᱜ ᱧᱩᱛᱩᱢ ᱥᱮᱱᱴ᱾ ᱱᱤᱭᱟᱹ ᱑ ᱰᱚᱞᱟᱨ ᱑᱐᱐ ᱥᱮᱱᱴ ᱥᱚᱢᱟᱱ ᱠᱟᱱᱟ᱾
ᱵᱟᱰᱟᱭᱟᱱ ᱠᱟᱛᱷᱟ
ᱢᱟᱨᱠᱤᱱ ᱠᱚᱝᱜᱨᱮᱥ ᱑᱗᱘᱕ ᱥᱮᱨᱢᱟ ᱱᱤᱭᱟᱹ ᱨᱮᱱᱟᱜ ᱵᱮᱵᱦᱟᱨ ᱮᱭ ᱩᱸᱰᱩᱠ ᱞᱮᱫᱟ᱾ ᱫᱚᱥᱟᱨ ᱡᱮᱜᱮᱛ ᱦᱩᱞ ᱚᱠᱨᱚᱨᱮ ᱵᱤᱥᱥᱚ ᱯᱟᱭᱥᱟ ᱞᱮᱠᱟᱛᱮ ᱵᱟᱡᱟᱨᱮ ᱱᱤᱭᱟᱹ ᱟᱹᱰᱤ ᱞᱟᱹᱠᱛᱤᱭᱟᱱ 'ᱦᱟᱨᱰ ᱠᱟᱨᱮᱱᱥᱤ' ᱞᱮᱠᱟᱛᱮ ᱪᱤᱱᱦᱟᱹᱭ ᱱᱟ᱾ ᱑᱙᱗᱔ ᱥᱮᱨᱢᱟ ᱨᱮ ᱵᱟᱝᱞᱟᱫᱮᱥ ᱴᱟᱠᱟ (BDT) ᱢᱟᱨᱠᱤᱱ ᱰᱚᱞᱟᱨ ᱨᱮᱭ ᱯᱮᱜᱚᱰ ᱦᱩᱭᱮᱱᱟ᱾ ᱵᱟᱝᱞᱟ ᱴᱟᱠᱟ ᱨᱮ ᱐.᱘᱗ ᱯᱚᱭᱥᱟ ᱫᱚ ᱑ ᱥᱮᱱᱴ (᱒᱐᱑᱕, ᱑ ᱱᱚᱵᱷᱮᱢᱵᱚᱨ)᱾
ᱡᱮᱜᱮᱛ ᱵᱮᱵᱦᱟᱨ
ᱱᱩᱭᱟᱹ ᱫᱚ ᱡᱮᱜᱮᱛ ᱨᱮ ᱟᱹᱰᱤ ᱵᱮᱵᱦᱟᱨ ᱞᱟᱹᱠᱛᱤ ᱯᱟᱭᱥᱟ ᱠᱟᱱᱟ᱾ ᱢᱟᱨᱠᱤᱱ ᱥᱮᱞᱮᱫ ᱯᱚᱱᱚᱛ ᱵᱮᱜᱚᱨᱦᱚᱸ ᱟᱨᱦᱚᱸ ᱫᱤᱥᱟᱹᱢ ᱢᱮᱱᱟᱜ-ᱟ ᱡᱟᱦᱟᱨᱮ ᱱᱤᱭᱟᱹ ᱰᱚᱞᱟᱨ ᱧᱩᱛᱩᱢ ᱜᱮ ᱥᱚᱨᱠᱟᱨᱤ ᱯᱥᱭᱥᱟ ᱢᱮᱱ ᱛᱮᱠᱚ ᱢᱟᱱᱟᱣ ᱵᱟᱛᱟᱣ ᱤᱫᱤᱭ-ᱫᱟ᱾ ᱢᱟᱨᱠᱤᱱ ᱰᱚᱞᱟᱨ ᱫᱚ ᱜᱮᱛᱮᱛᱟᱹᱨᱤ (ᱟᱱᱛᱚᱨᱡᱟᱛᱤᱠ) ᱞᱮᱠᱟᱛᱮ ᱵᱮᱵᱦᱟᱨ ᱞᱟᱹᱜᱤᱫᱽ᱾ ᱯᱩᱭᱞᱩ ᱫᱚ, ᱟᱱᱛᱚᱨᱡᱟᱛᱤᱠ ᱫᱮᱱᱟ ᱯᱟᱣᱱᱟ-ᱠᱚ ᱢᱮᱴᱟᱣ ᱞᱟᱹᱜᱤᱫ ᱯᱟᱭᱥᱟ ᱠᱟᱱᱟ᱾ ᱫᱚᱥᱟᱨ ᱫᱚ, ᱱᱤᱭᱟᱹ ᱡᱮᱜᱮᱛ ᱨᱮ ᱡᱟᱹᱥᱛᱤ ᱛᱮ ᱡᱟᱹᱥᱛᱤ ᱵᱮᱵᱦᱟᱨ ᱞᱟᱹᱠᱛᱤ ᱢᱤᱫ ᱨᱤᱡᱟᱨᱵᱷ ᱮᱡᱮᱱᱥᱤ᱾ ᱤᱠᱷᱟᱹᱱ ᱤᱣᱨᱳ ᱵᱮᱵᱦᱟᱨ ᱥᱟᱹᱨᱫᱤᱭᱟᱠᱟᱱ ᱡᱷᱚᱱ ᱱᱤᱭᱟᱹ ᱨᱮᱱᱟᱜ ᱵᱮᱵᱦᱟᱨ ᱱᱟᱥᱮ ᱠᱚᱢᱟᱣ ᱜᱮ ᱧᱮᱞ ᱟᱠᱟᱱᱟ᱾
᱑᱙᱙᱕ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ, ᱵᱟᱡᱟᱨ ᱨᱮ $᱓᱘᱐ ᱢᱤᱞᱤᱭᱚᱱ (᱓᱘ ᱦᱟᱡᱟᱨ ᱠᱳᱴᱤ) ᱰᱚᱞᱟᱨ ᱨᱮᱱᱟᱜ ᱦᱤᱥᱟᱹᱵᱽ ᱢᱮᱱᱟᱜ-ᱟ᱾ ᱟᱨ ᱚᱱᱟ ᱫᱚ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱵᱟᱨᱦᱮ ᱠᱚᱨᱮᱦᱚᱸ ᱱᱤᱭᱟᱹ ᱫᱚ ᱱᱚᱝᱠᱟ ᱜᱮᱠᱚ ᱵᱮᱵᱦᱟᱨ ᱤᱫᱤᱭ-ᱫᱟ᱾ ᱒᱐᱐᱕ ᱥᱮᱨᱢᱟ ᱥᱮᱜ ᱱᱤᱭᱟᱹ ᱨᱮᱱᱟᱜ ᱦᱤᱥᱟᱹᱵᱽ ᱟᱨᱦᱚᱸ ᱵᱟᱨ ᱜᱟᱵᱟᱲ ᱥᱮᱬᱟ ᱦᱟᱠᱟᱱᱟ᱾ ᱗᱖᱐ ᱢᱤᱞᱤᱭᱚᱱ ᱰᱚᱞᱟᱨ ᱨᱮ (᱗᱕ ᱦᱟᱡᱟᱨ ᱠᱳᱴᱤ) ᱨᱮᱭ ᱛᱤᱭᱟᱹᱜ ᱠᱮᱫᱟ᱾ ᱟᱨ ᱱᱤᱭᱟᱹ ᱨᱮᱱᱟᱜ ᱵᱟᱨᱡᱮ ᱨᱮ ᱢᱮᱱᱟᱜ-ᱟ ᱟᱫᱷᱜᱷᱟᱱ ᱛᱮ ᱵᱟᱵᱦᱟᱨ ᱢᱮᱱᱟᱜ-ᱟ ᱢᱟᱨᱠᱤᱱ ᱨᱮᱭᱟᱜ ᱵᱟᱨᱦᱮ ᱫᱤᱥᱚᱢ ᱨᱮ᱾
ᱴᱤᱠᱟ
ᱡᱤᱢᱵᱩᱵᱩᱭᱟ ᱥᱚᱨᱠᱟᱨ ᱥᱟᱶ ᱱᱤᱭᱟᱹ ᱢᱩᱫᱨᱟ ᱢᱟᱨᱠᱤᱱ ᱰᱚᱞᱟᱨ ᱟᱨ ᱯᱟᱠᱤᱥᱛᱟᱱᱤ ᱨᱩᱯᱤ ᱡᱟᱹᱥᱛᱤ ᱦᱩᱭᱟᱠᱟᱱᱟ᱾ ᱠᱚᱢᱵᱚᱞᱤᱭᱟ ᱨᱤᱭᱮᱞ ᱤᱨᱟᱠᱤ ᱫᱤᱱᱟᱨ ᱡᱟᱢᱟᱭᱠᱟ ᱰᱚᱞᱟᱨ ᱞᱮᱵᱟᱱᱚᱱ ᱯᱟᱣᱱᱰ ᱥᱟᱶ ᱫᱚ ᱑:᱑᱕᱐ ᱯᱮᱨᱩᱵᱷᱤᱭ ᱱᱚᱭᱮᱵᱷᱚ ᱥᱚᱞ ᱩᱨᱩᱜᱩᱭᱮ ᱯᱮᱥᱚ ᱵᱷᱤᱭᱮᱛᱱᱥᱢᱤ ᱫᱳᱝ ᱵᱟᱨᱢᱩᱫᱟ ᱰᱚᱞᱟᱨ
ᱠᱟᱸᱰᱮ ᱵᱷᱭᱟᱠᱩᱨ (Spiny Babler)
ᱠᱟᱸᱰᱮ ᱵᱷᱭᱟᱠᱩᱨ (Spiny Babler) ᱱᱮᱯᱟᱞ ᱨᱮ ᱢᱚᱛᱚᱡᱽ ᱧᱟᱢᱚᱜ ᱪᱮᱸᱬᱮ ᱠᱟᱱᱟᱭ । ᱵᱤᱥᱣᱚ ᱨᱮ ᱚᱠᱟᱨᱮ ᱦᱚᱸ ᱵᱟᱠᱩ ᱧᱟᱢᱚᱜ ᱠᱟᱸᱰᱮ ᱵᱷᱭᱟᱠᱩᱨ ᱠᱟᱴᱷᱢᱟᱱᱰᱩ, ᱞᱚᱞᱤᱛᱯᱩᱨ ᱨᱮ ᱧᱟᱢᱚᱜ ᱟᱠᱚ। ᱱᱮᱯᱟᱞ ᱨᱮ ᱢᱚᱛᱚᱡᱽ ᱧᱟᱢᱚᱜ (ᱟᱫᱚᱜᱽ ᱠᱟᱱ ᱠᱚ) ᱪᱮᱸᱬᱮ ᱠᱟᱸᱰᱮ ᱵᱷᱭᱟᱠᱩᱨ ᱪᱤᱛᱣᱚᱱ ᱨᱮ ᱦᱚᱸ ᱧᱟᱢ ᱟᱠᱟᱱᱟ ᱠᱚ । ᱠᱟᱸᱰᱮ ᱵᱷᱭᱟᱠᱩᱨ ᱡᱟ.ᱥᱛᱤ ᱠᱟᱴᱷᱢᱟᱱᱰᱩ ᱨᱮᱱᱟᱜ ᱜᱳᱫᱟᱣᱟᱨᱤ ᱟᱨ ᱫᱷᱟᱫᱤᱝ ᱨᱮᱱᱟᱜ ᱠᱚᱭᱮ ᱯᱟᱦᱟᱴᱟ ᱨᱮ ᱠᱚ ᱧᱟᱢᱚᱜ-ᱟ । ᱠᱟᱸᱰᱮ ᱵᱷᱭᱟᱠᱩᱨ ᱥᱚᱢᱩᱱᱫᱨᱚ ᱠᱷᱚᱱ ᱑᱒ ᱥᱟᱭ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜ ᱯᱟ.ᱪᱤᱢ ᱱᱮᱯᱟᱞ ᱨᱮᱱᱟᱜ ᱰᱳᱴᱤ ᱟᱨ ᱨᱟᱨᱟ ᱯᱩᱠᱷᱚᱨᱤ ᱥᱩᱨ ᱥᱩᱨᱛᱮ ᱦᱚᱸ ᱠᱤᱪᱷᱩ ᱜᱚᱴᱟᱱ ᱨᱮ ᱠᱚ ᱧᱟᱢᱚᱜ-ᱟ । ᱠᱟᱸᱰᱮ ᱵᱷᱭᱟᱠᱩᱨ ᱫᱷᱟᱫᱤᱝ ᱨᱮᱱᱟᱜ ᱥᱤᱫᱫᱚᱞᱮᱠ ᱜᱟᱩᱯᱟᱞᱤᱠᱟ ᱱᱚᱞᱟᱝᱜᱽ ᱨᱮᱱᱟᱜ ᱰᱷᱮᱣᱟ ᱵᱩᱨᱩ ᱨᱮ ᱟ.ᱰᱤ ᱡᱟ.ᱥᱛᱤ ᱠᱚ ᱧᱟᱢ ᱟᱠᱟᱱᱟ । ᱱᱩᱠᱩ ᱪᱮᱸᱬᱮ ᱱᱚᱞᱟᱝᱜᱽ ᱨᱮᱱᱟᱜ ᱯᱷᱟᱠᱯᱷᱩᱠ ᱵᱤᱨ ᱨᱮᱦᱚᱸ ᱠᱚ ᱧᱟᱢ ᱟᱠᱟᱱᱟ । ᱥᱤᱫᱫᱚᱞᱮᱠ ᱜᱟᱩᱯᱟᱞᱤᱠᱟ ᱱᱩᱠᱩ ᱪᱮᱸᱬᱮ ᱵᱟᱱᱪᱟᱣ ᱫᱚᱦᱚ ᱠᱚ ᱞᱟ.ᱜᱤᱫ ᱮ ᱪᱷᱩᱴᱟᱣ ᱟᱠᱟᱱᱟ ।
ᱩᱯᱨᱩᱢ
ᱱᱮᱯᱟᱞ ᱨᱮ ᱢᱚᱛᱚᱡᱽ ᱧᱟᱢᱚᱜ ᱠᱟᱸᱰᱮ ᱵᱷᱭᱟᱠᱩᱨ ᱪᱮᱸᱬᱮ ᱢᱤᱫ ᱟᱫᱚᱜᱠᱟᱱ ᱪᱮᱸᱬᱮ ᱠᱟᱱᱟᱭ। ᱡᱟ.ᱥᱛᱤ ᱱᱩᱠᱩ ᱪᱮᱸᱬᱮ ᱞᱚᱞᱤᱛᱯᱩᱨ ᱟᱨ ᱢᱚᱠᱚᱣᱟᱱᱯᱩᱨ ᱨᱮᱱᱟᱜ ᱠᱤᱪᱷᱩ ᱵᱤᱨ ᱨᱮ ᱢᱚᱛᱚᱡᱽ ᱠᱚ ᱧᱟᱢᱚᱜ-ᱟ । ᱱᱩᱠᱩ ᱪᱮᱸᱬᱮ ᱯᱩᱛᱟᱢ ᱠᱷᱚᱱ ᱠᱟ.ᱴᱤᱡᱽ ᱟᱨ ᱛᱚᱨᱚᱡᱽ ᱨᱚᱝ ᱞᱮᱠᱟ ᱠᱚ ᱛᱟᱦᱮᱱᱟ। ᱠᱟᱸᱰᱮ ᱵᱭᱟᱠᱩᱨ ᱑᱒ ᱥᱟᱭ ᱢᱤᱴᱚᱨ ᱠᱷᱚᱱ ᱪᱮᱛᱟᱱ ᱨᱮ ᱛᱟᱦᱮᱱ ᱠᱚ ᱠᱩᱥᱤᱜᱟᱜ-ᱟ। ᱱᱩᱠᱩ ᱪᱮᱸᱬᱮ ᱞᱚᱜᱵᱷᱚᱜ ᱒᱖ ᱥᱮᱱᱴᱤᱢᱤᱴᱚᱨ ᱡᱤᱞᱤᱧ ᱠᱚ ᱛᱟᱦᱮᱱᱟ । ᱨᱤᱭᱟᱲ ᱡᱟᱭᱜᱟ ᱨᱮ ᱱᱩᱠᱩ ᱪᱮᱸᱬᱮ ᱡᱚᱢ ᱠᱚ ᱥᱮᱱᱫᱨᱟᱭᱟ। ᱱᱩᱠᱩ ᱢᱤᱫ ᱫᱷᱟᱣᱨᱮ ᱵᱟᱨᱭᱟ ᱠᱚ ᱵᱤᱞᱤ ᱫᱟᱰᱤᱭᱟᱜ-ᱟ। ᱠᱟᱸᱰᱮ ᱵᱷᱭᱟᱠᱩᱨ ᱥᱚᱸᱜᱮ ᱛᱮ ᱟᱭᱢᱟ ᱠᱚ ᱛᱟᱦᱮᱱᱟ। ᱱᱩᱠᱩ ᱪᱮᱸᱬᱮ ᱫᱚ ᱵᱟᱠᱩ ᱧᱟᱢ ᱜᱚᱫᱚᱜ-ᱟ ᱾ ।
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱮᱬᱮ
ᱯᱨᱤᱛᱤᱞᱚᱛᱟ ᱣᱟᱫ-ᱫᱮᱫᱟᱨ
ᱯᱨᱤᱛᱤᱞᱚᱛᱟ ᱣᱟᱫ-ᱫᱮᱫᱟᱨ ᱫᱚ ᱣᱟᱫ-ᱫᱮᱨ ᱧᱩᱛᱩᱢ ᱛᱮ ᱦᱚᱸᱭ ᱩᱨᱩᱢ ᱜᱮᱭᱟ (ᱡᱟᱱᱟᱢᱺ ᱕ ᱢᱮ ᱑᱙᱑᱑; ᱜᱩᱨᱺ ᱒᱔ ᱥᱮᱯᱴᱮᱢᱵᱨ ᱑᱙᱓᱒), ᱦᱚᱦᱚ ᱧᱩᱛᱩᱢ ᱨᱟᱱᱤ, ᱪᱷᱚᱫ-ᱫᱚ ᱧᱩᱛᱩᱢ ᱯᱷᱩᱞᱛᱟᱨᱟ, ᱢᱤᱫ ᱵᱟᱸᱜᱟᱞᱤ ᱠᱩᱲᱤ ᱦᱚᱯᱚᱱ, ᱡᱟᱦᱟᱭ ᱫᱚ ᱵᱨᱤᱴᱤᱥ ᱵᱤᱨᱳᱫᱷᱤ ᱯᱷᱩᱨᱜᱟᱹᱞ ᱞᱟᱲᱟᱣᱱᱟ  ᱨᱮᱱ ᱢᱤᱫ ᱡᱳᱫ-ᱫᱷᱟ ᱟᱨ ᱯᱳᱭᱞᱳ ᱠᱩᱲᱤ ᱦᱚᱯᱚᱱ ᱥᱚᱦᱚᱫ ᱮ ᱛᱟᱦᱮᱸ ᱠᱟᱱᱟ| ᱩᱱ ᱚᱠᱛᱚ ᱨᱮ ᱯᱩᱨᱵᱚ ᱵᱚᱝᱜᱚ ᱨᱮᱭ ᱡᱟᱱᱟᱢ ᱞᱮᱱ ᱱᱩᱭ ᱵᱟᱸᱜᱟᱞᱤ ᱫᱚ ᱵᱤᱯᱞᱚᱵᱤ ᱥᱩᱨᱡᱟ ᱥᱮᱱ ᱵᱮᱥᱨᱟ ᱟᱜ ᱟᱹᱭᱩᱨ ᱛᱮ ᱵᱨᱤᱴᱤᱥ ᱵᱤᱨᱩᱫᱷ ᱞᱟᱲᱟᱣᱱᱟ ᱨᱮᱭ ᱡᱚᱯᱲᱟᱣ ᱞᱮᱱᱟ ᱟᱨ ᱟᱭᱟᱜ ᱡᱤᱣᱤ ᱦᱚᱸᱭ ᱟᱞᱟᱭ ᱞᱮᱫ ᱛᱟᱭᱟ| ᱑᱙᱓᱒ ᱥᱟᱞᱮ ᱨᱮ ᱯᱟᱦᱟᱲᱛᱚᱞᱤ ᱤᱭᱩᱨᱳᱯᱤᱭᱟᱱ ᱠᱞᱟᱵ  ᱫᱚᱠᱷᱚᱞ ᱚᱠᱛᱚ ᱩᱱᱤ ᱫᱚ ᱑᱕ ᱦᱚᱲ ᱟᱜ ᱢᱤᱫ ᱴᱟᱝ ᱫᱚᱞ ᱮ ᱯᱚᱨᱤᱪᱟᱞᱚᱱᱟ ᱞᱮᱫᱟ| ᱱᱚᱣᱟ ᱠᱞᱟᱵ ᱨᱮ ᱢᱤᱫ ᱴᱟᱝ ᱥᱟᱭᱤᱱ ᱵᱳᱲᱰ ᱞᱟᱜᱟᱣ ᱛᱟᱦᱮᱸ ᱠᱟᱱᱟ ᱡᱟᱦᱟ ᱨᱮ ᱚᱞ ᱛᱟᱦᱮ ᱠᱟᱱᱟ " ᱥᱮᱛᱟ ᱟᱨ ᱥᱤᱧᱚᱛᱤᱭᱟᱹ ᱠᱚ ᱫᱚ ᱵᱟᱝ ᱠᱚ ᱵᱚᱞᱚ ᱫᱟᱲᱮᱭᱟᱜ ᱟ| ᱯᱨᱤᱛᱤᱞᱚᱛᱟ ᱟᱜ ᱫᱚᱞ ᱫᱚ ᱚᱱᱟ ᱠᱞᱟᱵ ᱠᱚ ᱡᱟᱨᱯᱟ ᱞᱮᱫᱟᱭ ᱟᱨ ᱚᱱᱟ ᱠᱷᱟᱹᱛᱤᱨ ᱛᱮ ᱯᱩᱞᱤᱥ ᱠᱚ ᱡᱟᱸᱜᱮ ᱫᱟᱨᱟᱢ ᱠᱮᱫ ᱠᱚᱣᱟ| ᱯᱩᱞᱤᱥ ᱠᱚᱣᱟᱜ ᱡᱟᱸᱜᱮ ᱫᱟᱨᱟᱢ ᱠᱷᱚᱱ ᱥᱟᱦᱟᱜ ᱞᱟᱹᱜᱤᱫ ᱛᱮ ᱥᱟᱭᱱᱟᱭᱤᱰ ᱮ ᱡᱚᱢ ᱞᱮᱫᱟ ᱟᱨ ᱮ ᱜᱚᱡ ᱞᱮᱱᱟ᱾
ᱜᱤᱫᱽᱨᱟᱹ ᱡᱤᱭᱚᱱ
ᱯᱨᱤᱛᱤᱞᱚᱛᱟ ᱣᱟᱫ-ᱫᱮᱫᱟᱨ ᱑᱙᱑᱑ ᱥᱟᱞᱮ ᱨᱮ  ᱕ ᱢᱮ ᱵᱟᱞᱮ ᱢᱟᱦᱟ ᱦᱤᱞᱳᱜ ᱪᱚᱴ-ᱴᱚᱜᱨᱟᱢ ᱨᱮᱱᱟᱜ ᱱᱤᱛ ᱞᱚᱴᱤᱭᱟ ᱩᱯᱚ ᱦᱚᱱᱚᱛ ᱨᱮᱱᱟᱜ ᱫᱷᱚᱞᱜᱷᱟᱴ ᱟᱛᱳ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱨᱮᱱ ᱟᱯᱟᱛ ᱛᱮᱫ ᱫᱚ ᱢᱤᱭᱩᱱᱤᱥᱤᱯᱮᱞ ᱚᱯᱷᱤᱥ ᱨᱮᱱ ᱦᱮᱰ ᱠᱮᱨᱟᱱᱤ ᱡᱚᱜᱚᱫᱵᱚᱱᱫᱷᱩ ᱣᱟᱫ-ᱫᱮᱫᱟᱨ ᱟᱨ ᱟᱭᱳ ᱫᱚ ᱯᱨᱚᱛᱤᱵᱷᱟ ᱫᱮᱵᱤ᱾ ᱩᱱᱠᱤᱱ ᱨᱮᱱ ᱛᱩᱨᱩᱭ ᱜᱚᱴᱟᱝ ᱜᱤᱫᱽᱨᱟᱹ ᱢᱚᱫᱷᱩᱥᱩᱫᱚᱱ, ᱯᱨᱤᱛᱤᱞᱚᱛᱟ, ᱠᱚᱱᱚᱠᱞᱚᱛᱟ, ᱥᱟᱱᱛᱤᱞᱚᱛᱟ, ᱟᱥᱟᱞᱚᱛᱟ, ᱟᱨ ᱥᱚᱱᱛᱳᱥ᱾ ᱩᱱᱠᱩᱣᱟᱨ ᱯᱚᱨᱤᱵᱟᱨ ᱨᱮᱱᱟᱜ ᱢᱟᱲᱟᱝ ᱛᱮ ᱫᱚ ᱫᱟᱥᱜᱩᱯᱛᱚ ᱯᱟ.ᱨᱤᱥ ᱛᱟᱦᱮᱸ ᱠᱟᱱ ᱛᱟᱠᱚᱣᱟ᱾ ᱟᱠᱚ ᱯᱚᱨᱤᱵᱟᱨ ᱨᱮᱱ ᱡᱟᱦᱟᱭ  ᱯᱩᱨᱩᱫᱷᱩᱞ ᱦᱟᱲᱟᱢ ᱱᱚᱵᱟᱵᱤ ᱟᱢᱚᱞ ᱨᱮ "ᱣᱟᱦᱮᱫᱮᱫᱟᱨ" ᱩᱯᱟ.ᱫᱷᱤᱭ ᱧᱟᱢ ᱞᱮᱫᱟ, ᱚᱱᱟ ᱣᱟᱦᱮᱫᱮᱫᱟᱨᱜᱮ ᱛᱟᱭᱚᱢ ᱛᱮ ᱣᱟᱫ-ᱫᱮᱫᱟᱨ ᱥᱮ ᱣᱟᱫ-ᱫᱟᱨ ᱦᱳᱭ ᱟᱠᱟᱱᱟ᱾ ᱜᱤᱫᱽᱨᱟᱹ ᱡᱤᱭᱚᱱ ᱨᱮ ᱟᱡ ᱵᱟᱵᱟ ᱟᱜ ᱜᱩᱨ ᱛᱟᱭᱚᱱ ᱡᱚᱜᱚᱫᱵᱚᱱᱫᱷᱩ ᱣᱟᱫ-ᱫᱮᱫᱟᱨ ᱟᱡᱟᱜ ᱟᱜ ᱡᱟᱦᱟ ᱟᱯᱟᱛ ᱵᱷᱤᱴᱟ. ᱛᱟᱦᱮ ᱠᱟᱱᱟ ᱚᱱᱟ ᱫᱚ ᱠᱚ ᱵᱟ.ᱜᱤᱭᱟᱫ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱯᱚᱴᱤᱭᱟ ᱦᱚᱱᱚᱛ ᱨᱮᱱᱟᱜ ᱫᱷᱚᱞᱜᱷᱚᱴ ᱟᱛᱳ ᱨᱮᱱᱟᱜ ᱢᱟᱢᱟ ᱚᱲᱟᱜ ᱨᱮᱭ ᱦᱟᱨᱟ ᱞᱮᱱᱟ᱾ ᱱᱚᱣᱟ ᱚᱲᱟᱜ ᱨᱮᱜᱮ ᱯᱨᱤᱛᱤᱞᱚᱛᱟ ᱫᱚᱭ ᱡᱟᱱᱟᱢ ᱞᱮᱱᱟ᱾ ᱟᱫᱚᱨ ᱠᱟᱛᱮᱫ ᱟᱡ ᱟᱭᱳ ᱯᱨᱚᱛᱤᱵᱷᱟ ᱫᱚ ᱩᱱᱤ "ᱨᱟᱱᱤ" ᱢᱮᱱ ᱛᱮᱭ ᱦᱚᱦᱚ ᱟᱭ ᱠᱟᱱ ᱛᱟᱦᱮᱸ ᱠᱟᱱᱟ᱾ ᱛᱟᱭᱚᱢ ᱛᱮ ᱪᱚᱴ-ᱴᱚᱜᱨᱟᱢ ᱵᱟᱡᱟᱨ ᱨᱮ ᱟᱥᱠᱟᱨ ᱠᱷᱟᱱ ᱵᱟᱸᱫᱷ ᱫᱷᱟᱨᱮ ᱴᱷᱮᱱ ᱮᱛᱟᱢ ᱯᱟᱪᱷᱮ ᱥᱮᱫ ᱨᱮ ᱴᱤᱱ ᱨᱮᱱᱟᱜ ᱥᱟᱲᱤᱢ ᱵᱮᱱᱟᱣ ᱠᱟᱛᱮᱫ ᱦᱟᱥᱟ ᱨᱮᱱᱟᱜ ᱢᱤᱫᱴᱟᱝ ᱵᱟᱨ ᱛᱟᱞᱟ ᱚᱲᱟᱜ ᱨᱮ ᱛᱟᱦᱮᱱ ᱠᱚ ᱮᱦᱚᱵ ᱞᱮᱫᱟ ᱩᱱᱠᱩ ᱣᱟᱫ-ᱫᱮᱫᱟᱨ ᱯᱚᱨᱤᱵᱟᱨ ᱫᱚ᱾ ᱯᱨᱤᱛᱤᱞᱚᱛᱟ ᱫᱚ ᱦᱩᱰᱤᱧ ᱩᱢᱮᱨ ᱨᱮ ᱚᱲᱟᱜ ᱡᱚᱜ ᱠᱚ, ᱛᱷᱟ.ᱨᱤ ᱵᱟ.ᱴᱤ ᱠᱚ ᱜᱟᱥᱟᱣ ᱨᱮ ᱮᱢᱟᱱᱟᱜ ᱠᱚ ᱨᱮ ᱟᱡ ᱟᱭᱳᱭ ᱜᱚᱲᱚ ᱟᱭ ᱠᱟᱱ ᱛᱟᱦᱮᱸ ᱠᱟᱱᱟ᱾
ᱡᱚᱞᱚᱱᱫᱷᱚᱨ ᱦᱚᱱᱚᱛ
ᱡᱚᱞᱚᱱᱫᱷᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱫᱚᱣᱟᱵᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱡᱚᱞᱚᱱᱫᱷᱚᱨ ᱥᱚᱦᱚᱨ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱚᱞᱚᱱᱫᱷᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱒,᱑᱙᱓,᱕᱙᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱞᱟᱛᱵᱷᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱱᱤᱭᱩ ᱢᱮᱠᱥᱤᱠᱳ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱒᱐᱙ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱘᱓᱑ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱑᱕᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑᱐᱒᱐᱑᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱑.᱑᱖% ᱛᱟᱦᱮᱸ ᱠᱟᱱᱟ ᱾ ᱡᱚᱞᱚᱱᱫᱷᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱓ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ,ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱒.᱔% ᱢᱮᱱᱟᱜᱼᱟ ᱾
ᱠᱳᱞᱟᱨᱤᱭᱟᱱ
ᱠᱳᱞᱟᱨᱤᱭᱟᱱ ᱟᱹᱲᱟᱹ ᱫᱚ ᱯᱳᱭᱞᱳ ᱡᱚᱨᱡᱽ ᱠᱮᱢᱯᱮᱵᱮᱞ ᱮ ᱵᱮᱵᱷᱟᱨ ᱞᱮᱫᱟ᱾ ᱩᱱᱤ ᱫᱚ ᱱᱚᱣᱟ ᱯᱟᱹᱨᱥᱤ ᱫᱚ ᱥᱤᱧᱚᱛ ᱨᱮᱱᱟᱜ ᱯᱮᱭᱟ ᱵᱮᱼᱟᱭᱨᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱷᱚᱱ ᱢᱤᱫᱴᱟᱹᱝ ᱞᱮᱠᱟᱛᱮᱭ ᱵᱩᱡᱷᱟᱹᱣ ᱞᱮᱫᱼᱟ, ᱡᱟᱦᱟᱸ ᱫᱚ ᱩᱱᱤ ᱫᱚ ᱛᱤᱵᱵᱚᱛᱤᱼᱵᱚᱨᱢᱟ ᱟᱨ ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱥᱟᱶᱛᱮ ᱵᱮᱱᱟᱣ ᱞᱮᱫᱼᱟ᱾ ᱱᱚᱣᱟ ᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤᱠᱚ ᱨᱮᱱᱟᱜ ᱢᱩᱱᱰᱟ ᱯᱟᱹᱨᱥᱤᱠᱚ ᱨᱮᱱᱟᱜ ᱢᱤᱫ ᱜᱩᱴ ᱠᱟᱱᱟ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱩᱯᱚᱢᱚᱦᱟᱫᱮᱥ ᱨᱮᱱᱟᱜ ᱥᱟᱢᱟᱝ ᱱᱟᱠᱷᱟ ᱴᱚᱴᱷᱟ ᱨᱮᱠᱚ ᱨᱚᱲᱼᱟ᱾ ᱠᱚᱞᱟᱨᱤᱭᱟᱱ ᱯᱟᱹᱨᱥᱤ ᱠᱚ ᱨᱚᱲᱟ᱾ ᱱᱚᱣᱟ ᱫᱚ ᱢᱤᱫᱴᱮᱱ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱵᱟᱝ, ᱱᱚᱣᱟ ᱫᱚ ᱡᱚᱛᱚ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱜᱩᱴ ᱠᱟᱱᱟ᱾ ᱱᱚᱣᱟ ᱫᱚ ᱢᱩᱱᱰᱟ ᱯᱟᱹᱨᱥᱤᱠᱚ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ᱾
ᱱᱚᱶᱟ ᱛᱷᱚᱠ ᱨᱮᱱᱟᱜ ᱯᱟᱹᱨᱥᱤ ᱠᱚ:
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤᱠᱚ
ᱥᱮᱱᱤᱴᱟᱨᱤ ᱯᱮᱰ
ᱥᱮᱱᱤᱴᱟᱨᱤ ᱯᱮᱰ, ᱥᱮᱱᱤᱴᱟᱨᱤ ᱱᱮᱯᱠᱤᱱ, ᱥᱮᱱᱤᱴᱟᱨᱤ ᱴᱟᱣᱟᱞ, ᱪᱟᱱᱫᱚᱛᱮᱭᱟᱜ ᱯᱮᱰ, ᱪᱟᱱᱫᱚᱛᱮᱭᱟᱜ ᱜᱮᱱᱱᱫᱽᱨᱮᱡ ᱥᱮ ᱯᱮᱰ ᱫᱚ ᱢᱟᱹᱭᱡᱤᱣ ᱠᱚ ᱫᱟᱱᱟᱝ ᱨᱮ ᱦᱚᱨᱚᱜ ᱨᱮᱭᱟᱜ ᱢᱤᱫᱴᱮᱱ ᱫᱟᱱᱟᱝ ᱦᱚᱨᱚᱜ ᱡᱤᱱᱤᱥ ᱠᱟᱱᱟ| ᱪᱟᱱᱫᱚᱛᱮᱭᱟᱜ ᱚᱠᱛᱮ ᱨᱮ ᱥᱟᱯᱷᱟ ᱥᱟᱯᱷᱤ ᱛᱟᱦᱮᱱ, ᱜᱤᱫᱽᱨᱟᱟ ᱡᱟᱱᱟᱢ ᱛᱟᱭᱚᱢ, ᱢᱟᱭᱡᱤᱣ ᱨᱩᱣᱟᱹ ᱚᱨᱮᱥᱚᱱᱱ ᱛᱟᱭᱚᱢ, ᱵᱟᱹᱲᱛᱤ ᱦᱚᱲᱢᱚ ᱜᱤᱰᱤᱜ ᱛᱟᱭᱚᱢ ᱢᱟᱭᱡᱤᱣ ᱠᱠᱚᱣᱟᱜ ᱡᱟᱱᱟᱝ ᱠᱷᱚᱱ ᱡᱚᱨᱚᱜ ᱫᱟᱨᱟᱢ ᱞᱟᱹᱜᱤᱫ ᱱᱚᱣᱟ ᱯᱮᱰ ᱫᱚ ᱠᱚ ᱵᱮᱣᱦᱟᱨᱟ| ᱴᱮᱢᱯᱩᱱ ᱥᱮ ᱢᱮᱱᱥᱛᱨᱩᱣᱮᱞ ᱠᱟᱯ ᱵᱚᱫᱚᱞ ᱛᱮ ᱱᱤᱭᱟᱹ ᱫᱚ ᱡᱟᱱᱟᱝ ᱨᱮᱭᱟᱜ ᱵᱟᱦᱨᱮ ᱨᱮᱠᱚ ᱦᱚᱨᱚᱜᱟ|
ᱵᱮᱣᱦᱟᱨ
ᱪᱟᱹᱱᱫᱩᱠᱤᱭᱟᱹ ᱯᱮᱰ ᱫᱚ ᱪᱟᱱᱫᱚᱛᱮᱭᱟᱜ ᱫᱟᱨᱟᱱ (ᱟᱨ ᱦᱚᱨᱚᱜ ᱵᱟᱟᱱᱫᱮ ᱢᱚᱧᱡᱽ ᱛᱮ ᱫᱚᱦᱚᱭ ᱞᱟᱹᱜᱤᱫ) ᱞᱟᱹᱜᱤᱫ ᱠᱚ ᱵᱮᱣᱦᱟᱨᱟ|
ᱟᱭᱢᱟ ᱦᱚᱲ ᱥᱮᱱᱤᱴᱟᱨᱤ ᱯᱮᱰ ᱵᱟᱝ ᱛᱟᱦᱮᱱ ᱠᱷᱟᱱ ᱢᱤᱫ ᱚᱠᱛᱮ ᱞᱟᱹᱜᱤᱫ ᱴᱚᱭᱞᱮᱴ ᱯᱮᱯᱟᱨ ᱦᱚᱸ ᱠᱚ ᱵᱮᱣᱦᱟᱨ ᱜᱮᱭᱟ|
ᱥᱟᱶᱛᱟ ᱟᱨ ᱞᱟᱭᱞᱟᱠᱪᱟᱨ
ᱩᱛᱱᱟᱹᱣᱚᱜ ᱠᱟᱱ ᱫᱤᱥᱚᱢ ᱨᱮ ᱫᱷᱚᱱ ᱫᱩᱨᱵᱽ ᱨᱮᱭᱟᱜ ᱚᱵᱷᱟᱵᱽ ᱤᱭᱟᱹᱛᱮ ᱟᱭᱢᱟ ᱞᱮᱠᱟᱱᱟᱜ ᱡᱤᱱᱤᱥ ᱨᱮᱭᱟᱜ ᱯᱮᱰ ᱠᱚ ᱵᱮᱱᱟᱣ ᱮᱫᱟ| ᱜᱤᱰᱤ ᱫᱟᱲᱮᱜ ᱯᱮᱰ ᱵᱟᱝ ᱠᱚ ᱠᱤᱧ ᱫᱟᱲᱮᱭᱟᱜ ᱦᱚᱲ ᱫᱚ ᱜᱮᱱᱫᱽᱨᱮᱡ, ᱦᱟᱥᱟ, ᱞᱚᱥᱚᱫ ᱮᱢᱟᱱ ᱛᱮᱦᱚᱸ ᱢᱟᱭᱟᱢ ᱮᱥᱮᱫ ᱨᱮᱭᱟᱜ ᱠᱚ ᱠᱩᱨᱩᱢᱩᱴᱩᱭᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱡᱤᱱᱤᱥ
ᱢᱟᱨᱣᱟᱲᱤ ᱠᱚᱞᱮᱡᱽ, ᱨᱟᱺᱪᱤ
ᱨᱟᱺᱪᱤ ᱨᱮ ᱢᱟᱨᱣᱟᱲᱤ ᱠᱚᱞᱮᱡᱽ ᱫᱤ ᱑᱙᱖᱓ ᱥᱟᱞ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱱᱚᱣᱟ ᱫᱚ ᱵᱤ++ ᱮᱱ.ᱮ.ᱮ.ᱥᱤ. ᱜᱨᱮᱰᱮᱰ ᱥᱚᱸᱥᱛᱷᱟᱱ ᱠᱟᱱᱟ ᱾
ᱵᱚᱠᱮᱥᱚᱱᱟᱞ ᱚᱱᱟᱨᱥ ᱠᱚᱨᱥ ᱨᱮ ᱵᱟᱭᱚᱴᱮᱠᱱᱚᱞᱚᱡᱤ, ᱠᱚᱢᱯᱩᱴᱚᱨ ᱮᱯᱞᱤᱠᱮᱥᱚᱱ, ᱠᱚᱢᱯᱩᱴᱚᱨ ᱢᱮᱱᱴᱮᱱᱮᱱᱥ, ᱤᱱᱯᱷᱚᱨᱢᱮᱥᱚᱱ ᱴᱮᱠᱱᱚᱞᱚᱡᱤ, ᱯᱷᱮᱥᱚᱱ ᱰᱤᱡᱟᱭᱤᱱᱤᱝ, ᱵᱤᱡᱽᱱᱮᱥ ᱮᱰᱢᱤᱱᱤᱥᱴᱨᱮᱥᱚᱱ, ᱠᱞᱤᱱᱤᱠᱚᱞ ᱱᱭᱩᱴᱨᱤᱥᱚᱱ ᱟᱨ ᱰᱟᱭᱴᱮᱴᱤᱠᱥ ᱥᱮᱞᱮᱫ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱠᱚᱞᱮᱡᱽ ᱛᱷᱚᱠ:ᱨᱟᱺᱪᱤ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ
ᱟᱹᱭᱠᱟᱹᱣᱜ
ᱢᱩᱬᱩᱛ ᱢᱮᱱᱫᱚ ᱟᱹᱭᱠᱟᱹᱣᱜ, ᱟᱹᱭᱠᱟᱹᱣ ᱥᱮ ᱵᱩᱡᱷᱟᱹᱣᱜ ᱫᱚ ᱦᱚᱲᱢᱚ ᱡᱚᱴᱮᱫ ᱥᱮ ᱜᱟᱥᱟᱣ ᱨᱮ ᱚᱠᱟ ᱞᱮᱠᱟ ᱵᱩᱡᱷᱟᱹᱜ ᱠᱟᱱᱟ ᱚᱱᱟ ᱨᱮᱱᱟᱜ ᱮ ᱞᱟᱹᱭ ᱮᱫ-ᱟ ᱾ ᱟᱹᱭᱠᱟᱹᱣ ᱨᱮᱱᱟᱜ ᱟᱹᱲᱟᱹ ᱛᱮ ᱢᱮᱱᱛᱮᱫᱚ ᱵᱟᱰᱟᱭᱚᱜ ᱠᱟᱱᱟ ᱡᱟᱦᱟᱸᱭ ᱦᱚᱲᱢᱚᱭ ᱡᱟᱴᱮᱫ ᱥᱮ ᱜᱟᱥᱟᱣ ᱨᱮ ᱵᱩᱠᱲᱩᱜ ᱚᱱᱟ ᱫᱚ ᱟᱹᱭᱠᱟᱹᱣ ᱟᱹᱲᱟᱹ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱚᱱᱠᱟ ᱜᱮ ᱟᱨ ᱦᱚᱸ ᱮᱴᱟᱜ ᱟᱹᱲᱟᱹ ᱵᱮᱵᱷᱟᱨ ᱞᱮᱠᱟᱛᱮ ᱡᱟᱦᱟᱸᱭ ᱦᱚᱲ ᱥᱮ ᱡᱟᱱᱣᱟ ᱡᱤᱭᱟᱞᱤ ᱮᱢᱟᱱ ᱠᱚ ᱫᱟᱞ ᱠᱚ ᱞᱮᱠᱷᱟᱱ ᱦᱟᱹᱥᱩ ᱠᱚᱣᱟ ᱚᱱᱟ ᱫᱚ ᱦᱟᱹᱥᱩ ᱟᱹᱭᱠᱟᱹᱣ ᱠᱚ ᱢᱮᱛᱟᱣᱟᱜ-ᱟ᱾ ᱟᱹᱭᱠᱟᱹᱣ ᱨᱮᱱᱟᱜ ᱟᱹᱲᱟᱹ ᱫᱚ ᱫᱟᱞ, ᱮᱜᱮᱨ, ᱨᱟᱹᱜᱤ, ᱛᱟᱯᱟᱢ, ᱨᱟᱹᱥᱠᱟᱹ, ᱨᱚᱢᱚᱡ ᱟᱨ ᱦᱩᱲᱩᱢ ᱮᱢᱟᱱ ᱠᱚ ᱥᱮᱞᱮᱫ ᱢᱮᱱᱟᱜ-ᱟ ᱾
ᱠᱮ. ᱮᱥ. ᱪᱤᱛᱨᱟ
ᱠᱨᱤᱥᱱᱟᱱ ᱱᱟᱤᱨ ᱥᱟᱱᱛᱟᱠᱩᱢᱟᱨᱤ ᱪᱤᱛᱨᱟ , ᱵᱟᱹᱲᱛᱤ ᱫᱚ ᱠᱮ.ᱨᱥ.ᱪᱤᱛᱨᱟ ᱟᱨ ᱦᱚᱦᱚ ᱧᱩᱛᱩᱢ ᱛᱟᱭ ᱫᱚ ᱪᱤᱛᱨᱟ, ᱾ ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱠᱮᱨᱟᱲᱟ ᱯᱚᱱᱚᱛ ᱠᱟᱱᱟᱭ ᱾ ᱤᱠᱷᱟᱹᱱ ᱠᱟᱨᱱᱟᱴᱤᱠ ᱥᱮᱨᱮᱧ ᱟᱨ ᱨᱩᱻ ᱚᱨᱚᱝ ᱨᱮ ᱟᱹᱰᱤ ᱫᱟᱢᱟᱱ ᱮᱱᱮᱢ ᱢᱮᱱᱟᱜ ᱛᱟᱭᱟ ᱾ ᱵᱚᱸᱜᱟ ᱵᱳᱨᱳ ᱚᱦᱬᱮ ᱥᱮᱨᱮᱧ ᱟᱨ ᱟᱹᱛᱩ ᱫᱤᱥᱚᱢ ᱨᱮ ᱪᱚᱲᱚᱱᱚᱜ ᱠᱟᱱ ᱥᱮᱨᱮᱧ ᱠᱚ ᱦᱚᱸᱭ ᱥᱮᱨᱮᱧ ᱼᱟ ᱾ ᱒᱕᱐᱐᱐ ᱠᱷᱚᱱ ᱵᱟᱹᱲᱛᱤ ᱜᱮ ᱟᱡᱟᱜ ᱥᱮᱨᱮᱧ ᱨᱮᱠᱳᱨᱰ ᱟᱠᱟᱱᱟ ᱟᱭᱢᱟ ᱞᱮᱠᱟᱱ ᱟᱲᱟᱝ ᱛᱮ ᱾ ᱢᱟᱞᱟᱭᱟᱞᱚᱢ,ᱛᱮᱞᱩᱜᱩ, ᱠᱟᱱᱟᱰᱟ,ᱛᱟᱢᱤᱞ, ᱦᱤᱸᱫᱤ, ᱵᱮᱸᱜᱚᱞᱤ, ᱳᱰᱤᱭᱟᱹ ,ᱯᱟᱱᱡᱟᱵᱤ, ᱜᱩᱡᱽᱨᱟᱴᱤ, ᱴᱩᱞᱩ, ᱨᱟᱡᱟᱥᱛᱟᱱᱤ, ᱩᱨᱫᱷᱩ,ᱥᱚᱸᱥᱠᱨᱩᱛ, ᱵᱟᱰᱚᱜᱟ, ᱟᱨ ᱵᱟᱦᱨᱮ ᱫᱤᱥᱚᱢ ᱟᱲᱟᱝ ᱡᱮᱞᱮᱠᱟ ᱢᱟᱞᱟᱭ, ᱞᱟᱴᱤᱱ, ᱟᱨᱚᱵᱤᱠ, ᱥᱤᱝᱦᱟᱲᱤᱡ, ᱤᱸᱜᱤᱞᱤᱥ, ᱯᱷᱨᱮᱱᱪ, ᱞᱮᱠᱟᱱ ᱟᱲᱟᱝ ᱛᱮ ᱥᱮᱨᱮᱧ ᱟᱠᱟᱜᱼᱟ ᱾ ᱥᱮᱨᱮᱧ ᱛᱮ ᱚᱱᱠᱟ ᱫᱟᱢᱟᱱ ᱮᱱᱮᱢ ᱠᱷᱟᱹᱛᱤᱨ ᱵᱷᱟᱨᱚᱛ ᱫᱤᱥᱚᱢ ᱜᱚᱝᱜᱮ ᱴᱷᱮᱱ ᱠᱷᱚᱱ ᱢᱟᱹᱱ ᱥᱟᱠᱟᱢ ᱮ ᱧᱟᱢ ᱟᱠᱟᱜᱼᱟ ᱾